পৃথিবীর সেই ব‍্যক্তি কি সবচেয়ে দুঃখী মানুষ, যার মা-বাবা বেঁচে নেই? আর পৃথিবীর সেই ব‍্যক্তি কি সবচেয়ে সুখী মানুষ, যার মা-বাবা বেঁচে রয়েছে? - Bissoy Answers\n16 অগাস্ট 2018 "প্রেম-ভালোবাসা" বিভাগে জিজ্ঞাসা করেছেন Badshah Niazul (4,425 পয়েন্ট)\n16 অগাস্ট 2018 উত্তর প্রদান করেছেন Munir Al Farabi (393 পয়েন্ট)\nআসলে পৃথিবীর সবচেয়ে দুঃখী এবং সুখী মানুষ বাবা মার বেঁচে থাকা কিংবা মৃত্যুবরণের হিসেবে পরিমাপ করা যায়না। এই কঠিন জগৎ সংসারের নানা প্রতিকূলতার মাঝেও যদি আপনার মন বলে আপনি সুখী, তাহলেই আপনি সুখী, নতুবা নয়! বাবা মার স্নেহ মমতার পরশ সন্তানের জন্য আল্লাহর স্রেষ্ট নিয়ামত! কিন্তু বাবা-মা নেই বলে নিজেকে দুনিয়ার সবচেয়ে দুঃখী মানুষ মনে করা যুক্তিসংগত নয়, কারণ আপনার বাবা মাকে যিনি আপনার চেয়েও বেশি ভালোবাসেন তিনি আপনার সৃষ্টিকর্তা। সেই সৃষ্টিকর্তা আপনার বাবা মার চেয়েও আপনাকে অসীম দয়া করেন, রহমত বর্ষণ করেন। তাই আপনার বাবা মা নেই বলে আপনি কখনো পৃথিবীর সবচেয়ে দুঃখী মানুষ নন! কারণ আল্লার রহমত সবসময় আপনার সাথে আছে।\nআর একটা মুহূর্ত বেঁচে থাকতে মন চাইছে না, মরব না হয় বাড়ি ছেড়ে পালাব,আমার প্রমিক আমাকে মা বাবা ভাই তুলে বকছে,আমাকে সে মা বলে ডাকছে, আমি ধৈর্য না ধরে তাকে বকছি,ওরে ভুলতে চাই, উপায় জানান,?\n16 ফেব্রুয়ারি 2017 "প্রেম-ভালোবাসা" বিভাগে জিজ্ঞাসা করেছেন আশরাফ আল হেলালী (18 পয়েন্ট)\nকোনো ব‍্যক্তি যদি ৬০ বছর বেঁচে থাকে আর বেঁচে থাকাকালে যদি প্রতিদিন ৬ ঘন্টা করে ঘুমায়। তাহলে তার হায়াতের কত বৎসর সে শুধু ঘুমে কাটিয়ে দেয়?\n29 মার্চ "শিক্ষা+শিক্ষা প্রতিষ্ঠান" বিভাগে জিজ্ঞাসা করেছেন Badshah Niazul (4,425 পয়েন্ট)\n312,746 টি প্রশ্ন


পৃথিবীর বুকে আছড়ে পড়বে সৌরঝড়, প্রভাব ভয়ঙ্কর! | daily nayadiganta\nনয়া দিগন্ত অনলাইন ০৬ মে ২০১৮,রবিবার, ১৩:৪২\nপৃথিবীর বুকে আজ আছড়ে পড়বে বীভৎস সৌর ঝড়। এমনটাই জানিয়েছে নাসা। আর তার ভয়ঙ্কর প্রভাব পড়বে বলেই জানা গেছে। রিপোর্ট বলছে, এর প্রভাবে টেক ব্ল্যাকআউট হতে পারে।\nনাসার রিপোর্ট অনুযায়ী, সূর্যে তিনটি ‘করোনাল হোল’ তৈরি হয়েছে। তার ফলে প্রচুর পরিমাণ কসমিক কণা পৃথিবীর দিকে ছুটে আসছে। তার জেরেই হচ্ছে এই সৌরঝড়।\nন্যাশনাল ওসানিক অ্যান্ড অ্যাটমোস্ফিয়ার অ্যাডমিনিস্ট্রেশন এক বিবৃতিতে জানিয়েছে, এই ধরনের কণা ছুটে এলে জি-১ ক্লাসের জিওম্যাগনেটক ঝড় হয়।\nযারা মহাকাশে চোখ রেখে বিভিন্ন গবেষণা করেন, তাদেরও ওইদিন সতর্ক করা হয়েছে যাতে তারা আকাশে চোখ না রাখেন। বিশেষ করে দক্ষিণ হেমিস্ফিয়ারের জন্য এই সতর্কবার্তা জারি করা হয়েছে। এর প্রভাবে স্যাটেলাইটের প্রযুক্তিরও বিগড়ে যেতে পারে।\nপাঁচ ধরনের হয় এই সৌরঝড়- জি-১, জি-২, জি-৩, জি-৪ ও জি-৫। জি-১ হলো হালকা একটি ঝড়। তবে জি-৫ ক্লাসের ঝড় হলে ব্যাপক ক্ষতি হতে পারে পৃথিবীর।\nএই প্রকল্পের সঙ্গে যুক্ত এক উচ্চপদস্থ কর্মকর্তা জানিয়েছেন, ফাইভ-জি পরিষেবা এখনো পরীক্ষামূলক পর্যায়ে থাকায় ফোর-জি নেটওয়ার্ক বেসই তৈরি করা হবে চাঁদের মাটিতে।\n(২৮ ফেব্রুয়ারি ২০১৮ প্রকাশিত সংবাদ)\nদীর্ঘদিন যাবত মোটর নিউরন ডিজিজের সাথে লড়াই করে বিশ্বের সবচেয়ে সম্মানিত এবং সুপরিচিত বিজ্ঞানীতে পরিণত হওয়া স্টিভেন হকিং ৭৬ বছর বয়সে মারা গেছেন।\nতিনি ছিলেন রসবোধ সম্পন্ন একজন মানুষ, বিজ্ঞানের একজন জনপ্রিয় দূত এবং তিনি সব সময় নিশ্চিত করতেন যেন তাঁর কাজ সাধারণ মানুষেরা সহজে বুঝতে পারেন।\nতাঁর লেখা বই 'এ ব্রিফ হিস্ট্রি অব টাইম' অনেকটা ধারণার বাইরে বেস্ট সেলার বা সবচেয়ে বিক্রিত বইয়ে পরিণত হয়।\nযদিও এটা পরিষ্কার না ঠিক কতজন পাঠক এই বইয়ের শেষ পর্যন্ত যেতে পেরেছেন।\nজীবদ্দশায় তিনি বেশ কিছু টেলিভিশন প্রোগ্রামে অংশ নিয়েছেন এবং তার কৃত্রিম কণ্ঠস্বরে কথা বলেছেন।\nস্টিভেন উইলিয়াম হকিং ১৯৪২ সালে ৮ জানুয়ারি অক্সফোর্ডে জন্ম নেন। তার বাবা ছিলেন একজন জীববিজ্ঞানের গবেষক এবং তিনি স্টিভেন হকিং-এর মাকে নিয়ে জার্মানের বোমার আঘাত থেকে বাঁচার জন্য লন্ডনে পালিয়ে আসেন।\nহকিং লন্ডন এবং সেন্ট অ্যালবানস এ বেড়ে ওঠেন। তিনি অক্সফোর্ডে পদার্থবিদ্যার ওপর প্রথম শ্রেণীর ডিগ্রী অর্জন করে ক্যামব্রিজে কসমোলজির উপর স্নাতকোত্তর গবেষণা করেন।\nকেমব্রিজে গবেষণা করার সময় তাঁর মোটর নিউরন রোগ ধরা পরে যেটা তাকে প্রায় সম্পূর্ণভাবে অচল করে দেয়।\n১৯৬৪ সালে যখন প্রথম স্ত্রী জেন-কে বিয়ে করার প্রস্তুতি নিচ্ছিলেন তখন চিকিৎসকরা বলে দেন তিনি বড় জোর দুই থেকে তিন বছর বাঁচবেন।\nবইটির প্রায় এক কোটি কপি বিক্রি হয়- যদিও লেখক জানতেন যে বইটির পরিচিতি হয়েছে "পঠিত হয়নি এমন সর্বাধিক বিক্রিত বই" হিসেবে।\n১৯৮৮ সালের মধ্যে হকিং-এর অবস্থা এমন হল যে শুধুমাত্র কৃত্রিম উপায়ে কথা বলতে পারতেন তিনি।\nস্টিভেন হকিং দেখান যে কৃষ্ণগহ্বর কিভাবে শক্তিক্ষয় করতে করতে শূন্যে মিলিয়ে যায়, পরবর্তীতে যা হকিং বিকিরণ নামে পরিচিতি পায়। কঠিন গাণিতিক হিসেব এবং পরীক্ষা ছাড়া বিভিন্ন বৈজ্ঞানিক বিষয় তুলে ধরার অসাধারণ ক্ষমতার কারণে তিনি বিশেষভাবে পরিচিতি পান।\n"এই মহাবিশ্বের শুরু কীভাবে হলো- এমন সব প্রশ্নের উত্তর দিতে পারে এসব নিয়ম", তিনি বলেন "কবে এর শেষ হবে? কীভাবে শেষ হবে? এসবের উত্তর যদি আমরা জানতে পারি, তাহলে আমরা আসলেই ঈশ্বরের মন বুঝতে পারবো।"\nতিনি বিশ্বাস করতেন যে তার অসুস্থতা তার জন্য কিছু উপকারও এনে দিয়েছে। তিনি বলেছিলেন, অসুস্থ হওয়ার আগে তিনি জীবন নিয়ে বিরক্ত হয়ে উঠেছিলেন।\nঅবশ্য তার শারীরিক অবস্থা অবধারিতভাবেই তাকে অন্যদের ওপর নির্ভরশীল করে তোলে। তিনি প্রায়সময়ই তার প্রথম স্ত্রীর প্রতি কৃতজ্ঞতার কথা বলতেন, যিনি ২০ বছরেরও বেশি তার দেখাশোনা করেছেন। তবুও একজন নার্সের জন্য যখন প্রথম স্ত্রীর সাথে সম্পর্কচ্ছেদ করেন তখন তার বন্ধু এবং আত্মীয়-স্বজনরা বেশ অবাক হয়েছিলেন। ১৯৯৫ সালে তিনি তার সাবেক নার্সকে বিয়ে করেন।\n২০০০ সাল নাগাদ আঘাতের কারণে তিনি বেশ কয়েকবার কেমব্রিজের একটি হাসপাতালে জরুরি বিভাগে চিকিৎসা নেন। ওই সময় একটি অভিযোগ আসে যে তিনি কয়েক বছর যাবত নানাভাবে মৌখিক এবং শারীরিক নির্যাতনের শিকার হচ্ছেন। অভিযোগের ভিত্তিতে পুলিশ কয়েকজনকে জিজ্ঞাসাবাদও করে।\n২০০৭ সালে তিনি প্রথম চলৎশক্তিহীন ব্যক্তি হিসেবে একটি বিশেষ বিমানে ওজনশূন্যতার অভিজ্ঞতা নেন। মানুষকে মহাকাশ ভ্রমণে উৎসাহ দেয়ার জন্যই তিনি এটি করেছেন বলে জানান।\nডিসকভারি চ্যানেলের সাথে দেয়া এক সাক্ষাতকারে তিনি বলেন, পৃথিবীর বাইরে কোনো বুদ্ধিমান জীবনের উপস্থিতি আছে এমন ধারণা করাটা সম্পূর্ণ যৌক্তিক এবং এলিয়েন বা ভিনগ্রহবাসীরা প্রাকৃতিক সম্পদের খোঁজে পৃথিবীতে অভিযান চালাতে পারে। (১৪ মার্চ ২০১৮ প্রকাশিত সংবাদ)


বঙ্গবন্ধু হত্যার পর বাংলাদেশ, বিশ্ব মিডিয়ার ভূমিকা - DHAKA18.COM\nঢাকা১৮ ডেস্ক : ১৯৭৫ সালের ১৫ আগস্ট সেনাবাহিনীর একদল কর্মকর্তা ও সৈনিক মিলে সপরিবারে হত্যা করে জাতির জনক বঙ্গবন্ধু শেখ মুজিবুর রহমানকে। এ ঘটনার অব্যবহিত পরেই স্বাধীন বাংলাদেশের সংবাদমাধ্যমগুলো যেভাবে চোখের পলকে ভোল পরিবর্তন করে ফেলেছিল, তা আজও মানুষের মনে প্রবল বিস্ময়ের জন্ম দেয়।\nকেবল বেতারে মেজর শরিফুল হক ডালিমের একটি ঘোষণা এসেছিল। সেখানে বলা হয়েছিল, “শেখ মুজিবকে হত্যা করা হইয়াছে এবং খন্দকার মুশতাকের নেতৃত্বে সেনাবাহিনী ক্ষমতা দখল করিয়াছে। দেশবাসী সবাই শান্ত থাকুন। বাংলাদেশ জিন্দাবাদ।”\nতার ওই ভাষণ পরে আরো অনেকবারই বেতারে প্রচার করা হয়েছিল, কিন্তু বঙ্গবন্ধুর পরিবার বা স্বজনদের হত্যার কথা তো নয়ই, এমনকি বঙ্গবন্ধুকে হত্যার কথাটিও আর বলা হয়নি। সেগুলোতে কেবল ‘স্বৈরাচারী মুজিব’কে উৎখাতের কথা বলা হয়েছিল।\nএদিকে এহতেশাম হায়দার চৌধুরী সম্পাদিত দৈনিক বাংলার প্রধান শিরোনাম ছিল “গ্রাম পর্যায়ে চাকরির সুযোগ সৃষ্টি করতে হবে”। বাকশাল জেলা সম্পাদক প্রশিক্ষণ কোর্সে অংশ নিয়ে তৎকালীন শিল্পমন্ত্রী এ এইচ এম কামরুজ্জামান যে বক্তব্য রেখেছিলেন, সেটির ওপর ভিত্তি করে এ সংবাদটি করা হয়েছিল।\nওবায়দুল হক সম্পাদিত দ্য বাংলাদেশ অবজার্ভার সেদিন প্রথম পাতায় যতগুলো সংবাদ প্রকাশ করেছিল, তার মধ্যে ছয়টিতেই তারা সরাসরি ‘বঙ্গবন্ধু’ শব্দটি এনেছিল। যেমন- তাদের প্রধান শিরোনামই ছিল: “Bangobandhu visits D.U. today, Hearty welcome will be accorded”. আবার ডানপাশেই আরেকটি সংবাদের শিরোনাম ছিল: “Korean envoy lauds leadership of Bangobandhu”. বঙ্গবন্ধুর ঢাকা বিশ্ববিদ্যালয়ের সমাবর্তনে অংশ নেয়া প্রসঙ্গে তারাও একটি ক্রোড়পত্র প্রকাশ করেছিল।\nযেমন দৈনিক বাংলার প্রথম পাতায় সবগুলো কলাম জুড়ে শিরোনাম করেছিল: “খোন্দকার মুশতাক নয়া রাষ্ট্রপতি”। আর শোল্ডারে লেখা ছিল: “শেখ মুজিব নিহত: সামরিক আইন ও সান্ধ্য আইন জারি: সশস্ত্র বাহিনীসমূহের আনুগত্য প্রকাশ”। অথচ গোটা পত্রিকার কোনো জায়গাতেই তারা বঙ্গবন্ধুকে কীভাবে হত্যা করা হয়েছে, সে ব্যাপারে ন্যূনতম বর্ণনাও করেনি। কেবল প্রধান প্রতিবেদনে তারা লিখেছিল:\n“শুক্রবার সকালে বাংলাদেশের সশস্ত্র বাহিনী ‘বৃহত্তর জাতীয় স্বার্থে’ সাবেক রাষ্ট্রপতি শেখ মুজিবুর রহমানের পতন ঘটিয়ে প্রেসিডেন্ট খোন্দকার মুশতাক আহমদের নেতৃত্বে ক্ষমতা গ্রহণ করে।”\nদৈনিক বাংলা সেদিন তাদের প্রথম পাতাতেই একটি সম্পাদকীয়ও প্রকাশ করেছিল, যেখানে বঙ্গবন্ধুর পতন ঘটিয়ে মুশতাকের ক্ষমতা গ্রহণকে একটি ‘ঐতিহাসিক পদক্ষেপ’ হিসেবে অভিহিত করা হয়েছিল।\nদ্য বাংলাদেশ অবজার্ভারেও দেখা গিয়েছিল অভিন্ন চিত্র। সেখানে শিরোনাম করা হয়েছিল: “Mushtaque becomes President”, আর নিচে ছোট করে লেখা ছিল: “MUJIB KILLED : SITUATION REMAINS CALM”. প্রথম পাতাতেই তারা একটি সম্পাদকীয় প্রকাশ করেছিল যার শিরোনাম: “Historical Necessity”.\nদৈনিক ইত্তেফাক তাদের প্রধান শিরোনামে লিখেছিল: “দুর্নীতি স্বজনপ্রীতি উচ্ছেদ: খন্দকার মোশতাকের নেতৃত্বে সশস্ত্র বাহিনীর শাসনক্ষমতা গ্রহণ”। তারাও বঙ্গবন্ধুর পরিবারের সদস্যদের হত্যার বিষয়টি চেপে যায়, এবং তাদের প্রথম পাতার সম্পাদকীয় ছিল “ঐতিহাসিক নবযাত্রা” শিরোনামে।\nআব্দুল গনি হাজারি সম্পাদিত বাংলাদেশ টাইমসের প্রধান শিরোনাম ছিল: “MUSHTAQUE ASSUMES PRESIDENCY”, আর সেটির শোল্ডারে লেখা ছিল: “Martial law proclaimed in the country : Mujib killed”. তারাও প্রথম পাতায় একটি সম্পাদকীয় ছেপেছিল “Our Comments” হিসেবে, যেটির শিরোনাম ছিল: “ON THE THRESHOLD OF A NEW ERA”.\nসেদিনের পত্রিকাগুলোতে নতুন রাষ্ট্রপতির বেতার ভাষণ ছাপা হয়, এবং তাকে ‘বিভিন্ন স্তরের জনসাধারণের’ অভিনন্দনের খবরও ছাপা হয়। ‘বিভিন্ন স্তরের জনসাধারণ’ বলতে জায়গা পেয়েছিল বাংলাদেশ মুক্তিযোদ্ধা সংসদের সহ-সভাপতি, বাংলাদেশ গণকর্মচারী সংযুক্ত পরিষদ, জাতীয় হকার্স লীগের সভাপতির ভাষ্য। এছাড়া কয়েকজন সংসদ সদস্যও এ ঘটনায় আনন্দিত হয়ে সরকারকে অভিনন্দন জানিয়েছিল।\nএ সময়ে পত্রিকাগুলোয় মুশতাক সরকারের প্রতি স্তুতি প্রকাশের ক্ষেত্রে বেশ বাড়াবাড়ি দেখা যায়। বিদেশি কোনো সরকারের স্বীকৃতি, দেশের বিভিন্ন ক্ষেত্রে স্বাভাবিক জীবনযাত্রা অব্যাহত প্রভৃতি সংবাদও অত্যন্ত গুরুত্বের সাথে প্রকাশ করা হচ্ছিল। ‘লন্ডনে প্রায় দুই’শ বাঙালি কর্তৃক’ বঙ্গবন্ধুর ছবি পোড়ানোর খবরটিকে গুরুত্ব দিয়ে ছেপেছিল দ্য বাংলাদেশ অবজার্ভার।\nযেমনটি আগেই বলেছি, ১৫ আগস্ট বেতারে বঙ্গবন্ধুর হত্যা ও সেনাবাহিনী কর্তৃক ক্ষমতা গ্রহণের কথা বলা হয়েছিল। ওটাই ছিল ১৯৯৬ সালে আওয়ামী লীগের সরকার গঠনের আগপর্যন্ত বেতারে শেষবারের মতো বঙ্গবন্ধুর নাম উচ্চারণ। কারণ, এরপরই মেজর শাহরিয়ার রশিদ কড়া নির্দেশনা দেন, যেন শেখ মুজিবুর রহমান বা তার দলের নাম, রবীন্দ্রসঙ্গীত, জয় বাংলা স্লোগান কিছুই প্রচার করা না হয়। পরবর্তীতে খন্দকার মুশতাক মৌখিক নির্দেশের মাধ্যমে বাংলাদেশ বেতারের নাম বদলে ‘রেডিও বাংলাদেশ’ করে দেন।\n১৭ আগস্ট কলকাতার সবচেয়ে জনপ্রিয় ও প্রভাবশালী পত্রিকা আনন্দবাজার পত্রিকায় শিরোনাম ছিল: “বন্ধুর মৃত্যুতে ভারত শোকাহত”। এই সংবাদে তারা বঙ্গবন্ধু ও তার পরিবারের সদস্যদের বুলেটে মৃত্যুর কথা উল্লেখ করলেও, তারপরই লিখেছিল:\n“ভারত সরকার বাংলাদেশের সাম্প্রতিক ঘটনাবলির খবরাখবর সতর্কভাবে খতিয়ে দেখছেন এবং অবস্থার প্রতি লক্ষ্য রেখেছেন।”\nএদিকে কলকাতার আরেক পত্রিকা যুগান্তর ১৭ আগস্ট বঙ্গবন্ধুর মৃত্যু বিষয়ক সংবাদের শিরোনাম করে: “অভ্যুত্থান: মুজিব ও মনসুর আলী নিহত, সামরিক আইন জারি”। দ্য সানডে স্টেটম্যান শিরোনাম করে: “India Keeping Watch On Events In Bangladesh Grief Over Mujib’s Tragic Death”. সেখানে নয়া দিল্লীর এক দাপ্তরিক মুখপাত্রের বরাত দিয়ে বঙ্গবন্ধুর মৃত্যুতে শোক জ্ঞাপনের পাশাপাশি এটিও পরিষ্কার করে দেয়া হয় যে,”এটি বাংলাদেশের আভ্যন্তরীণ বিষয়।”\n১৯ আগস্ট আনন্দবাজার পত্রিকায় শিরোনাম করা হয় “বঙ্গবন্ধুর মৃত্যুতে প্রধানমন্ত্রী শোকাহত”। তৎকালীন ভারত প্রধানমন্ত্রী ইন্দিরা গান্ধী কর্তৃক শোক প্রকাশ গুরুত্ব পায় এ সংবাদে। বঙ্গবন্ধুর স্মরণে একটি স্মৃতিসভার আয়োজন করার ব্যাপারেও সংবাদটিতে জানানো হয়, যেখানে বক্তব্য রেখেছিলেন কংগ্রেস ও কমিউনিস্ট পার্টির নেতারা। সেখানে কমিউনিস্ট নেতা ইন্দ্রজিত গুপ্ত বলেছিলেন,\n“মার্কিন সাম্রাজ্যবাদ ও সিআইএ-র মদদ নিয়ে বঙ্গবন্ধুকে হত্যা করা হয়েছে।”\n১৯৭৫ সালের ১৬ আগস্ট ওয়াশিংটন পোস্ট তাদের নয়া দিল্লী প্রতিনিধির পাঠানো সংবাদ প্রকাশ করেছিল, যেখানে বলা হয়েছিল যে নতুন ক্ষমতায় বসা সরকারটি ইসলাম ও পশ্চিমা বিশ্বের পক্ষের। এছাড়া ওই সংবাদে বঙ্গবন্ধুকে ‘বামপন্থী রাষ্ট্রপতি’ হিসেবেও আখ্যায়িত করা হয়েছিল।\nওয়াশিংটন পোস্ট বিস্তারিতভাবে বিষয়টিকে বিশ্লেষণ করার চেষ্টা করলেও, তা করেনি তৎকালীন সোভিয়েত পত্রিকা ইজভেস্তিয়া। তারা ভেতরের পাতায় সংক্ষেপে একটি সংবাদ প্রকাশ করেছিল। কিন্তু সোভিয়েত কমিউনিস্ট পত্রিকার মুখপাত্র প্রাভদা লিখেছিল, বিভিন্ন দেশের রাজনৈতিক পর্যবেক্ষকদের আশঙ্কা এই যে, “বাংলাদেশের আশা-আকাঙ্ক্ষার ‘প্রতিকূল শক্তিরা’ হয়তো দেশটির ভবিষ্যৎ উন্নয়নের উপর প্রভাব ফেলতে পারে।”\n“শেখ মুজিবুর রহমানের উৎখাত হয়তো দেশটিকে (বাংলাদেশ) সোভিয়েত ইউনিয়নের থেকে দূরে সরিয়ে চীনের দিকে নিয়ে যেতে পারে।”\nচীন-ভারত সামরিক শক্তিতে কে এগিয়ে?\nভিসির সাথে শিক্ষার্থীদের মিটিং স্থগিত : সাংবাদিক ছাড়া বসতে নারাজ শিক্ষার্থীরা\n১৯৭৫ বঙ্গবন্ধু শোকাবহ ১৫ আগস্ট


মানবজমিন ডেস্ক | ২১ আগস্ট ২০১৯, বুধবার, ৭:৪৬\nবিশ্বজুড়ে শ্বেতাঙ্গ জাতীয়তাবাদী সন্ত্রাসী হামলা সাম্প্রতিক সময়ে বেড়েছে। এ বছর নিউজিল্যান্ডের ক্রাইস্টচার্চ ও যুক্তরাষ্ট্রের এল পাসো হত্যাযজ্ঞ এর মধ্যে অন্যতম। হামলাকারীরা এ ক্ষেত্রে শ্বেতাঙ্গ জনসংখ্যা ‘প্রতিস্থাপিত’ হওয়া নিয়ে আশঙ্কার কথা উল্লেখ করে থাকে। এ ছাড়া এ ধরনের পূর্ববর্তী হামলা থেকে অনুপ্রাণিত হওয়ার কথাও তারা স্বীকার করে। বিশেষ করে, নরওয়ের অসলো ও পার্শ্ববর্তী দ্বীপে ২০১১ সালে আন্দ্রে ব্রেইভিক যেভাবে ৭৭ জন মানুষকে হত্যা করেছে, তা এই শ্বেতাঙ্গ সন্ত্রাসীদের রীতিমতো অনুপ্রেরণা যোগায়! কিন্তু এই শ্বেতাঙ্গ জাতীয়তাবাদ বা হোয়াইট ন্যাশনালিজম কী? এই ধারণার উৎপত্তি হয়েছে কীভাবে? লন্ডনের দ্য ইকোনমিস্ট ম্যাগাজিন এই প্রশ্নদ্বয়েরই উত্তর দেয়ার চেষ্টা করেছে।\nম্যাগাজিনটির এক প্রতিবেদনে বলা হয়, এই শ্বেতাঙ্গ জাতীয়তাবাদের নির্দিষ্ট সংজ্ঞা দেয়া কঠিন। কেননা, তবে মোটা দাগে বলা যায়, শ্বেতাঙ্গ জাতীয়তাবাদীরা শ্বেতাঙ্গদের জন্য একটি জাত-রাষ্ট্র গঠন করতে চায়। অনেক শ্বেতাঙ্গ জাতীয়তাবাদী অবশ্য খোলাখুলিভাবে বলেন না যে, তাদের শ্বেতাঙ্গ জাত অন্য জাতের চেয়ে শ্রেষ্ঠ। পরোক্ষভাবে তারা বলেন, (শ্বেতাঙ্গদের মতো) অন্যান্য জাতেরও নিজস্ব রাষ্ট্র থাকা উচিত। এমন অল্প ক’জন ‘উদারমনা’ বাদে, বেশির ভাগ শ্বেতাঙ্গ জাতীয়তাবাদীকেই হোয়াইট সুপ্রিমেসিস্ট বা শ্বেতাঙ্গ শ্রেষ্ঠত্ববাদী বলা যায়। যারা কিনা মনে করেন, জগতের সবচেয়ে শ্রেষ্ঠ জাত হলো শ্বেতাঙ্গরা, অর্থাৎ বাকি সকলে তাদের চেয়ে নিকৃষ্টতর। এই শ্বেতাঙ্গ শ্রেষ্ঠত্ববাদীদের দাবি বিভিন্ন রকমের। তাদের কেউ চান, কঠোরভাবে দেশে অভিবাসন নিয়ন্ত্রণ করা হোক। আবার চরমপন্থিরা খোলাখুলিভাবেই অন্য জাতকে জাতিগতভাবে নির্মূল, এমনকি গণহত্যা সমর্থন করেন।\nতাদের এমন বিদ্বেষের নেপথ্যে প্রায়ই থাকে শ্বেতাঙ্গ গণহত্যা বা শ্বেতাঙ্গদের প্রতিস্থাপিত করার আশঙ্কা! শ্বেতাঙ্গ প্রতিস্থাপন বলতে বোঝানো হয় যে, শ্বেতাঙ্গ জাতের মানুষদের মধ্যে নিম্ন জন্মহার, অন্য জাতের মানুষকে বিয়ে করা ও অ-শ্বেতাঙ্গ মানুষের উচ্চ জন্মহারের কারণে শ্বেতাঙ্গদের অস্তিত্ব হুমকির মুখে পড়ছে।\nআধুনিক শ্বেতাঙ্গ জাতীয়তাবাদ, যা এখন সারাবিশ্বে ছড়িয়ে পড়ছে, তার উৎপত্তি হয় আমেরিকার গৃহযুদ্ধের পর। গৃহযুদ্ধ শেষে সাংবিধানিক সংশোধনীর মাধ্যমে দাসপ্রথা বিলুপ্ত করা হয়। এরপর থেকেই সমাজে আমেরিকান শ্বেতাঙ্গরা (যারা মূলত পশ্চিম ইউরোপ থেকে যাওয়া আমেরিকান প্রোটেস্ট্যান্ট খ্রিষ্টান) নিজেদের উঁচু অবস্থান ধরে রাখা নিয়ে শঙ্কিত বোধ করে। এরপর থেকেই বিভিন্ন অঙ্গরাজ্যে এই শ্বেতাঙ্গদের বিশেষ সুবিধা ধরে রাখার জন্য বিভিন্ন বৈষম্যমূলক আইন প্রণয়ন করা হয়। এসব আইনের মধ্যে ছিল কুখ্যাত ‘জিম ক্রো’ আইন, যার মাধ্যমে শ্বেতাঙ্গ ও অশ্বেতাঙ্গদের জন্য আলাদা আলাদা স্কুল, কলেজ ও প্রার্থনাস্থল সৃষ্টির বৈধতা দেয়া হয়। অন্যরা আবার রীতিমতো আধাসামরিক বাহিনী গঠন করে সহিংসতা ও গণপিটুনিতে মত্ত হয়ে উঠে। পরবর্তীতে, অভিবাসনের হার বাড়লে, বিশেষ করে চীনা, আইরিশ ক্যাথলিক, দক্ষিণাঞ্চলীয় ইউরোপিয়ান ও ইহুদিদের আগমনে এই শ্বেতাঙ্গদের মধ্যে আরো ক্ষোভের সঞ্চার হয়। এরপর নতুন নতুন অভিবাসন আইন প্রণীত হয়, যার উদ্দেশ্য হলো অভিবাসীর হার কমানো। ১৯১৬ সালে ম্যাডিসন গ্রান্ট প্রকাশ করেন ‘দ্য পাসিং অব দ্য গ্রেট রেইস’। এই বইয়ে শ্বেতাঙ্গ ভাবনা ও উৎকৃষ্টতর মানবসন্তান জন্মানোর বিদ্যা ইউজেনিকস নিয়ে আলোচনা করা হয়। এভাবেই জন্ম হয় শ্বেতাঙ্গ শ্রেষ্ঠত্ববাদ ও ‘রেইস সুইসাইড’ তত্ত্ব। এই তত্ত্ব তখন জার্মানির অ্যাডলফ হিটলার পর্যন্ত পৌঁছায়, যিনি নিজে আবার জার্মানদের আর্য রক্তের অধিকারী হিসেবে আখ্যা দিয়ে শ্রেষ্ঠত্ব দাবি করতেন। বলা হয়, ওই বই পড়ে হিটলার নিজে গ্রান্টকে চিঠি লিখে জানান, ‘দ্য পাসিং অব দ্য গ্রেট রেইস’ বইটি তার কাছে বাইবেল সমতুল্য।\nপরবর্তীতে হিটলারের নাৎসীবাদের বিরুদ্ধে যুক্তরাষ্ট্র ও অন্যান্য পশ্চিমা দেশগুলোর লড়াই এবং পঞ্চাশ ও ষাটের দশকে কৃষ্ণাঙ্গদের নাগরিক অধিকার আন্দোলনের কারণে শ্বেতাঙ্গ শ্রেষ্ঠত্ববাদ ব্যাপক নিন্দা কুড়ায়। কিন্তু বিংশ শতাব্দির শেষের দিকে এসে ফের প্রাসঙ্গিকতা ফিরে পেতে শুরু করে শ্বেতাঙ্গ জাতীয়তাবাদীরা। এই সময়ে এসে আমেরিকা ও ইউরোপজুড়ে তারা বেশ কয়েকটি সন্ত্রাসবাদী সহিংস হামলা চালায়।\n১৯৮৮ সালে ডেভিড লেইন একটি বই লিখেন, যার শিরোনাম ‘দ্য হোয়াইট জেনোসাইড ম্যানিফেস্টো’। এই বইয়ে গ্রান্টের ‘রেইস সুইসাইডে’র তত্ত্বকে নতুন নাম দেয়া হয়। এই বইয়েই শ্বেতাঙ্গ জাতীয়তাবাদীদের মূল বক্তব্য নথিবদ্ধ করা হয়। এতে লেখা হয়, ‘আমাদেরকে অবশ্যই আমাদের জনগণের অস্তিত্ব ও শ্বেতাঙ্গ শিশুদের ভবিষ্যৎ নিশ্চিত করতে হবে।’ মূল ইংরেজি বাক্যটি ছিল ১৪টি শব্দের। শ্বেতাঙ্গ জাতীয়তাবাদীদের কাছে এই বাক্য এতটাই জনপ্রিয় হয়ে পড়ে যে, তারা একে ‘দ্য ফোর্টিন ওয়ার্ডস’ বলে সম্বোধন করে থাকে।\nকিন্তু কেন শ্বেতাঙ্গ জাতীয়তাবাদীরা নিজ জাতকে শ্রেষ্ঠ মনে করে? এক্ষেত্রে নানা ধরনের দৃষ্টিভঙ্গি পাওয়া যায়। এদের অনেকে কেন্দ্রীয় সরকার নিয়ে ভীষণ সন্দেহপ্রবণ। যুক্তরাষ্ট্রের অনেক মিলিশিয়া গ্রুপ এ ধরনের ধারণা পোষণ করে। কেউ কেউ আবার গৃহযুদ্ধকালীন ইতিহাসের পরিবর্তিত সংস্করণে বিশ্বাস করে, যেখানে কিনা দাসপ্রথার পক্ষপাতী কনফেডারেসি সরকারকে মহান হিসেবে তুলে ধরা হয়। কোনো কোনো শ্বেতাঙ্গ জাতীয়তাবাদী আবার ইহুদি-বিদ্বেষী ষড়যন্ত্র তত্ত্বে বিশ্বাস করে ও মনে করে, গোটা দুনিয়া ইহুদিদের নিয়ন্ত্রণে! এরা এমন তত্ত্বেও বিশ্বাস করে যে, যুক্তরাষ্ট্রে অভিবাসন উস্কে দেয়ার জন্য দায়ী আন্তর্জাতিক ইহুদি অভিজাত চক্র।\n১৯৭৮ সালে ‘দ্য টার্নার ডাইরিজ’ নামে একটি শ্বেতাঙ্গ জাতীয়তাবাদী ফ্যান্টাসি উপন্যাস রচনা করেন উইলিয়াম লুথার পিয়ের্স। এই উপন্যাসের কাহিনী এগিয়ে যায় কেন্দ্রীয় সরকারের বিরুদ্ধে শ্বেতাঙ্গ জাতের রক্ষকদের নেতৃত্বে সশস্ত্র বিদ্রোহের একটি কল্পিত ঘটনাকে কেন্দ্র করে। এই বইটি ‘দ্য হোয়াইট জেনোসাইড ম্যানিফেস্টো’ বইয়ের লেখক ডেভিড লেইনকে উজ্জীবিত করেছিল। এই বই দেখে অনুপ্রেরণা পেয়েছিল টিমোথি ম্যাকভেহ নামে এক সাবেক সেনা সদস্য ও বন্দুক-অধিকারের পক্ষে সোচ্চার এক ব্যক্তিকেও, যিনি ১৯৯৫ সালে কুখ্যাত ওকলাহোমা সিটি বোমা হামলা চালান। ওই হামলায় ১৬৮ জন মানুষ নিহত হন।\nওদিকে ইউরোপে শ্বেতাঙ্গ জাতীয়তাবাদীরা কল্পিত ইসলামী আক্রমণ নিয়ে চিন্তিত। বিশেষ করে, নাইন ইলেভেন ও বৈশ্বিক জিহাদবাদের উত্থানের পর এই মনোভাব সেখানে বেড়েছে। ‘দ্য গ্রেট রিপ্লেসমেন্ট’ শীর্ষক বইয়ে রেনড ক্যামুস দাবি করেন, ফ্রান্সে প্রকৃত ফরাসিদের স্থলাভিষিক্ত হয়েছে এখন আফ্রিকা ও মধ্যপ্রাচ্যের অভিবাসীরা, যাদেরকে উৎসাহিত করেছে ‘প্রতিস্থাপনবাদী’ অভিজাতরা। আমেরিকার শ্বেতাঙ্গ জাতীয়তাবাদীরাও ‘হানাদার জাতে’র তালিকায় মুসলমানদের অন্তর্ভুক্ত করেছে, তবে তাদের মূল লক্ষ্যবস্তু লাতিনো, কৃষ্ণাঙ্গ ও ইহুদিরা।\nমার্কিন প্রেসিডেন্ট ডনাল্ড ট্রাম্পের সমালোচকরা অভিযোগ করেন, তিনি নিজেই একজন শ্বেতাঙ্গ জাতীয়তাবাদী। এ নিয়ে সরাসরি প্রমাণ নেই। তবে তার কিছু কিছু বাক্য শ্বেতাঙ্গ শ্রেষ্ঠত্ববাদী আদর্শের সঙ্গে মিলে যায়। যেমন, ২০১৭ সালে তিনি ভার্জিনিয়ার শার্লোৎসভিলে ‘ইউনাইট দ্য রাইট’ নামে একটি সভায় অংশগ্রহণকারীদের সম্পর্কে বলেন, ‘এই মানুষগুলো খুব নীরবে রবার্ট ই লি’র (কনফেডারেট সরকারের জেনারেল) ভাস্কর্র্য অপসারণের প্রতিবাদ করছিল।’ প্রকৃতপক্ষে, এই সভায় শামিল হওয়া লোকজন নিজেদেরকেই নব্য নাৎসী হিসেবে দাবি করে। তারা ‘জিউইশ উইল নট রিপ্লেস আস’ (ইহুদিরা আমাদের হটাতে পারবে না) সহ বিভিন্ন শ্বেতাঙ্গ জাতীয়তাবাদী স্লোগান দিচ্ছিল।\nগত বছর এই দক্ষিণপন্থি চরমপন্থিরা আমেরিকায় যত মানুষকে হত্যা করেছে, তা ১৯৯৫ সালের পর সর্বোচ্চ (ওই বছরই ওকলাহোমা সিটি বোমা হামলা হয়েছিল)। এই হত্যাকারীদের সিংহভাগই শ্বেতাঙ্গ শ্রেষ্ঠত্ববাদী। সুতরাং, এটি স্পষ্ট যে, শ্বেতাঙ্গ জাতীয়তাবাদের হুমকি পশ্চিমা দেশগুলোর কর্তৃপক্ষ বেশ হালকাভাবেই নিয়েছে।


বিচারের বাণী নিবৃতে কাঁদে, পুত্র ও পুত্রবধুর নির্যাতনে বাড়ি ছাড়া বৃদ্ধা আলেয়া কি আশ্রয় পাবে? | দৈনিক সকালবেলা\nHome » দৈনিক সকালবেলা » বিভাগীয় সংবাদ » জেলার-খবর » বিচারের বাণী নিবৃতে কাঁদে, পুত্র ও পুত্রবধুর নির্যাতনে বাড়ি ছাড়া বৃদ্ধা আলেয়া কি আশ্রয় পাবে?\nপ্রয়াত গনসঙ্গীত শিল্পী ফকির আলমগীরের বিখ্যাত গান মায়ের একদার দুধের দাম কাটিয়া গায়ের চাম ,পাপস বানাইয়া দিলেও সেই ঋনের শোধ হবে না ,এমন দরদি ভবে কেউ হবে না মা আমার মা- এই গানটিও হয়তবা বিধবা বৃদ্ধা আলেয়া (৬৫) এর পুত্রদ্বয়ের পাষাণ হ্রদয়ে একটু দাগ কাটেনি ।\nমা কথাটি ছোট্র অতি কিন্তু যেন ভাই , ইহার চেয়ে মিষ্টি মধুর ত্রি-ভূবনে নাই- এই কবিতাও যেন বিধবা আলেয়ার পুত্র মনিরুজ্জামান জুয়েল (৩৫) ও কামরুজ্জামান সোয়াইব (৩০)’র মন স্পর্ষ করতে পারেনি।\nবিচারের বাণী নিবৃতে কাঁদে , পুত্র ও পুত্রবধুর নির্যাতনে বাড়ি ছাড়া বিধবা আলেয়া বেগম (৬৫) কি ? স্বামীর ঘরে আশ্রয় পাবে- ফিরে পাবে কি তার অধিকার এমন প্রশ্ন সকল বিবেক-বুদ্ধি সম্পন্ন মানুষের।\nমারধর করে স্বামীর ভিটা-বাড়ি থেকে তাড়িয়ে দেয়া বিধবা আলেয়া বেগম (৬৫) এ ঘটনায় গত ২০ জুন রোববার ও ৩০ জুন বুধবার বরগুনা চীফজুডিসিয়াল ম্যাজিস্টেস্ট আদালতে নিজ পুত্র ও পুত্রবধুর নামে পৃথক দুটি মামলা দায়ের করেন।\nএর মধ্যে বৃদ্ধা আলোয়া বেগম (৬৫) ৩০ জুন চীফজুডিসিয়াল ম্যাজিস্টেস্ট আদালতে ৫ জনকে আসামী করে একটি মামলায় দায়ের করেন । মামলার আসামিরা হলেন পুত্র মনিরুজ্জামান জুয়েল (৩৫) , পুত্রবধু অনিতা (৩০) , আরেক পুত্রবধু ইভা , নাতী আলিফ, এবং প্রতিবেশি দুলাল । এ মামলায় পুত্রবধু অনিতার নামে ওয়ারেন্ট জারি হয়। আনিতা (১৫ জুলাই) বৃহস্পতিবার আদালতে হাজির হলে বিজ্ঞ আদালত তাকে কারাগারে পাঠায়। পরে ১৮ জুলাই ১ মাসের মধ্যে শ্বাশুরীর সাথে আপোষ-মীমাংসার শর্তে ১শ টাকার স্টাম্পে মুচলেকার মাধ্যমে পুত্রবধু অনিতা জামিন পায়।\nঅপরদিকে ২০ জুন আলেয়া বেগমকে বাড়ি থেকে বের করে দেওয়ায় তিনি ৩ জনকে আসামী করে আদালতে আরও একটি মামলা দায়ের করেন। মামলার আসামীরা হলো- পুত্র মনিরুজ্জামান জুয়েল (৩৫) ও কামরুজ্জামান সোয়াইব (৩০) ও পুত্রবধু অনিতা (৩০) । এ মামলায় বিজ্ঞ আদালত আলোয়ার ২ পুত্র মনিরুজ্জামান জুয়েল (৩৫) ও কামরুজ্জামান সোয়াইব (৩০) এর বিরুদ্ধে ওয়ারেন্ট জারি করে।\n(৯ আগস্ট) সোমবার আসামীরা নথি উপস্থাপন দিয়ে আদালতে হাজির হন। পরে ঐ দিন দুপুরে চীফজুডিসিয়াল ম্যাজিস্টেস্ট আদালতের বিজ্ঞ বিচারক মোহাম্মদ মাহবুব আলম তাদের শর্তসাপেক্ষে জামিন দেয়।\nআদালত সূত্রে জানাগেছে, ১৬ আগস্ট সোমবার এ মামলার আসামিরা আদালতে হাজির হলে ২৬ আগস্ট পর্যন্ত পুনরায় তাদের শর্তসাপেক্ষে জামিন বর্ধিত করা হয় ।\nবৃদ্ধা বিধবা আলেয়া বেগম (৬৫) কে নিজ ঘরে আশ্রয় দিতে কয়েক দফা চেষ্টাও করেও ব্যর্থ হয়েছে স্থানীয় জনপ্রতিনিধি ও আইন-প্রয়োগকারী সংস্থার সদস্যরা। বৃদ্ধা আলেয়ার স্বামীর ঘরে আজ অবধি আশ্রয় হয়নি। পুত্রবধু অনিতাকে জামিন পেয়ে আবারও আমাকে ঘর থেকে বের করে দেয়। অপরদিকে এ মামলায় জামিন পেয়ে পুত্র মনিরুজ্জামান জুয়েল (৩৫) ও কামরুজ্জামান সোয়াইব (৩০) ও পুত্রবধু অনিতা (৩০) আরও বে-পরোয়া হয়ে উঠেছে প্রতিবেদকে এমনটি জানিয়েছে বৃদ্ধা আলেয়া।\nতিনি আরও জানান, গত রোজার ঈদ থেকে আজ পর্যন্ত পথে পথে ঘুরছি। এসপি সাহেবের নির্দেশে ওসি সাহেব স্থানীয় মেম্বরদের নিয়ে সন্ধ্যায় ঘরে উঠিয়ে দিলে রাতে পুত্রবধু ঘর থেকে নামিয়ে দিয়েছে। আমি পুলিশ সুপার স্যারকে জানানোর পরেও এখনো কোন বিচার পাইনি। এখন বিচার পাওয়ার আশায় আদালতের দিকে চেয়ে আছি।\nএ ব্যাপারে বরগুনা থানার অফিসার ইনচার্জ কে এম তারিকুল ইসলাম প্রতিবেদকে জানান, আমি এসপি স্যারের নির্দেশে বৃদ্ধা আলোয়া বেগম (৬৫) কে সন্ধ্যা ঘরে উঠিয়ে দিয়েছিলাম। কিন্তু তাকে আবার ঐ দিন রাতে ঘর বের করে দেয়া হয়। এর পর আমি আর কিছুই জানিনা। তিনি আরও জানান এরপূর্বে বিষয়টি আমরা অবহিত হয়ে ১৬ জুলাই বিকালে আমি ও এসপি ঘটনাস্থলে গিয়ে ঘরে খাবার না থাকায় অভুক্ত বৃদ্ধা আলোয়া বেগম (৬৫) কে খাবার দিয়ে এসেছি।\nউল্লেখ্য প্রায় ১ বছর পূর্বে স্বামী মুজাফফর হাওলাদার মারা যায়, বৃদ্ধা বিধবা আলেয়া (৬৫) কন্যা মনিরা কে নিয়ে মৃত স্বামীর ঘরে খেয়ে না খেয়ে জীবনযাপন করে। মনিরুজ্জামান জুয়েল (৩৫) ও কামরুজ্জামান সোয়াইব পুত্রদ্বয় তাদের পিতা মারা যাওয়ার পর থেকে তাদের মা আলেয়া ও বোন মনিরার কোন ভরণ পোষণ দেয় না। উল্টো বাবা মারা যাবার পরে মা-বোনের ফরায়েজ অনুসারে সম্পত্তির প্রাপ্ত অংশটুকু বন্ধক রেখে সব টাকা পয়সা নিয়ে যায় ঐ দুই ছেলে এর প্রতিবাদ করায় গত ১২ জুন সকালে মা ও বোনকে শারীরিক ও মানসিক নির্যাতন করে ছেলে মনিরুজ্জামান জুয়েল (৩৫) ও কামরুজ্জামান সোয়াইব (৩০) ও বড় ছেলে স্ত্রী অনিতা (৩০)। প্রায় ৬ লাখ ৫০ হাজার টাকা মূল্যের মা ও বোনের ঘরে থাকা মালামাল ও স্বর্নালংকার চুরি করে নেয় এমন অভিযোগ এনে ভুক্তভোগী মা আলেয়া বেগম (৬৫ ) আদালতের শরনাপন্ন হন এবং পুত্র ও পুত্রবধরু নামে পৃথক দুটি মামলা দায়ের করেন। মাকে খুনের উদ্দোশ্যে মারধর করে বাড়ি-ঘর থেকে এক কাপড়ে তাড়িয়ে দেয় , পুত্র ও পুত্রবধু তাড়া খেয়ে বৃদ্ধা বিধবা আলেয়া (৬৫) কন্যা মনিরা প্রতিবেশি দেবরের ঘরে আশ্রয় নেয়। পুত্র ও পুত্র বধুর হুমকিতে সেখানে তাদের আশ্রয় হয়নি । গত রোজার ঈদ থেকে এ পর্যন্ত তাদের মা-মেয়ের জীবন কাটে পথে পথে। প্রশাসন পক্ষ থেকে তাদের খাবার সহযোগীতা করা হয়। কিন্তু ভুক্তভোগী বৃদ্ধা বিধবা আলোয়া বেগম (৬৫) কে তার নিজ ঘরে আশ্রয় দিতে কয়েক দফা চেষ্টা করেও ব্যর্থ হয়েছে প্রশাসনসহ স্থানীয় জনপ্রতিনিরা ।\nNext: অসহায়দের পাশে ঢাকা মহানগর দক্ষিণ যুবলীগ


ঐতিহ্যের ধারাকে অব্যাহত রেখে জাতীয় সংসদ এগিয়ে যাবে: স্পিকার – United news 24\nPosted by: Sub Editor in জাতীয়, টপ নিউজ 23/02/2020\t0 23 Views\nস্টাফ রিপোর্টার :: স্পিকার ড. শিরীন শারমিন চৌধুরী বলেছেন, ঐতিহ্যের ধারাকে অব্যাহত রেখে জাতীয় সংসদ এগিয়ে যাবে। প্রধানমন্ত্রী শেখ হাসিনার সার্বিক পরামর্শ ও নির্দেশনায় জাতীয় সংসদের কার্যক্রম পরিচালিত হচ্ছে।\nশনিবার নারায়ণগঞ্জের রূপগঞ্জে সুবর্ণগ্রাম রিসোর্ট অ্যান্ড অ্যামিউজমেন্ট পার্কে বাংলাদেশ জাতীয় সংসদ সচিবালয় আয়োজিত বার্ষিক বনভোজন অনুষ্ঠানে তিনি এ কথা বলেন।\nবনভোজনের সঙ্গে সংশ্নিষ্ট সবাইকে ধন্যবাদ জানিয়ে স্পিকার বলেন, এ ধরনের আয়োজনে নিজেদের মধ্যে আন্তরিকতা ও বন্ধুত্ব আরও সুদৃঢ় হয়।\nঅনুষ্ঠানে প্রধান অতিথি শিরীন শারমিন বলেন, জাতির পিতা বঙ্গবন্ধু শেখ মুজিবুর রহমানের নেতৃত্বে বাংলাদেশের সব অর্জন এসেছে। এ বছর জাতি মুজিববর্ষ উদযাপন করছে। জাতীয় সংসদও বিশেষ অধিবেশন, শিশু মেলাসহ বিভিন্ন অনুষ্ঠান আয়োজনের মাধ্যমে জাতির পিতাকে গভীর শ্রদ্ধায় স্মরণ করবে।\nএ সময় বিশেষ অতিথি হিসেবে ডেপুটি স্পিকার মো. ফজলে রাব্বী মিয়া, চিফ হুইপ নূর-ই-আলম চৌধুরী বক্তব্য দেন। বনভোজনে উপস্থিত ছিলেন মো. নজরুল ইসলাম বাবু এমপি, সংসদ সচিবালয়ের সিনিয়র সচিব মো. জাফর আহমেদ খানসহ কর্মকর্তা-কর্মচারী ও তাদের পরিবারের সদস্যরা। অনুষ্ঠানে স্পিকারকে নারায়ণগঞ্জ জেলা প্রশাসক এবং আওয়ামী লীগের অঙ্গ সংগঠনগুলোর নেতাকর্মীরা ফুল দিয়ে বরণ করে নেন।\nখাওয়ার পর ড. শিরীন শারমিন সংসদ সচিবালয়ের কর্মকর্তা-কর্মচারী ও তাদের পরিবারের সদস্যদের সঙ্গে সাংস্কৃতিক অনুষ্ঠান উপভোগ করেন।\nপরে স্পিকার জাতীয় সংসদ সচিবালয়ের পরিচালক মো. তারিক মাহমুদের ‘নদীর ধারে’ এবং সহকারী বিতর্ক সম্পাদক মো. মনিরুজ্জামানের ‘শতবর্ষে শতকাব্যে শেখ মুজিব’ গ্রন্থের মোড়ক উন্মোচন করেন।\nPrevious: লক্ষ্মীপুরে নন্দন মুক্ত রোভার স্কাউট ও পলিটেকনিক ইন্সটিটিউট রোভার গ্রুপের দীক্ষা অনুষ্ঠান\nNext: নিজের বিয়ের কার্ড বিতরণ করতে গিয়ে না ফেরার দেশে স্কুল শিক্ষিকা তাসলিমা\nস্টাফ রিপোর্টার :: ভ্রমণকণ্য কাজী আসমা আজমেরী- এই বছরে আর জামা কাপড় ...


নতুন পৃথিবীর উদয়!\nআজকের বাজার » আরও » বিজ্ঞান » নতুন পৃথিবীর উদয়!\nআজকের বাজার | ডিসেম্বর ৫, ২০১৯ ৪:৩৭\nসালটা ১৮৬৮। ৩২ বছরের নরম্যান লকইয়ের তখনও রয়্যাল সোসাইটি-র সভ্য নির্বাচিত হননি। উইম্বলডনে স্থাপিত এক যুদ্ধ-সংক্রান্ত দফতরে তিনি কেরানির কাজ করছেন। বাধ সাধল কর্তৃপক্ষ। মন দিয়ে কাজ করা সত্ত্বেও চাকরিতে কোন রকম উন্নতি হল না লকইয়ের-এর। পেট চালানোর জন্য কেরানির চাকরি করতে হলেও লকইয়ের-এর প্রথম প্রেম ছিল বিজ্ঞান।\nনামী কোন গবেষণাগারে কাজের সুযোগ না মিললেও বিজ্ঞান সাংবাদিকতা করে তিনি দুধের স্বাদ ঘোলে মেটাতেন। ১৮৬২ সালে থমাস হিউগস ‘রিডার’ নামে এক পত্রিকা প্রকাশ করতে শুরু করেন। লকইয়ের সেখানে মাঝে মাঝে বিজ্ঞান বিষয়ক খবর লিখতেন। কেরানির চাকরিতে ইতি টেনে লকইয়ের ঠিক করেন পুরোপুরি বিজ্ঞান সাংবাদিকতায় মন দেবেন। কিন্তু সেখানেও বিপত্তি। মালিকানা বদল হওয়ায় রিডার-এ লেখার সুযোগটাও হারান তিনি। সে সময় প্রায়ই মানসিক অবসাদে ভুগতেন তিনি। লকইয়ের বুঝতে পেরেছিলেন, তিনি যে ভাবে বিজ্ঞান সাংবাদিকতা করতে চান, সে সুযোগ ব্রিটেনে নেই। এর জন্য প্রয়োজন একটি নতুন পত্রিকা, যা ছাপতে রাজি হবে কোনও নতুন প্রকাশক। নিজেও জানতেন না পরের বছরই তাঁর ভাগ্য বদলাতে চলেছে।\n১৮৪৩ সালে দুই ভাই, আলেকজান্ডার ও ড্যানিয়েল ম্যাকমিলান কেমব্রিজে একটি বইয়ের দোকান ও প্রকাশনা সংস্থা শুরু করেন। ১৮৫৭ সালে ড্যানিয়েলের মৃত্যুর পর আলেকজান্ডার ব্যবসার হাল ধরেন। সে সময় ইংল্যান্ডে সাপ্তাহিক পত্রিকার খুব চল। তবে সে সমস্ত পত্রিকার বেশির ভাগই ছিল শিল্প, সাহিত্য বা রাজনীতি বিষয়ক। উনিশ শতকের ব্রিটিশ তরুণদের সিংহভাগই চাইতেন পার্লামেন্টে যোগ দিতে। তাতে সামাজিক অবস্থার উন্নতি হত খুব দ্রুত। বিজ্ঞান নিয়ে চিন্তাভাবনা করতেন হাতে গোনা কয়েক জন। আলেকজান্ডার তাঁর ম্যাকমিলান প্রকাশনা সংস্থার পক্ষ থেকে একটি পত্রিকা প্রকাশ করা শুরু করেন, ‘ম্যাকমিলান’স ম্যাগাজিন’। তাতে অবশ্য বিজ্ঞানের খবর থাকত খুবই কম। কিন্তু আলেকজান্ডার নিজে ছিলেন বিজ্ঞানভক্ত, তাই প্রতি বৃহস্পতিবার বইয়ের দোকানে এক বিশেষ আলোচনাচক্রের আয়োজন করতেন। ‘টক, টোব্যাকো অ্যান্ড স্টিপল’ নামের সেই সাপ্তাহিক আলোচনাচক্রে জড়ো হত বিজ্ঞানে উৎসাহী তরুণ প্রজন্ম।\nসেখানেই আলেকজান্ডার ও নরম্যান লকইয়ের-এর দেখা হয়, গড়ে ওঠে বন্ধুত্ব। ম্যাকমিলান প্রকাশনা লকইয়ের-এর লেখা এলিমেন্টারি ‘লেসনস ইন অ্যাস্ট্রনমি’ বইটি ছাপতে রাজি হয়। নতুন বিজ্ঞানপত্রিকা প্রকাশের প্রস্তাবেও সায় দেন আলেকজান্ডার। ১৯৬৯ সালের ৪ নভেম্বর ব্রিটেনের সমস্ত বইয়ের দোকানে অন্য পত্রিকার পাশাপাশি দেখা যায় এক নতুন পত্রিকা ‘নেচার: আ উইকলি ইলাস্ট্রেটেড জার্নাল অব সায়েন্স’। প্রথম পাতায় এনগ্রেভার জেমস ডেভিস (যিনি পরে চার্লস ডারউইনের ‘এক্সপ্রেশনস অব ইমোশনস ইন ম্যান অ্যান্ড অ্যানিম্যাল’ বইয়ের ইলাস্ট্রেশন করে বিখ্যাত হন)-এর শিল্পকর্ম। বিষয়, মেঘের পর্দা সরিয়ে মহাকাশে উদয় হচ্ছে এক নতুন পৃথিবী।\n‘নেচার’ পত্রিকা প্রকাশ নিঃসন্দেহে বিজ্ঞান প্রকাশনার জগতে ছিল এক নতুন পৃথিবী উদয়ের মতোই ঘটনা। এই বছরের নভেম্বর মাসে ১৫০ বছর পূ্র্ণ করল পত্রিকাটি। অস্বীকার করার উপায় নেই, বর্তমানে বিশ্বের সবচেয়ে সম্মানজনক বিজ্ঞানপত্রিকা এটি। এখানে গবেষণাপত্র ছাপানোর জন্য মুখিয়ে থাকেন বিজ্ঞানীরা। তবে শুরুর দিনগুলি এমন গৌরবময় ছিল না। উনিশ শতকের আগে পর্যন্ত ব্রিটেন তথা গোটা বিশ্বের সবচেয়ে পরিচিত বিজ্ঞানের জার্নাল ছিল লন্ডনের রয়্যাল সোসাইটি প্রকাশিত ‘ফিলজ়ফিকাল ট্রানজ়াকশন’। ১৬৬৫ সাল থেকে প্রকাশিত এই পত্রিকায় জায়গা পেয়েছে রবার্ট হুক, অ্যান্টনি ভন লিউয়েনহোয়েক থেকে শুরু করে আইজাক নিউটনের লেখা।\nকিন্তু ‘ফিলজ়ফিকাল ট্রানজ়াকশন’ পড়ার সুযোগ মিলত হাতেগোনা কিছু মানুষের। সাধারণ মানুষের নাগালের বাইরেই ছিল এটি। ১৮৪৫ সালে মার্কিন যুক্তরাষ্ট্রে প্রকাশিত হতে শুরু করে ‘সায়েন্টিফিক আমেরিকান’। ছবি ও লেখায় সমৃদ্ধ জনপ্রিয় এই পত্রিকা বিজ্ঞানীদের পাশাপাশি সাধারণ পাঠকের কাছেও জনপ্রিয় ছিল। অনেকটা সেই ধরনের পত্রিকাই প্রকাশ করতে চেয়েছিলেন লকইয়ের। ব্রিটেনে সে সময় ‘কেমিক্যাল নিউজ’ নামে এক পত্রিকা জনপ্রিয় হয়েছিল। ‘নেচার’ পত্রিকার ইতিহাস নিয়ে গবেষণা করেছেন মেলিন্ডা বল্ডউইন। তাঁর পিএইচডি থিসিস (যা পরে ‘মেকিং নেচার: দ্য হিস্ট্রি অব আ সায়েন্টিফিক জার্নাল’ নামে বই হিসেবে প্রকাশিত হয়) থেকে জানা যায় লকইয়ের ‘নেচার’ পত্রিকা ছাপানোর আইডিয়া পেয়েছিলেন ‘কেমিক্যাল নিউজ’ দেখেই।\nএমনকি পত্রিকার বিভাগগুলিও তিনি ঠিক করেছিলেন ‘কেমিক্যাল নিউজ’-এর ধাঁচে। কিন্তু ১৮৯০ সাল পর্যন্ত ‘নেচার’ পত্রিকা লাভজনক ব্যবসা করতে পারেনি। ১৮৭১ সালে লকইয়েরকে লেখা আলেকজান্ডার ম্যাকমিলানের চিঠি সেই সাক্ষ্য বহন করে। চিঠিতে ম্যাকমিলান স্পষ্ট জানিয়েছিলেন, ‘নেচার’-এর ভবিষ্যৎ নিয়ে তিনি চিন্তিত। পত্রিকা প্রকাশের খরচ সামলানো তাঁর পক্ষে কষ্টকর হয়ে দাঁড়াচ্ছে। তা ছাড়া সে সময় ব্রিটেনে একাধিক জনপ্রিয় পত্রিকা। ‘কর্নহিল ম্যাগাজ়িন’, ‘চেম্বার্স এডিনবরা জার্নাল’, ‘স্টুডেন্টস অ্যান্ড ইন্টেলেকচুয়াল অবজ়ার্ভার’দের ছাপিয়ে শুধুমাত্র বিজ্ঞান বিষয়ক একটি পত্রিকার ব্যবসা করা প্রায় অসম্ভব ছিল। কিন্তু তা সত্ত্বেও টিকে গেল ‘নেচার’। কী ভাবে?\nলকইয়ের প্রথম থেকেই ‘নেচার’কে একটি বিজ্ঞান বিষয়ক সংবাদপত্র হিসেবে প্রকাশ করতে চেয়েছিলেন, পুরোদস্তুর সায়েন্টিফিক জার্নাল হিসেবে নয়। ফলে প্রথম দিকে ব্যবসায় লাভ করতে না পারলেও অন্য সায়েন্টিফিক জার্নালের তুলনায় এই পত্রিকা সাধারণ মানুষ বেশি পড়ত। এ ছাড়াও বল্ডউইনের গবেষণা থেকে জানা যায় ‘নেচার’ খবর ছাপায় ছিল দ্রুততম। পাঠকের চিঠিপত্র, বিজ্ঞানের কোন আবিষ্কার যে সপ্তাহে ঘটছে, সেই সপ্তাহেই পাতায় জায়গা দেওয়া, পাঠকের চিঠির দ্রুত উত্তর দেওয়া, এই সমস্ত বিষয়ে অন্য পত্রিকার সম্পাদকদের থেকে এগিয়ে ছিলেন লকইয়ের। ১৮৮০ সালের পর থেকে ধীরে ধীরে বিজ্ঞান বিষয়ক মৌলিক গবেষণাপত্র ছাপা শুরু করে ‘নেচার’। লকইয়ের নিজেও তত দিনে বিজ্ঞান গবেষক হিসেবে নাম করে ফেলেছেন। সাউথ কিংসস্টোন সোলার ফিজিক্স ল্যাবরেটরিতে গবেষণা করছেন। ১৮৯০ সালের পর থেকে লাভের মুখ দেখা শুরু করে ‘নেচার’। তখন বিজ্ঞান বিষয়ক খুচরো খবর, গবেষণা-সংক্রান্ত কোনও যন্ত্রপাতির বিজ্ঞাপন বা মৌলিক গবেষণা ছাপানোর আদর্শ পত্রিকা হিসেবে প্রতিষ্ঠিত হতে শুরু করে এই পত্রিকাটি।\n১৫০ বছর পরে ‘নেচার’ এখন শুধুমাত্র একটি পত্রিকা নয়, একটি প্রতিষ্ঠানও। বর্তমানে ১০০-রও বেশি বিভিন্ন শাখা-জার্নাল এখন ছাপা হয় ‘নেচার’-এর নামে। পাশাপাশি বিশ্বজুড়ে বিজ্ঞান গবেষণায় উৎসাহ দিতে একাধিক বৃত্তি চালু করেছে ‘নেচার’। তবে ১৮৬৯ সালে যে পত্রিকার যাত্রা শুরু, তাতে প্রথম মহিলা সম্পাদক নিয়োগ করতে লেগে গিয়েছে ১৪৯ বছর। ২০১৮ সালে পত্রিকার ইতিহাসে প্রথম মহিলা প্রধান সম্পাদক হিসেবে যোগ দিয়েছেন কেমব্রিজ বিশ্ববিদ্যালয়ের প্রাক্তনী অ্যান ওরমেরড। আশা করা যায়, তাঁর হাত ধরে গবেষণাপত্র ছাপানোর পাশাপাশি বিজ্ঞানে লিঙ্গবৈষম্য দূর করতেও নতুন পদক্ষেপ করবে চিরসবুজ এই পত্রিকা।সূত্র:আনন্দবাজার।\n« প্রাতিষ্ঠানিক প্রসব কেন্দ্রে সন্তান জন্মদানের আহবান স্বাস্থ্যমন্ত্রীর\nবিএনপিপন্থী আইনজীবীদের হট্টগোল আদালত অবমাননার শামিল: এটর্নি জেনারেল »


রিভিউ: বেলিসমো প্রিমিয়াম আইসক্রিম | Reality Bites\n23 শুক্রবার Aug 2013\nবাংলাদেশ, Bangladesh, Bellissimo, Ice Cream\nবেশ কিছুদিন হলো বেলিসমো প্রিমিয়াম আইসক্রিম বাজারে এসেছে। আমি দেখেছি ২০১৩ ঢাকা আন্তর্জাতিক বানিজ্য মেলায়। সেই সময় অসাধারণ নজর কাড়া সব প্রমোশন এবং ভিন্ন স্বাদ নিয়ে আসায় একটু স্বস্তি পেয়েছিলাম যে এবার দেশে ভালো মানের দেশী আইসক্রিম পাওয়া যাবে। ভিড়ের জন্য তাদের প্যাভেলিয়ানে গিয়ে স্বাদ নেয়ার সুযোগ হয়নি তখন।\nবেলিসমো তৈরী করছে কাজী ফার্মস্ গ্রুপ, যাদের রয়েছে কাজী ব্র্যান্ডের ভালো মানের অর্গেনিক কিছু পণ্য। তাই এদের এই পণ্য যে খারাপ হবেনা, তা ধরণা করছিলাম।\nআমার ধারণা ভুল হয়ে গেলো, যখন প্রথমবার এদের কোন-আইসক্রিম খেলাম। দু’টি স্বাদের কোন-আইসক্রিম এখন পাওয়া যায় এই ব্র্যান্ডের, আমার কাছে দুটিই ফালতু মনে হয়েছে। এর চাইতে কম দামে ইগলু বা পোলারের কোন-আইসক্রিম ঢের ভালো। তবে আমার স্বভাবের কারণে নিজেকে বাকীগুলি পরখ করা থেকে বিরত রাখতে পারলাম না।\nএকদিন বাজার থেকে ছয়টি ফ্লেভারের কৌটা নিয়ে নিয়ে আসলাম। সবগুলি ফ্লেভার পাওয়া যায়নি এবং এই ব্লগ লেখা পর্যন্ত সবগুলি বাজারে পাওয়াও যায়না। সেগুলি খাওয়ার পরে আমার অভিজ্ঞতা:\nপ্রিমিয়াম ভেনিলা: বাজারের অন্যান্য ভেনিলা থেকে অনেক উঁচু মানের আইসক্রিম এটি। একটা ক্রিমি ফ্লেভার পাওয়া যায় মুখে দিলে, যেটা অন্য ইগলু/পোলার-এর ভেনিলায় পাওয়া যায়না। চমৎকার লেগেছে আমার কাছে।\nপ্রিমিয়াম চকলেট: প্রিমিয়াম ভেনিলা’র মতো প্রিমিয়াম চকলেটও বাজারের অন্যান্য চকলেট আইসক্রিম থেকে আলাদা। আমি সাধারণত চকলেট জাতীয় জিনিস নিয়ে এক্সপেরিমেন্ট করিনা, কারণ চকলেট জিনিসটা আমার মনের মতো কখনোই হয়না। কখনো বেশী মিষ্টি হয়ে যায়, আবার কখনো তিতা হয়ে যায় বেশী। কিন্তু এটাতে সবগুলি উপকরণ মেশানো হয়েছে খুব সুন্দরভাবে পরিমাণ মতো। সত্যই প্রসংশনীয়।\nনাটি পেস্তাচিও: এটা একবার মুখে দিলে কিরা কাটবেন যে আর কোনোদিন মুখে দেবেননা। জঘন্য স্বাদ, উটকা গন্ধ। আমরা কষ্ট করে একটু খেয়ে পাশের বাসার পিচ্চিটাকে দিয়েছি। বাবা দেশে না থাকায় ছেলেটা আবার এগুলি খুব একটা বেশী পায়না, সে এক চামুচ মুখে দেয়ার পরে আর খেলোনা! এখন ওর মা বলে ছেলেটা না-কি আর আইসক্রিমই খায়না।\nপ্রিমিয়াম স্ট্রবেরি: সত্যি কথা বলতে আমার বাসায় কেউই স্ট্রবেরি স্বাদের আইসক্রিম পছন্দ করিনা। কিন্তু প্রিমিয়াম চকলেট ফ্লেভারের মতো এই স্বাদটিও আমাদের ধারণা বদলে দিলো। আমার কাছে মনে হয়েছে আইসক্রিমে স্ট্রবেরি ফ্লেভার ব্যবহার না করে সত্যিকারের স্ট্রবেরি ব্যবহার করা হয়েছে। চমৎকার একটা ফ্লেভার।\nনাটি আমন্ড: নাটি আমন্ড মুখে দিয়ে অনেকটা গান্ধিপোকার মতো একটা গন্ধ পাওয়া যায়! একটু খেয়েতো আর খেতে পারলামনা, তাই আমাদের বাসায় যেই বুয়াটা কাজ করে, তার মেয়েকে দিয়ে দিলাম। সে একটু খেয়ে জিজ্ঞেস করলো যে এটাতে পোকা মরে পড়েছে কি-না!\nপ্রিমিয়াম ম্যাঙগো: এটা তেমন আহামরি কিছু না যার জন্য একে প্রিমিয়াম বলতে হবে এবং প্রিমিয়াম দাম দিতে হবে। ইগলু/পোলার আইসক্রিমের ম্যাঙগোও একই রকম।\nএদের নাটি পেস্তাচিও আর নাটি আমন্ড স্বাদ দুটি আইসক্রিমের নামে কলঙ্ক হয়ে থাকবে। আমার ধারণা বাটার চকলেট আমন্ড স্বাদটাও এই দুটির মতো খারাপ কিছু হবে। এদের আমন্ড বা বাদামের মান খুবই খারাপ।\nআপডেট ৭ সেপ্টেম্বর ২০১৩: গতকালকে আবার উক্ত ফ্লেবারগুলি কিনে এনেছি। এবার খেয়ে মনে হচ্ছেনা আহামরি কিছু খাচ্ছি, এটা ইগলু/পোলারের চাইতে ভালো কিছুনা। তাই নীচে কমেন্টকারী অনেকের সাথেই আমি এখন একমত যে এটা আহামরি কিছুনা। হয়তো প্রথমদিকে ভালো কিছু দিয়েছে এখন আর সেটা দেবার প্রয়োজন মনে করছেনা। এটাই হয় বাংলাদেশে!\nষাইফ ঋাষেল বলেছেন:\n26 মার্চ 2014; 6:01 পূর্বাহ্ন এ\nস্বাভাবিক ভাবেই প্রিমিয়াম চকলেটের স্বাদ নষ্ট হয়ে গেছে -_- চকলেট ফ্লেভারের কোন আইসক্রিমই আর ভালো নাই আসলে 🙁 কেমন কেমন জানি লাগে\n7 সেপ্টেম্বর 2013; 2:29 অপরাহ্ন এ\nAdded second though in the article!\nTanbin Islam Siyam বলেছেন:\n24 আগস্ট 2013; 3:44 পূর্বাহ্ন এ\nআমি চেরি ফ্লেভারটা খেয়েছিলাম। ভাল লেগেছিল। এখন আর পাচ্ছিনা ওটা।.\nআর ওদের চকলেট কোনের চেয়ে ইগ্লুর করনেলি বেলজিয়ান চকলেট অনেক বেশি মজা। কোন এর এত দাম হবার কোন কারণ দেখি না।.\nMirza Rehenuma Tabassum বলেছেন:\n24 আগস্ট 2013; 12:30 পূর্বাহ্ন এ\nভ্যানিলা ফ্ল্যাভারটিই একমাত্র মনে হয়েছে “প্রিমিয়াম” কোয়ালিটির। স্ট্রবেরী ভাল লাগেনি। চকলেট আর ম্যাংগো খেয়ে মনে হয়েছে এটার জন্য ইগলু বা পোলার এর গুলো কম দাম দিয়ে কেনাই ভাল। ওদের চকবার খেয়েও মনে হয়েছে ইগুলু/পোলারের চেয়ে শুধু দামেই বেশি, স্বাদে না।.\nIftekhar Taher বলেছেন:\n23 আগস্ট 2013; 2:59 অপরাহ্ন এ\nI didn’t like the strawberry but their mint flavor is really good. To me, Bellissimo isasimple regular ice cream product with much created hype.


বিবাহ রেজিস্ট্রার - টেংরা ইউনিয়ন\nবিবাহ রেজিস্ট্রেশন কনটেন্টটিতে মুসলিম আইন অনুযায়ী বিয়েরেজিস্ট্রেশন, অন্যান্য ধর্মের আইন অনুযায়ী বিবাহ রেজিস্ট্রেশন, বিবাহরেজিস্ট্রেশনের গুরুত্ব, কখন এবং কীভাবে বিবাহ রেজিস্ট্রেশন করা যায়, বিবাহরেজিস্ট্রেশনের খরচ বা ফি, রেজিস্ট্রেশন না করার কুফল, রেজিস্ট্রেশন করারসুবিধা সম্পর্কে বর্ণনা করা হয়েছে।\nরফিক ও শাহানা মুসলিম ধর্মমতে বিয়ে করে। তাঁদের ৫বছরের একটি মেয়ে আছে। বিয়ের ৪ বছর পর শাহানার সম্মতি না নিয়েই রফিক আরেকটিবিয়ে করে এবং সে শাহানাকে দেনমোহর, ভরণ-পোষণ কিছুই দেয় না। যেহেতু তাঁদেরবিয়েটা রেজিস্ট্রি করা হয় নি তাই শাহানা মামলা করার কথা বললে রফিক বিয়েটাসম্পূর্ণ অস্বীকার করে এবং তাকে বাড়ি থেকে বের করে দেয়। শাহানা বাবারবাড়িতে ফিরে আসে। তবে শাহানা ও রফিকের বিয়ের কাজী শাহানাদের পারিবারিকভাবেপরিচিত ছিল। এছাড়া তাদের আত্মীয়-স্বজন ও পাড়া-প্রতিবেশীরা তাদের বিয়েসম্পর্কে জানতেন। বিয়ে প্রমাণ করার জন্য শাহানা তার বাবার সাথে একজন উকিলেরকাছে যায় পরামর্শের জন্য।\nউকিল :আপনার বিয়ে কি রেজিস্ট্রেশন করা হয়েছিল ?\nউকিল :রেজিস্ট্রেশন হচ্ছেতালিকাভূক্তি। আইনের দ্বারা নির্ধারিত তথ্যাবলী দিয়ে নির্দিষ্ট ফরম পূরণকরে সরকারিভাবে বিবাহ তালিকাভূক্তি করাই হচ্ছে বিবাহ রেজিস্ট্রেশন।ব্যাখ্যা: ১\nশাহানা :মুসলিম আইনে বিবাহ রেজিস্ট্রেশন সম্পর্কে কি বলা হয়েছে ?\nউকিল :মুসলিম পারিবারিক আইনেবিয়ের রেজিস্ট্রেশন একটি প্রামাণ্য দলিল হিসেবে কাজ করে। রেজিস্ট্রেশন ছাড়াবিয়ে প্রমাণ করা কঠিন। রেজিস্ট্রেশন করা না থাকলে মেয়েরা প্রতারিত হতেপারে। সকল বিয়ে রেজিস্ট্রেশন করা আবশ্যক। দেনমোহর, ভরণপোষণ, উত্তরাধিকারনির্ণয়, সন্তানের পিতৃত্ব ইত্যাদি ক্ষেত্রে রেজিস্ট্রিকৃত কাবিননামা একটিআইনগত দলিল। বিয়ে রেজিস্ট্রেশন না করা শাস্তিযোগ্য অপরাধ।\nউকিল :আপনার বিয়ের সময়ের কি কোন ছবি আছে বা বিয়ে প্রমাণ করার মত কোন তথ্য কি আপনার কাছে আছে ?\nশাহানা :হ্যাঁ, আমাদের বিয়ের অনুষ্ঠানের কিছু ছবি আছে। এছাড়া যে কাজী আমার বিয়ে পড়িয়েছেন তিনি পারিবারিকভাবে আমাদের পরিচিত।\nউকিল :ছবি দিয়ে বিয়ে প্রমাণ করা সম্ভব। কিন্তু আপনার বিয়ে রেজিস্ট্রি করা উচিত ছিল। তাহলে এত সমস্যা হত না।\nশাহানা :হিন্দু ধর্মের আইনে বিয়ে রেজিস্ট্রেশন সম্পর্কে কি বলা হয়েছে ?\nউকিল :হিন্দু পারিবারিক আইনঅনুযায়ী হিন্দু বিয়ে রেজিস্ট্রেশনের কোন বিধান নাই। যেহেতু বাংলাদেশে বৌদ্ধধর্মাবলম্বীরা হিন্দু পারিবারিক আইন মতে পরিচালিত হয় ফলে বৌদ্ধদের বিয়েওরেজিস্ট্রেশন করা হয় না। তবে প্রয়োজনে নোটারী পাবলিকের মাধ্যমে হলফনামা করাযায়।\nশাহানা :খ্রিস্টান ধর্মের আইনে বিয়ে রেজিস্ট্রেশন সম্পর্কে কি বলা হয়েছে ?\nউকিল :খ্রিস্টান ধর্মের আইন অনুযায়ী বিয়ে রেজিস্ট্রেশন করা বাধ্যতামূলক। ব্যাখ্যা:3\nশাহানা :বিয়ের রেজিস্ট্রেশন করা কেন প্রয়োজন ?\nউকিল :বিবাহ রেজিস্ট্রেশনেরগুরুত্ব পারিবারিক জীবনে অপরিসীম। রেজিস্ট্রেশন বিয়ের বর-কনে উভয়ের জন্যগুরুত্বপূর্ণ। তবে বাংলাদেশের সামাজিক প্রেক্ষাপটে বিয়ের রেজিস্ট্রেশন অনেকবেশি গুরুত্বপূর্ণ নারীদের জন্য। বিবাহ সম্পর্কিত কোন জটিলতা বা প্রমাণেরপ্রশ্ন উঠলে এই রেজিস্ট্রেশনই প্রমাণ পত্র হিসেবে কাজ করে।\nউকিল :রেজিস্ট্রেশন হলেঅনেকাংশে বাল্যবিবাহ প্রতিরোধ হয়, কারণ কাবিননামায় প্রমাণ পত্রসহ বয়সউল্লেখ করতে হয় । এছাড়া নারীর সুরক্ষায় বিয়ের নিকাহনামা বা কাবিননামা একটিসত্যতা প্রমাণের দলিল। কাবিননামা হলো মুসলিম বিয়ের ক্ষেত্রে একটিচুক্তিপত্র বা দলিল। খ্রিস্টান বিয়ের ক্ষেত্রেও একই রকম। কিন্তু বাংলাদেশেহিন্দু বিয়ে রেজিস্ট্রেশন না হওয়ার কারণে অনেক হিন্দু নারী এই সুবিধা থেকেবঞ্চিত হয়।\nশাহানা :কখন এবং কিভাবে বিয়ের রেজিস্ট্রেশন করা যায় ?\nউকিল :মুসলিম বিয়েতে সবচেয়ে ভালহয়¾বিয়ের দিনই বিয়েটি রেজিস্ট্রি করানো। বিয়ের অনুষ্ঠানে সকলের উপস্থিতিতেরেজিস্ট্রেশন করলে তার সামাজিক মর্যাদাও বৃদ্ধি পায়।\nশাহানা :বিয়ের দিন রেজিস্ট্রেশন করা সম্ভব না হলে কখন রেজিস্ট্রেশন করা যায় ?\nউকিল :নিকাহ রেজিস্ট্রার (কাজী)নিজে বিয়ে পড়ালে বিয়ের দিনই তিনি বিয়েটি রেজিস্ট্রি করবেন। যদি কাজী নিজেবিয়ে না পড়ান বা কোন কারণে বিয়ের অনুষ্ঠানে রেজিস্ট্রেশন করা সম্ভব না হয়তাহলে অবশ্যই ৩০ দিনের মধ্যে নিকটস্থ কাজী অফিসে বিয়ে রেজিস্ট্রি করাতেহবে। এখানে উল্লেখ্য যে, অনেক ক্ষেত্রে কাজী নিজে বিয়ে রেজিস্ট্রি না করেতার সহকারির মাধ্যমে বিয়ে রেজিস্ট্রি করান। সেক্ষেত্রে রেজিস্ট্রিপ্রক্রিয়া ঠিকমত হয়েছে কিনা তা ভালভাবে দেখে নেয়া প্রয়োজন। ব্যাখ্যা:4\nশাহানা :বিয়ে রেজিস্ট্রেশনের সময় কাজীকে কোন কোন বিষয়ের প্রতি লক্ষ্য রাখতে হয় ?\nউকিল :বিয়ে রেজিস্ট্রেশনের সময় বিয়ের কাজীর কতকগুলি বিষয় সাবধানতার সাথে খেয়াল রাখতে হয়। বিষয়গুলো হলো:\nবিয়েতে উল্লেখিত শর্তসমূহ পূরণ হলেই কেবলমাত্রকাজী (নিকাহ রেজিষ্টার) বিয়ে রেজিস্ট্রি করবেন। তবে তিনি কাবিন নামার ১৮ নংঘরে স্ত্রীকে তালাক প্রদানের (তালাক-ই- তৌফিজের) ক্ষমতা দেয়া হয়েছে কি নাসেই বিষয়টিও গুরুত্বের সাথে খেয়াল করবেন।\nউকিল :খ্রিস্টান বিয়ের ক্ষেত্রে যিনি বিয়ে সম্পাদন করবেন তিনিই বিয়ে রেজিস্ট্রেশন করবেন। ব্যাখ্যা: 5\nশাহানা :বিবাহ রেজিস্ট্রেশন করতে কত টাকার প্রয়োজন হয় ?\nউকিল :মুসলিম বিয়ের ক্ষেত্রেএকজন বিয়ে রেজিস্ট্রার দেনমোহরের পরিমাণের উপর ভিত্তি করে একটি বিয়েররেজিস্ট্রেশনের ফি নির্ধারণ করে থাকেন। ধার্য্যকৃত দেনমোহরের প্রতি হাজারবা তার অংশবিশেষের জন্য ১০ টাকা রেজিস্ট্রেশন ফি। তবে রেজিস্ট্রেশন ফি এরপরিমান ১০০ টাকার কম হবে না এবং ৪০০০ টাকার উপরে হবে না। যেমনঃ কারো বিয়েরদেনমোহর ১০,০০০ টাকা হলে ফি হবে ১০০ টাকা, ১০,৫০১ টাকা হলে ১১০ টাকা(প্রতি হাজারের অংশবিশেষের জন্যও ১০ টাকা), ১১,০০০ টাকা হলেও ১১০ টাকা, দেনমোহরের পরিমান ৫০০,০০০ টাকা হলেও ৪০০০ টাকা (সর্বোচ্চ পরিমান ৪০০০ টাকা)আবার দেনমোহর ১০০০ টাকা হলেও ফি দিতে হবে ১০০ টাকা (যেহেতু সর্বনিম্নপরিমান ১০০ টাকা)।\nউকিল :বিয়েতে বরপক্ষরেজিস্ট্রেশন ফি প্রদান করবেন। রেজিস্ট্রেশন ফি জমা দিলে নিকাহ রেজিষ্টারএকটি প্রাপ্তি রশিদ প্রদান করবেন। এখানে উল্লেখ্য মুসলিম বিয়েরেজিস্ট্রেশনের পর নিকাহ রেজিষ্টার বাধ্যতামূলকভাবে বর ও কনেপক্ষকে বিয়েরকাবিননামার সত্যায়িত কপি প্রদান করবেন। খ্রিস্টান বিয়ের সত্যায়িত কপির জন্যযথাযথ ফি দিয়ে সত্যায়িত কপি নিতে হবে।\nউকিল :একটি বিয়ের রেজিস্ট্রেশন করলে তার অনেক সুফল পাওয়া যায়। সুফলগুলো হলো:\nউকিল :রেজিস্ট্রেশন না করলেকুফল হিসেবে উপরে উল্লেখিত বিষয়ে স্বামী অথবা স্ত্রী কোন পদক্ষেপ গ্রহণ বাদাবী আদায় করতে পারেন না। বিশেষ করে বিয়ের মিথ্যা কথা বলে নারীদের পাচার, শ্লীলতাহানী ইত্যাদিরূপে ব্যবহার করতে পারে কিন্তু বিয়ে রেজিস্ট্রেশন হলে এই ধরণের নারী নির্যাতন বন্ধ হবে বা অনেক কমে যাবে।\nবিয়ে রেজিস্ট্রেশনের গুরুত্ব অনেক বেশি। বিয়েরদিনই রেজিস্ট্রেশন করা যুক্তিযুক্ত। যেহেতু বিয়ের লিখিত প্রমাণ হচ্ছেরেজিস্ট্রেশন তাই বিয়ে সংক্রান্ত যে কোন প্রশ্নে, যে কোন সমস্যায় এরপ্রয়োজন হয়। যেহেতু শাহানার বিয়ে রেজিস্ট্রেশন করা ছিল না তাই শাহানারসাক্ষী, কাজী ও বিয়ের সময় তোলা ছবি দিয়ে উকিল আদালতে রফিকের সাথে তার বিয়েরপ্রমাণ করতে পারে। কিন্তু যদি তার বিয়ে রেজিস্ট্রি করা থাকতো তাহলে তাকেএসব কিছুই প্রমাণ করতে হতো না। বিনা অনুমতিতে বিয়ে করার জন্য রফিক আইনঅনুযায়ী শাস্তি ভোগ করছে। বিবাহ রেজিস্ট্রেশন না করা একটা শাস্তিযোগ্যঅপরাধ। সুতরাং এ ধরণের অপরাধ করা থেকে বিরত থাকতে হবে।\nউত্তর. মুসলিম আইনে রেজিস্ট্রেশন না করাশাস্তিযোগ্য অপরাধ। রেজিস্ট্রেশন না করলে ২ বৎসর বিনাশ্রম কারাদন্ড ও ৩০০০টাকা জরিমানা বা উভয়দন্ড হতে পারে তবে বিয়েটি বাতিল হবে না। খ্রিস্টান আইনেরেজিস্ট্রেশন বিয়ের অন্যতম অংশ ফলে রেজিস্ট্রেশন বাধ্যতামূলক। এছাড়াহিন্দু, বৌদ্ধদের বিয়ে রেজিস্ট্রেশনের নিয়ম এখনো চালু হয় নি।।\nউত্তর. হ্যাঁ, বিয়ের দেনমোহরের পরিমাণের উপররেজিস্ট্রেশন ফি ধার্য্য হয়। ধার্য্যকৃত দেনমোহরের প্রতি হাজার বা তারঅংশবিশেষের জন্য ১০ টাকা রেজিস্ট্রেশন ফি। তবে রেজিস্ট্রেশন ফি এর পরিমান১০০ টাকার কম হবে না এবং ৪০০০ টাকার উপরে হবে না। যেমনঃ কারো বিয়েরদেনমোহর ১০,০০০ টাকা হলে ফি হবে ১০০ টাকা, ১০,৫০১ টাকা হলে ১১০ টাকা (প্রতিহাজারের অংশবিশেষের জন্যও ১০ টাকা), ১১,০০০ টাকা হলেও ১১০ টাকা, দেনমোহরেরপরিমান ৫০০,০০০ টাকা হলেও ৪০০০ টাকা (সর্বোচ্চ পরিমান ৪০০০ টাকা) আবারদেনমোহর ১০০০ টাকা হলেও ফি দিতে হবে ১০০ টাকা (যেহেতু সর্বনিম্ন পরিমান ১০০টাকা)।\nউত্তর. বিয়ে রেজিস্ট্রেশনের সময় বিয়ের অবশ্যপালনীয় শর্ত পূরণ হয়েছে কিনা তা নিকাহ রেজিষ্টার যাচাই-বাছাই করে দেখবেনযেমন: ১. বিয়েতে বর-কনের বয়স যথাক্রমে ২১ ও ১৮ বছর হয়েছে কিনা (দালিলিকপ্রমাণসহ), ২. উভয়ের সম্মতি আছে কিনা, ৩.দেনমোহর ধার্য্য হয়েছে কিনা, ৪.কারো কোন অধিকার খর্ব হয়েছে কিনা ইত্যাদি।\nবিবাহ রেজিস্ট্রেশন না করা শাস্তিযোগ্য অপরাধ।১৮৭২ সালের খ্রিস্টান ম্যারেজ এ্যাক্ট অনুযায়ী খ্রিস্টানদের বিয়েরেজিস্ট্রেশন করা বাধ্যতামূলক।\n১৮৭২ সালের খ্রিস্টান ম্যারেজ এ্যাক্ট অনুযায়ীখ্রিস্টানদের বিয়ে সম্পাদিত হয়। খ্রিস্টান বিয়ে একটি ধর্মীয় অনুষ্ঠান এবংএকটি পবিত্র চুক্তি।\nখ্রিস্টান বিয়ে লিখিত মাধ্যমে সম্পাদিত হয় এবংরেজিষ্ট্রি বাধ্যতামূলকভাবে করতে হয়। খ্রিস্টান বিয়ে রেজিস্ট্রেশনেরপ্রয়োজনীয় ধাপগুলো হলো:\nরোমান ক্যাথলিক ধর্মযাজক, চার্চ অব ইংল্যান্ডঅথবা চার্চ অব স্কটল্যান্ড এর কোন যাজক, নির্বাচিত কোন বিশপ, খ্রিস্টানম্যারেজ এ্যাক্ট ১৮৭২\nএর আওতায় লাইসেন্সপ্রাপ্ত কোন মিনিষ্টার অবরিলিজিয়ন অথবা উক্ত এ্যাক্টের আওতায় নিযুক্ত কোন বিবাহ রেজিষ্টার খ্রিস্টানবিবাহ সম্পাদন ও করতে পারেন।\nকাজীর নামঃ মাও মাহমুদ আহমদ\nঠিকানাঃ গ্রাম:করতল ,পো:টেংরাবাজার,


চুল খুব পাতলা হয়ে গেলে ঘন করার প্রাকৃতিক উপায় - Dainikchorcha\nপুষ্টিযুক্ত চুলের দ্বারা নারী পুরুষের সৌন্দর্য প্রকাশ পেয়ে থাকে। সেই চুলই যদি যথাযথ পুস্টিযুক্ত না হয় তাহলে মানব সৌন্দর্যের প্রকৃত প্রকাশ হয় না। চুল পড়া, খুশকি বা উকুন ছাড়াও চুলের বড় একটি সমস্যা হলো চুল পাতলা হয়ে যাওয়া। শুধু যত্নের অভাবে চুল পাতলা হয়ে যায়, এমনটা নয় তার সাথে চুলে নানারকম নিম্নমানের কেমিক্যাল ব্যবহারের ফলে চুল পাতলা হয়ে যায় ।\nতবে কিছু উপায় অবলম্বন করলে চুল পাতলা রোধ হওয়া সম্ভব। আসুন জেনে নিই তাহলে কীভাবে চুলের যত্ন নেবেন?\nশ্যাম্পু:- মাথার ত্বক ও চুল পরিষ্কার করার জন্য আমরা শ্যাম্পু করে থাকি। তা বলে মাঝে মধ্যেই শ্যাম্পু করাটাও ঠিক নয়। যাদের চুল শুষ্ক এবং ভঙ্গুর প্রকৃতির তারা ঘন ঘন শ্যাম্পু করলে তাঁদের চুলে ক্ষতি হতে পারে এবং চুল পড়া বাড়তে পারে। তাই তারা খুব শ্যাম্পু না করাটাই ভালো এবং অল্প পরিমাণ শ্যাম্পু নিয়ে মাথায় ম্যাসাজের মত করে লাগিয়ে ঠাণ্ডা পানি দিয়ে ধুয়ে নিন।\nড্রাই ম্যাসাজঃ- নিয়মিত ড্রাই ম্যাসাজ চুলের জন্য উপকারী। এর ফলে স্ক্যাল্পে রক্ত সঞ্চালন বাড়বে এবং স্ক্যাল্প উদ্দীপিত হবে। এক টেবিল চামচ ভিটামিন ই নিয়ে মাথায় ম্যাসাজ করতে থাকুন যা চুলের পুষ্টির জন্য নিউট্রিশন এর যোগান দেয় ভিটামিন ই। তাই আঙ্গুলের সাহায্যে ভালো করে পুরো মাথায় লাগিয়ে ৬-৭ মিনিট ধরে ম্যাসাজ করুন।\nআরও পড়ুন- নখ সুন্দর ও আকর্ষণীয় গড়ে তোলার ঘরোয়া উপায়\nস্বাস্থ্যকর খাবারঃ- চুলের স্বাস্থ্য গঠনের জন্য যেসব পুষ্টিগুণের প্রয়োজন, সেগুলি আপনার খাবারে থাকা দরকার যথাযথ মাত্রায়। তাই চুল ভালো রাখার জন্য আমাদের খেতে হবে লিন প্রোটিন (যেমন মুরগীর মাংস ও মাছ), বাদাম, শাকসবজি, ফল, হোল গ্রেইন ও স্বাস্থ্যকর ফ্যাট। সঠিক শরীর গঠনের জন্য যেমন পুষ্টিগুণ যুক্ত খাবারের প্রয়োজন তেমন চুলের জন্যও সঠিক খাবারের প্রয়োজন, নাহলে চুলে যাই মাখুন না কেন তা উপকারে আসবে না। অনেকেরই চুল পাতলা হয়ে যাওয়ার অন্যতম কারন হল আয়রন। সেক্ষেত্রে খাদ্যভ্যাস ঠিক করতে হবে বা আয়রন ট্যাবলেট খেতে হবে।\nমানসিক চাপঃ- মানসিক চাপ হল মানবদেহের একটি জীবন্ত ভাইরাস। কারণ মানসিক চাপের ফলে আপনার নানা শারীরিক সমস্যাও হতে পারে। তার মধ্যে ওজন বাড়া বা কমা, চুলের স্বাস্থ্যহানিও হয়ে থাকে। তাই আমাদেরকে মানসিক চাপ থেকে দূরে রাখতে হবে।\nধূমপানঃ- ধূমপান কোনোভাবেই স্বাস্থ্যের উপকারে আসে না। তা জেনেও আমরা সহজে ত্যাগ করতে পারিনা। ধূমপান শুধু স্বাস্থ্যের জন্য ক্ষতিকর এমনটা শুধু নয়, পাশাপাশি চুলেরও জন্য ক্ষতি কর।\nপাকা চুলঃ- পাকা চুল দেখা মাত্রই আমাদের চিন্তার কারন হয়ে দাঁড়ায়। যাতে কেও পাকা চুল দেখতে না পাই সেই জন্য আমরা তা টেনে তুলে ফেলি। বিশেষজ্ঞদের মতে, এভাবে পাকা চুল তুলতে থাকলে চুলের বৃদ্ধি এবং নতুন চুল গজানোর স্বাভাবিক প্রক্রিয়া বাধাপ্রাপ্ত হয়। এবং নতুন চুল গজালে তা আগের তুলনায় রুক্ষ হয়ে যাওয়ার সম্ভবনা থাকে। আবার অনেক ক্ষেত্রে নতুন চুল গজাতে নাও পারে।\nঅতিরিক্ত হিটঃ- অতিরিক্ত তাপ চুলের পক্ষে অনেক ক্ষতিকর যার ফলে চুল ভেঙ্গে যায়। তাই আমরা চুলে হিট দেওয়া থেকে বিরত থাকব। যদি আমরা ব্লোয়ার, আয়রন অথবা হেয়ার স্ট্রেটনার ব্যবহার করি তাহলে সাবধানতা অবলম্বন করা উচিৎ। কারন অতিরিক্ত হিটের ফলে চুল জ্বলে যেতেও পারে।\nPrevious articleচোখের নিচে কালি কেন হয়? এবং দূর করার খুব সহজ প্রাকৃতিক উপায় জেনে নিন\nNext articleশীতে ত্বকের যত্ন নেবেন কীভাবে ?


Thursday, Jun 10, 2021, 3:08 pm\nঢাকা: প্রধানমন্ত্রী শেখ হাসিনা ‘মুজিব বর্ষ’ উপলক্ষে আজ বৃহস্পতিবার সারা দেশে ৫০টি মডেল মসজিদ ও ইসলামিক সাংস্কৃতিক কেন্দ্র উদ্বোধন করেছেন। প্রতিটি জেলা ও উপজেলায় একটি করে মোট ৫৬০টি মডেল মসজিদ ও ইসলামিক সাংস্কৃতিক কেন্দ্র স্থাপন প্রকল্পের আওতায় প্রাথমিক পর্যায়ে ৫০টি মডেল মসজিদ ও ইসলামিক সাংস্কৃতিক কেন্দ্র উদ্বোধন করা হয়েছে।\nউদ্বোধনের সময় দেওয়া ভাষণে ইসলামের প্রকৃত মর্মবাণী প্রচারে এই মসজিদগুলো ভূমিকা রাখবে বলে আশা প্রকাশ করেন প্রধানমন্ত্রী। তিনি বলেন, ‘ইসলামের মর্মবাণী যেন এ দেশের মানুষ জানতে পারে, বুঝতে পারে। আমরা বাংলাদেশের মানুষ ধর্ম নিরপেক্ষতায় বিশ্বাস করি, স্ব স্ব ধর্ম যত্নসহকারে লালন-পালন করি এবং সংরক্ষণ করি। ইসলাম আমাদের সেই মানবতার শিক্ষাই দিয়েছে।’\nশেখ হাসিনা আরও বলেন, ‘বিশ্বের অন্যতম বৃহৎ মুসলিম সংখ্যাগরিষ্ঠ এই দেশে সঠিক ইসলামি মূল্যবোধের চর্চা ও উন্নয়ন এবং ইসলামি সংস্কৃতি বিকাশের উদ্দেশ্যেই আমরা প্রতিটি জেলা ও উপজেলায় একটি করে মডেল মসজিদ ও ইসলামিক সাংস্কৃতিক কেন্দ্র নির্মাণের প্রকল্প বাস্তবায়নের সিদ্ধান্ত নিয়েছি।’\nপ্রধানমন্ত্রী সকালে তার সরকারি বাসভবন গণভবন থেকে ভিডিও কনফারেন্সের মাধ্যমে রাজধানীর ওসমানী স্মৃতি মিলনায়তনে ধর্ম মন্ত্রণালয় কর্তৃক আয়োজিত এ-সংক্রান্ত মূল অনুষ্ঠানে ভার্চ্যুয়ালি অংশগ্রহণ করেন।\n২০১৭ সালের ২৫ এপ্রিল প্রকল্পটি একনেকে অনুমোদিত হয়। ধর্ম মন্ত্রণালয় ও ইসলামিক ফাউন্ডেশনের এই যৌথ উদ্যোগ বাস্তবায়িত করেছে সরকারের গণপূর্ত অধিদপ্তর।\nধর্ম প্রতিমন্ত্রী মো. ফরিদুল হক খান অনুষ্ঠানে সভাপতিত্ব করেন। সংশ্লিষ্ট মন্ত্রণালয়ের সচিব মো. নুরুল ইসলাম স্বাগত বক্তব্য দেন। গণভবন থেকে মুখ্য সচিব আহমদ কায়কাউস অনুষ্ঠানটি সঞ্চালনা করেন। এ সময় প্রধানমন্ত্রীর কার্যালয়ের সচিব তোফাজ্জল হোসেন মিয়াসহ পিএমও এবং গণভবনের ঊর্ধ্বতন কর্মকর্তারা সেখানে উপস্থিত ছিলেন।\nসরকারপ্রধান অনুষ্ঠান থেকে খুলনা জেলা মডেল মসজিদ, রংপুর জেলার বদরগঞ্জ উপজেলা মডেল মসজিদ এবং সিলেট জেলার দক্ষিণ সুরমা উপজেলা মডেল মসজিদের ধর্মপ্রাণ মুসল্লিদের সঙ্গে মতবিনিময় করেন। এ প্রকল্পের আওতায় জেলা সদর ও সিটি করপোরেশন পর্যায়ে চারতলা এবং উপজেলা ও উপকূলীয় এলাকায় তৃতীয় তলা মডেল মসজিদ ও ইসলামিক সাংস্কৃতিক কেন্দ্র নির্মিত হচ্ছে। মূল মসজিদটি হবে শীতাতপনিয়ন্ত্রিত। নারীদের জন্য পৃথক নামাজকক্ষের ব্যবস্থা রাখা হয়েছে। অসুস্থ ও প্রতিবন্ধী মুসল্লিদের নামাজকক্ষে সহজে প্রবেশের সুবিধার্থে র‌্যাম্প স্থাপন করা হয়েছে।\nচারতলাবিশিষ্ট প্রতিটি মসজিদে একসঙ্গে ১ হাজার ২০০ জন মুসল্লি নামাজ আদায় করতে পারবেন। অন্যদিকে, তিনতলাবিশিষ্ট মডেল মসজিদগুলোয় একত্রে ৯০০ জন মুসল্লির নামাজ আদায়ের ব্যবস্থা থাকবে।\nএ ছাড়া মসজিদে পবিত্র কোরআন চর্চার জন্য হিফজখানা, হজযাত্রী ও ইমামদের জন্য প্রশিক্ষণ কেন্দ্র, মুসল্লিদের জ্ঞান আহরণের জন্য মসজিদে নববির আদলে ইসলামিক লাইব্রেরির ব্যবস্থা রাখা হয়েছে। মসজিদ কমপ্লেক্সের মধ্যে পৃথক ভবনে ইসলামি সাংস্কৃতিক কেন্দ্র স্থাপন করা হয়েছে। সেখানে থাকবে ইসলামিক ফাউন্ডেশনের জেলা ও উপজেলা পর্যায়ের অফিস, কনফারেন্স হল, গবেষণাকক্ষ, প্রতিবন্ধী কর্নার, হজযাত্রীদের প্রাক্-নিবন্ধন, দেশি-বিদেশি পর্যটকদের আবাসনের ব্যবস্থা ইত্যাদি।\nমডেল মসজিদ প্রকল্পের উপপ্রকল্প পরিচালক (ডিপিডি) শফিক তালুকদার গতকাল বুধবার সাভার উপজেলা মডেল মসজিদ প্রাঙ্গণে এক ব্রিফিংয়ে এ প্রকল্পে মসজিদগুলোর অবস্থান এবং নির্মাণশৈলী এবং সরকারের ব্যয়ের ইতিবৃত্ত তুলে ধরেন।\nএই কর্মকর্তা বলেন, দেশে যুগান্তকারী ৫৬০টি মডেল মসজিদ নির্মাণ প্রকল্পের আওতায় ৫০টির মতো মসজিদ নির্মাণ সম্পন্ন হয়েছে। বাংলাদেশের স্থপতি ও জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে চলতি বছরের শেষ নাগাদ আরও ১০০টি মডেল মসজিদ উদ্বোধন করা হবে। তিনি জানান, বিশ্বে এই প্রথম কোনো সরকার একসঙ্গে এই বিপুলসংখ্যক মসজিদ কমপ্লেক্স নির্মাণ করছে।\nএ প্রকল্পের লক্ষ্য ও উদ্দেশ্য প্রসঙ্গে শফিক তালুকদার বলেন, ইসলামি মূল্যবোধ ও মুসলিম ভ্রাতৃত্ববোধের প্রচারণার পাশাপাশি জঙ্গিবাদ ও উগ্রবাদের বিরুদ্ধে ইসলামের মূল বাণী প্রচার করাই এ প্রকল্পের উদ্দেশ্য।\nযে ৫০টি মডেল মসজিদ নির্মিত হয়েছে, সেগুলো হচ্ছে ঢাকার সাভার উপজেলায়, ফরিদপুরের মধুখালী ও সালথা উপজেলায়, কিশোরগঞ্জের পাকুন্দিয়া ও কুলিয়ারচর উপজেলায়, মানিকগঞ্জের শিবালয় উপজেলায়, রাজবাড়ী সদর উপজেলায়, শরীয়তপুর সদর ও গোসাইরহাট উপজেলায়, বগুড়ার সারিয়াকান্দি, শেরপুর ও কাহালু উপজেলায়, নওগাঁর সাপাহার ও পরশা উপজেলায়, সিরাজগঞ্জ জেলা ও সদর উপজেলায়, পাবনার চাটমোহর উপজেলায়, রাজশাহীর গোদাগাড়ী ও পবা উপজেলায়, দিনাজপুরের খানসামা ও বিরল উপজেলায়, লালমনিরহাটের পাটগ্রাম উপজেলায়, পঞ্চগড় সদর ও দেবীগঞ্জ উপজেলায়, রংপুর জেলা, সদর উপজেলা, মিঠাপুকুর, পীরগঞ্জ ও বদরগঞ্জ উপজেলায়, ঠাকুরগাঁওয়ের হরিপুর উপজেলায়, নোয়াখালীর সুবর্ণচর উপজেলায়, ময়মনসিংহের গফরগাঁও ও তারাকান্দা উপজেলায়, চট্টগ্রাম জেলার লোহাগাড়া, মিরসরাই ও সন্দ্বীপ উপজেলায়, জামালপুর সদর ও ইসলামপুর উপজেলায়, ব্রাহ্মণবাড়িয়ার নবীনগর ও বিজয়নগর উপজেলায়, ভোলা সদর, সিলেটের দক্ষিণ সুরমা উপজেলায়, কুমিল্লার দাউদকান্দি উপজেলায়, খাগড়াছড়ির পানছড়ি উপজেলায়, কুষ্টিয়া সদর, খুলনা জেলা, চাঁদপুরের কচুয়া উপজেলায়, ঝালকাঠির রাজাপুর উপজেলা এবং চুয়াডাঙ্গা সদর উপজেলায়।\nশেখ হাসিনাকে মোদির চিঠি, করোনা রোধে যোগব্যায়ামের কথা বললেন\nপররাষ্ট্রমন্ত্রীর ফেসবুক পোস্টের জবাব দিলেন পরিকল্পনামন্ত্রী\nপদ্মাসেতুতে রেলওয়ে স্ল্যাব বসানোর কাজ সম্পন্ন\n৩ বার অনুরোধের পরও সভায় উপস্থিত হননি স্বাস্থ্যের ডিজি, সংসদীয় কমিটির ক্ষোভ\nকরোনা আক্রান্ত নির্বাচন কমিশনার মাহবুব তালুকদার হাসপাতালে\nঘর পেলেন আরও ৫৩ হাজার গৃহহীন\nমিয়ানমারের বিরুদ্ধে ভোটদানে কেন বিরত ছিল বাংলাদেশ\nমিয়ানমারে অস্ত্র সরবরাহ বন্ধে জাতিসংঘে প্রস্তাব, ভোটদানে বিরত ছিল বাংলাদেশ


Euro Cup 2020: England beats Ukraine 4-0 to reach semi final of the tournament | Sangbad Pratidin\nEuro 2020: স্বপ্ন দেখাচ্ছেন সাউথগেট! ইউক্রেনকে গোলের মালা পরিয়ে সেমিতে England\nPublished by: Subhajit Mandal | Posted: July 4, 2021 2:24 am| Updated: July 4, 2021 2:38 am\nইংল্যান্ড: ৪ (কেন ২, ম্যাগিওর, হেন্ডারসন)\nসংবাদ প্রতিদিন ডিজিটাল ডেস্ক: অবশেষে তুমি কি এলে? ইংল্যান্ড সমর্থকদের মনে এ প্রশ্ন এখন জাগতেই পারে। কারণ, কোয়ার্টার ফাইনালে ইউক্রেনকে দুরমুশ করে দিয়ে ইউরো কাপের সেমিফাইনালে পা দিয়েছে তাঁদের প্রিয় দল। আন্ডারডগ ইউক্রেনকে গোলের মালা পরিয়ে দিয়েছেন হ্যারি কেন, হ্যারি ম্যাগিওররা। জয়ের ব্যবধান শুধু নয়, যেভাবে ইংল্যান্ড পারফর্ম করল, তাতে মনে হতেই পারে, অবশেষে ‘It is coming home।’\nশনিবার ইউরোর শেষ কোয়ার্টার ফাইনালে ইংরেজদের মুখোমুখি হয়েছিল ইউক্রেন। ইয়ারমালেঙ্কোদের মতো তারকাদের সমাহার যে দলে, সেই ইউক্রেনকে (Ukraine) যে ইংল্যান্ড এভাবে হেলায় হারিয়ে দেবে, সেটা একেবারেই প্রত্যাশিত ছিল না। কিন্তু শেষ আটের লড়াইয়ে গোটা ম্যাচে ইংরেজদের কোনওরকম চাপেই ফেলতে পারলেন না ইউক্রেন ফুটবলাররা। এদিন ম্যাচের একেবারে শুরুর দিকে গোল করে ইংল্যান্ডকে এগিয়ে দেন হ্যারি কেন (Harry Kane)। তারপর প্রথমার্ধে রাশ খানিকটা হালকা করেছিল ইংল্যান্ড (England)। কিন্তু দ্বিতীয়ার্ধে একেবারে অন্য ফুটবল উপহার দিলেন কেন-স্টারলিংরা। প্রথমে রক্ষণের অন্যতম স্তম্ভ হ্যারি ম্যাগিওর গোল করে ইংল্যান্ডের হয়ে ব্যবধান বাড়ান। এরপর ইংরেজদের হয়ে তৃতীয় গোলটি ফের করেন হ্যারি কেন। এদিনের ম্যাচে জোড়া গোলের মালিক হয়েছেন কেন। ম্যাচের চতুর্থ অর্থাৎ শেষ গোলটি আসে পরিবর্ত খেলয়াড় হেন্ডারসনের হেডার থেকে।\n[আরও পড়ুন: Euro 2020: গোলের রেকর্ড গড়েও চেক প্রজাতন্ত্রকে জেতাতে ব্যর্থ শিক, শেষ চারে ডেনমার্ক]\nইউক্রেনের বিরুদ্ধে চার শূন্য গোলে জিতে অনবদ্য রেকর্ড করে ফেলল ইংরেজরা। এই প্রথম কোনও দল ইউরোর মতো টুর্নামেন্টের সেমিফাইনালে এল একটিও গোল হজম না করে। ইংরেজ গোলরক্ষক জর্ডন পিকফোর্ড তাঁদেরই দলের কিংবদন্তি গর্ডন ব্যাংকসের ক্লিনশিটের রেকর্ড ছুঁয়ে ফেললেন। এই সহজ জয়ের ফলে চতুর্থবারের জন্য শেষ চারে জায়গা নিশ্চিত হল ইংল্যান্ডের। প্রথমবার ইউরো (Euro Cup 2020) জয়ের লক্ষ্যে আরও একধাপ এগোল তাঁরা। লন্ডনের ওয়েম্বলি স্টেডিয়ামে তাঁদের বিরুদ্ধে সেমিফাইনালে নামবে ডেনমার্ক।\nশনিবার ইউরোর শেষ কোয়ার্টার ফাইনালে ইংরেজদের মুখোমুখি হয়েছিল ইউক্রেন।\nশেষ আটের লড়াইয়ে গোটা ম্যাচে ইংরেজদের কোনওরকম চাপেই ফেলতে পারলেন না ইউক্রেন ফুটবলাররা।\nম্যাচের একেবারে শুরুর দিকে গোল করে ইংল্যান্ডকে এগিয়ে দেন হ্যারি কেন (Harry Kane)।


others News : যোগীর মন্তব্য - yogi's comment | Eisamay\nযারা মরতে এসেছিল, তারা কী ভাবে বেঁচে ফিরবে, বিস্ফোরক যোগী\nলখনৌ: কেটে গিয়েছে মাস দু'য়েক। উত্তরপ্রদেশে সংশোধিত নাগরিকত্ব আইন (সিএএ) বিরোধী বিক্ষোভ প্রাণ কেড়েছিল ২২ জনের। বিজনোরের পুলিশ সুপার নিজে স্বীকার করেছিলেন, পুলিশের গুলিতে প্রাণ গিয়েছে এক বিক্ষোভকারীর। অথচ, বুধবার উত্তরপ্রদেশ বিধানসভায় দাঁড়িয়ে মুখ্যমন্ত্রী যোগী আদিত্যনাথ সদর্পে দাবি করলেন, পুলিশের বুলেটে কারও প্রাণ যায়নি। যারা মরার জন্য এসেছিল, তারা কী ভাবে বেঁচে ফিরবে! শুধু তাই নয়, সমাজবাদী পার্টি প্রধান অখিলেশ যাদবকে যোগীর কটাক্ষ, যারা একসময় রামভক্তদের উপর গুলি চালিয়েছিল, তারা এখন দাঙ্গাকারীদের হয়ে গলা ফাটাচ্ছে!\nতবে, পূর্বতন অখিলেশ প্রশাসনকে বিঁধতে কসুর করেননি যোগী। তাঁর কটাক্ষ, 'গণতন্ত্রে কথা বলার অধিকার প্রত্যেকেরই রয়েছে, কিন্তু সংবিধানের গণ্ডির মধ্যে থেকে। যারা রামভক্তদের দিকে বুলেট ছুড়েছিল, অযোধ্যায় রামভক্তদের বিশ্বাস টলানোর চেষ্টা করেছিল, তারা আজ দাঙ্গাকারীদের বিরুদ্ধে আমাদের সরকারের ব্যবস্থা গ্রহণ নিয়ে প্রশ্ন তুলছে।' যোগীর দাবি, রাম রাজ্য প্রতিষ্ঠা শুধু ধর্মীয় কাজ নয়। তাঁর প্রশাসন ধর্মের সঙ্গে দায়িত্বকে মিশিয়ে নিয়েছে, যা সকলে বুঝতে পারবে না। - সংবাদসংস্থা\nWeb Title : yogi's comment


অগাস্ট 24, 2017 সূচক ট্রেডিং ব্রোকার লেখক রাকিব সান্যাল 99665 দর্শকরা\nউপরন্তু, একটি লুকানো বেতার নেটওয়ার্ক সনাক্তকারী (ব্রডকাস্ট SSID) প্রদান করা হয়। আপনি আইটেম বিক্রি করতে পারেন কিভাবে বাইনারি অপশন বিবাহবিচ্ছেদ বা না চিন্তা করুন। আপনি আপনার পরিচিত ব্যক্তিদের, বা অপরিচিতদের, বা ইন্টারনেটে ব্যক্তিগত আইটেমগুলি বিক্রি করতে পারেন। আপনি যেখানে থাকেন তার উপর নির্ভর করে, এই পদ্ধতিগুলির প্রতিটি আপনাকে দ্রুত আয় আনতে পারে।\nএখানে আরেকটি উদাহরণ রয়েছে, এমনকি আরো সুস্পষ্ট। আপনার মোটরগাড়ির 200কিমি/ঘন্টায় বেগে যাবার ক্ষমতা রয়েছে। কিন্তু এর অর্থ নয় যে প্রতিবার আপনি যখন বাড়ি ছেড়ে বেরোন, আপনি সাথে সাথে প্যাডেলে চাপ দেন এর সর্বোচ্চ গতির জন্য। না, আপনি গাড়ির এক-চতুর্থাংশ বা এক-তৃতীয়াংশ বেগের সম্ভাবনা বিবেচনা করে গাড়ি চালাবেন। কিন্তু যখন এটি প্রয়োজনীয় হবে এবং পরিস্থিতির চাহিদামত, আরো দ্রুত যাওয়া সম্ভব হবে। ঢোলা ম্যাক্সি ড্রেসের সাথে ফুলেল প্রিন্টের পোশাক এই সিজনের জন্য বেশ উপযুক্ত। ফুলেল প্রিন্টের ম্যাক্সির সাথে পরতে পারেন সাদা ব্লাউজ এবং ম্যাক্সির সাথে ম্যাচিং হিজাব। এতে আপনার যেমন ক্লাসিক লুক বজায় থাকবে তেমনি এই পোশাক পরে ঈদের দিন সকালে বেড়াতে যেতে পারেন যে কারো বাসায়।\nচীনা বিমান বাহিনীর 1st আমেরিকান ভলান্টিয়ার গ্রুপ (এভিজি), এছাড়াও ফ্লাইং টাইগার নামে পরিচিত, অবিলম্বে নিয়োগ ও প্রশিক্ষণের সাথে এগিয়ে চলেছে এবং প্রথমবার পার্ল হারবারে হামলা করার পর ডিসেম্বর 20, 1941, বারো দিন (স্থানীয় সময়) যুদ্ধের সম্মুখীন হয়েছিল।। স্বয়ংক্রিয় কর্মক্ষেত্রে হিসাবরক্ষক। অ্যাকাউন্টিং পরিচালনার প্রক্রিয়াতে গুরুত্বপূর্ণ ভূমিকা পালন করে, বাইনারি অপশন বিবাহবিচ্ছেদ বা না যেখানে প্রায় 60 টি তথ্য কেন্দ্রীভূত হয়। আধুনিক হিসাবরক্ষক থেকে প্রয়োজন\nবর্ষসেরা সংগঠক: নাজমুল হাসান পাপন (এসিসি ও বিসিবি সভাপতি)। কিছু সময়ের জন্য মার্কেট শীর্ষে পৌছবে অথবা কিছু সময়ের জন্য সর্বোচ্চ লেভেলে পৌছবে। মূল্য ধীরে ধীরে নিচের দিকে নামতে শুরু করবে যখন চার্টে একটি দীর্ঘ কালো দিন দেখা যাবে। এর পরের দুই দিনে, আপনি মুল্যের বাইনারি অপশন বিবাহবিচ্ছেদ বা না পতন দেখতে পাবেন এর কারণ হলো অধিক বিক্রয় হার এবং মুনাফা বুকিং। এই ধরনের মূল্য বুলকে সমর্থন করে না।\nআমি শুধু ওয়েলটন (আমার অতীত থেকে ঘুরে দাঁড়িয়ে ছিলাম), আমার চুলের চুলের রঙ ছিলাম), হালকা গোলাপের দুইটি ভিন্ন ছায়া নিয়ে ও মিশ্রিত করে, আমার মনে হয় এটা কাজ করবে না। কিন্তু রিভিউ বিপরীত, সবকিছু ঠিক মহান পরিণত। দেরিতে দেরী ছিল - এক নল 1 বছর মেয়াদ শেষ, অন্য 1.5 বছর। কে ঝুঁকি না, তিনি সুন্দর হাঁটা না))। ৮১। অাইপিইউ এর সর্বশেষ সদস্য দেশের নাম কি?\nবিভিন্ন শীতকালীন হার্ডি হয়। এটি ক্ষয়ক্ষতির মাঝারি প্রতিরোধের, পাউডার ফেনা এবং ব্যাকটেরিয়া বার্ন সংবেদনশীল। সেরা পলিনেটর: বিভিন্ন ধরণের লিগল, লোবো, গ্লুসেস্টার, গলা, লোডেল এবং অন্যান্য। প্রথম বিকল্প বিশেষভাবে প্রস্বরিত পরিস্থিতিতে যে kriptovalyutnymi মাইক্রোপেইমেন্টোর সেবা গঠিত হয় ব্যবহার রয়েছে। টেমপ্লেট এবং তার খোলার জন্য বিস্তারিত নির্দেশাবলীর একটি সেট টোকা ডিজাইন, আমাদের মৌলিক আলতো চাপুন তৈরি করতে অনুমতি দেবে। তিনি নিবন্ধিত অংশগ্রহণকারীদের কার্যকলাপ নিরীক্ষণ হবে। বিকাশকারীর নিজের কপিকল ওয়েবসাইট ভবিষ্যত ব্যবহারকারীদের কয়েন ভেতর হাত দিতে হোস্টিং ক্রয় এবং ভার্চুয়াল মানিব্যাগ টাকা একটি নির্দিষ্ট পরিমাণ আছে প্রয়োজন হবে। শীর্ষ আপগুলি কমিশন দিতে হবে না।\nফিউচার - RSI ইন্ডিকেটর সম্পর্কে\nআয়োজকরা জানান, মেলায় বিভিন্ন ব্রোকারেজ হাউজ, মার্চেন্ট ব্যাংক, অ্যাসেট ম্যানেজমেন্ট কোম্পানি, ক্রেডিট রেটিং এজেন্সি, ট্রাস্টি, অডিট ফার্ম, কাস্টোডিয়ান এবং পুঁজিবাজারে তালিকাভুক্ত বিভিন্ন কোম্পানি অংশ নেওয়ার জন্য নিবন্ধন করেছে। মেলায় এসব প্রতিষ্ঠানের প্রায় ৮০টি স্টল বাইনারি অপশন বিবাহবিচ্ছেদ বা না থাকছে। 2.4. প্রতিযোগী সকল সঠিক তথ্য প্রদান করবে। যেমন শনাক্তকারী নথি অনুযায়ী তার নাম এবং ইমেইল ঠিকানা।\nডিফল্ট টিপিওটি প্যারামিটারগুলির জন্য, 100 টি জিন নমুনাগুলি আপনার ডেটাসেটের 100 টি প্রজন্মের জন্য চালানো হবে, প্রতিটিতে বিভিন্ন অ্যালগরিদম এবং হাইপারপাসিমিটার রয়েছে ডিএনএ -57585 [Chromecast] mdns API সক্ষম করা নেই\nএকটি লিঙ্ক চয়ন করুন, যান, দেখুন। একটি কাউন্টডাউন টাইমার পর ভারসাম্য চেক করুন। বাংলাদেশ চিনি ও খাদ্য শিল্প করপোরেশনকে (বিএসএফআইসি) ভর্তুকি হিসেবে বাইনারি অপশন বিবাহবিচ্ছেদ বা না আরও ১০০ কোটি\nএরপর বিএনপির চেয়ারপারসন খালেদা জিয়ার দুর্নীতির মামলার রায়ের দিন ঠিক হওয়ায় রাজনৈতিক অবস্থা নিয়ে অনিশ্চয়তার মধ্যে বাজারের পতন তরান্বিত হয়েছে বলে বাজার সংশ্লিষ্টরা কেউ কেউ মনে করেন। স্পোর্ট - একটি বিশাল প্রক্রিয়া যে আপনার অনেক টাকা আয় করতে পারেন। এই কারণে, বাস এবং অসংখ্য বাজিকরদের যারা খেলার অনুষ্ঠান উপর কয়টা বেট নিতে উন্নতিলাভ করা। স্যুইপস্টেক টাকা জয় বেশ বাস্তব। সবচেয়ে গুরুত্বপূর্ণ বিষয় - বুঝতে কি আপনি নির্বাণ হয় এবং অবিলম্বে তাদের সব সঞ্চয় ব্যয় না। এটা যাই হোক না কেন ছিল, আপনার অভিজ্ঞতা পেতে এবং পরের বার ভালভাবে বিবেচনা বিজয়ী কয়টা বেট করতে সক্ষম হবে।


এসএসসি এবং সমমান পরীক্ষার ফলাফল (২০১৯) জানবেন যেভাবে? - Bissoy Answers\nএসএসসি এবং সমমান পরীক্ষার ফলাফল (২০১৯) জানবেন যেভাবে?\n06 মে "নোটিশ বোর্ড" বিভাগে জিজ্ঞাসা করেছেন Md Robin Ahmed (8,676 পয়েন্ট)\nমাধ্যমিক স্কুল সার্টিফিকেট এসএসসি ও সমমানের পরীক্ষার ফলাফল আজ প্রকাশ করা হবে। সকাল ১০টায় আন্তর্জাতিক মাতৃভাষা ইনস্টিটিউট মিলনায়তনে শিক্ষামন্ত্রী ডা. দীপু মনির হাতে ফলাফলের সারসংক্ষেপ তুলে দেবেন বিভিন্ন বোর্ডের চেয়ারম্যানরা। পরে সংবাদ সম্মেলনের মাধ্যমে আনুষ্ঠানিকভাবে ফল প্রকাশ করবে শিক্ষা মন্ত্রণালয়। দুপুর ১২ টার পর থেকে পরীক্ষার্থীরা ফল জানতে পারবেন। যেভাবে জানা যাবে এসএসসি রেজাল্ট ২০১৯\nএসএসসি ও সমমানের পরীক্ষার ফল 2019 মোবাইল ফোনে এসএমএসের মাধ্যমে পাওয়া যাবে। এ জন্য SSC লিখে স্পেস দিয়ে বোর্ডের নামের প্রথম তিন অক্ষর লিখে স্পেস দিয়ে রোল নম্বর লিখে আবার স্পেস দিয়ে পাসের বছর লিখে ১৬২২২ নম্বরে পাঠাতে হবে।\nExample: SSC Board Name 1st three Letter Roll Number And Send it to 16222 Number\nএছাড়াও অনলাইনে এস এস সি রেজাল্ট দেখার জন্য নিচের লিঙ্কে প্রবেশ করুন-http://www.educationboardresults.gov.bd/\nএছাড়া এখানে মন্তব্যে রোল,রেজিস্ট্রেশন নাম্বার,বোর্ড উল্লেখ করুন যত দ্রুত সম্ভব রেজাল্ট জানিয়ে দেওয়া হবে।\n06 মে মন্তব্য করা হয়েছে করেছেন উজ্জল আহম্মেদ (5,075 পয়েন্ট)\nএরকম একটা বিজ্ঞপ্তি প্রশ্ন আমাদের অন্য একজন বিশেষ সদস্য প্রকাশ করেছিল কিন্তু বিজ্ঞপ্তিটি/প্রশ্নটি কে হাইড করলো বুঝলাম না।\n06 মে মন্তব্য করা হয়েছে করেছেন Md Robin Ahmed (8,676 পয়েন্ট)\nবিস্ময়ে ব্রাউজ করার পর খুঁজে পেলাম না কোন পোস্ট। পরে ভাবলাম সময়ের অভাবে কেউ পোস্ট করে না।সাধারন বা বিশেষ হোক যেই প্রকাশ করেছিল তাঁর প্রশ্নটি হাইড করা উচিত হয়নি যেই করুক।\nযাহোক ভালো করেছেন পোস্ট করে।\n06 মে মন্তব্য করা হয়েছে করেছেন জুনায়েত ইসলাম শিপন (14,836 পয়েন্ট)\nRool No: 395253\nদুঃখের সাথে বলতে হচ্ছে 395253 এই রোল নাম্বারের স্টুডেন্ট ফেইল করেছে ।\n06 মে মন্তব্য করা হয়েছে করেছেন হিজবুল্লাহ (6,442 পয়েন্ট)\n06 মে সম্পাদিত করেছেন হিজবুল্লাহ\nআমার এক বন্ধুর রেজাল্টটা দেখে দিন তো!\nRoll no: 166687\n06 মে মন্তব্য করা হয়েছে করেছেন Jillur R Rohman (5,841 পয়েন্ট)\nRoll No 166687 Registration No [NOT SHOWN]\nName of Student MD. MEKAIL HOSSAN\nFather's Name MD. YOUNUS MOLLA\nMother's Name MONJUARA\nBoard MADRASAH Session 2017-18\nResult GPA=4.06 Date of Birth 01-01-2003\nName of Institute HARIPUR ISLAMIA DAKHIL MADRASAH\n@Jillur R Rohman,\nকোন সাবজেক্টে কত পেয়েছে, সেটা দেখা যায় না?\n108 MATHEMATICS A-\n140 I C T A\nমেসেন্জারে দিচ্ছি ।\nএকটি মেয়ে কতজন ছেলের সাথে সেক্স করেছে তা যেভাবে জানবেন?\n04 সেপ্টেম্বর "যৌন" বিভাগে জিজ্ঞাসা করেছেন MD. Haque (16 পয়েন্ট)\nএসএসসি/সমমান পরীক্ষার সার্টিফিকেট কখন ও কিভাবে পাওয়া যাবে? বিস্তারিত জানতে চাই?\n25 মে 2018 "শিক্ষা+শিক্ষা প্রতিষ্ঠান" বিভাগে জিজ্ঞাসা করেছেন মুছা মিয়া (148 পয়েন্ট)\nএসএসসি ২০১৯ সরকারি বৃত্তির ফলাফল কবে প্রকাশিত হবে?\n24 জুন "শিক্ষা+শিক্ষা প্রতিষ্ঠান" বিভাগে জিজ্ঞাসা করেছেন Abdulrahman (629 পয়েন্ট)\n24 অক্টোবর 2015 "নোটিশ বোর্ড" বিভাগে জিজ্ঞাসা করেছেন Md.nurnabi (1,795 পয়েন্ট)\n434,631 টি উত্তর\n135,867 টি মন্তব্য


‘একুশের দিকে আমাদের বার বার তাকাতে হবে’ | The Business Standard\n‘একুশের দিকে আমাদের বার বার তাকাতে হবে’\n25 February, 2021, 10:10 pm\nLast modified: 25 February, 2021, 11:46 pm\nভারতের চোখে শেখ মুজিবুর রহমান\n৫২’তে যে ভূখণ্ড ফুঁসে উঠেছিল- তা ছিল পূর্ব বাংলা। সেটা পূর্ব পাকিস্তান ছিল না\n১৯৫৬ সালে যখন পাকিস্তানের পার্লামেন্টে পূর্ব বাংলা নাম পাল্টিয়ে পূর্ব পাকিস্তান করা হয়- তখন পাকিস্তানের সেই কনস্টিটিউশন অ্যাসেম্বলিতে বঙ্গবন্ধু বিরোধিতা করেছিলেন। বঙ্গবন্ধু তাঁর বক্তৃতায় বলেছিলেন, "বাংলা আমাদের ঐতিহ্য, বাংলা আমাদের আত্ম-পরিচয়। ইতিহাসের পাতায় কত হাজার বছর ধরে বাংলার পদচারণা, সুতরাং আমরা কেন পূর্ববঙ্গ নাম ত্যাগ করবো। পূর্ব পাকিস্তান নাম কেন হবে?"\nএকুশে ফেব্রুয়ারিকে জাতিসংঘ বিশ্ব মাতৃভাষা দিবস হিসেবে স্বীকৃতি দিয়েছে, যা বাঙালি জাতির জন্য এক গৌরবের বিষয়। প্রতিবছর আমরা একুশে ফেব্রুয়ারি ভাষা দিবস উদযাপন করি। আমরা স্মরণ করি, ভাষা আন্দোলনের ইতিহাস। কিন্তু, আমাদের দেশের গণমাধ্যম, বুদ্ধিজীবী, প্রায় সকল স্তরের মানুষ ২১ ফেব্রুয়ারি ভাষা আন্দোলনকে 'পূর্ব পাকিস্তানের' ভাষা আন্দোলন বলে চিহ্নিত করি। অথ্ এই পূর্ব পাকিস্তানের জন্ম হয়েছিল ১৯৫৫ সালের শেষে, অর্থাৎ ১৯৫৬ সালের শুরুতে। ১৯৪৭ সালে যে দুটি অংশ নিয়ে পাকিস্তান গঠিত হয়েছিল; তার একটি অংশের নাম পূর্ব বাংলা। ইতিহাসের দীর্ঘ পরিক্রমার মধ্য থেকে উঠে আসা এই ভূখণ্ডের নাম 'বঙ্গ' এবং তা 'বাংলায়' রূপান্তরিত হয়েছে। সেই বাংলাকে ভাগ করে ব্রিটিশ শাসকেরা ১৯০৫ সালে পূর্ব বাংলা আর পশ্চিমবঙ্গ দুটি প্রদেশে রূপান্তরিত করেছিলেন। তাদের ধারণা ছিল, এর ফলে বাংলায় শাসন পরিচালনা করার সুবিধে হবে।\nপূর্ব বাংলার সিংহভাগ জনগোষ্ঠী মুসলমান হওয়াতে; ব্রিটিশ শাসকদের থেকে আলাদা প্রদেশ হিসেবে স্বীকৃতি লাভের বিষয়টিকে সুনজরে দেখেছিল এই অংশের মুসলিম অভিজাতবর্গ। তখনকার মুসলিম সমাজের এক অংশ সমাজের উপর স্তরের জমিদার শ্রেণির মানুষ ছিলেন। তারা সবাই বঙ্গ-বিভাজনকে সঠিক বলে মনে করেছিলেন। মুসলিম দরিদ্র কৃষককে বোঝানো হয়েছিল বঙ্গভঙ্গ হলে, তাদের ভাগ্য পরিবর্তন হবে। অন্যদিকে, একটা বিরাট দল বঙ্গভঙ্গের বিপক্ষে ছিল। কারণ, বিরোধিতাকারী এই দলটির ধারণা ছিল এর মধ্য দিয়ে একটি ধর্মীয় বিভাজন সৃষ্টি করার পরিকল্পনা করা হচ্ছে। যেকারণে ১৯০৫ সালের বঙ্গভঙ্গ ঘটনার পর বাংলায় বঙ্গভঙ্গ বিরোধী আন্দোলন শুরু হয়েছিল। সেই আন্দোলনে বাংলার একশ্রেণির জমিদার ও বুদ্ধিজীবীরা অংশ নিয়েছিল। বুদ্ধিজীবীদের সবাই এর বিরোধী ছিল- তা অবশ্য নয়। বরং, পক্ষে-বিপক্ষে তারা দ্বিধাবিভক্ত ছিলেন।\nজানা যায়, রবীন্দ্রনাথ ঠাকুর বঙ্গভঙ্গের বিপক্ষে ছিলেন। সেই বঙ্গভঙ্গের প্রেক্ষাপটে এই ভূখণ্ডের নাম হয়েছিল পূর্ব বাংলা। যদিও, পরবর্তীকালে ১৯১১ সালে ব্রিটিশরা এই বঙ্গভঙ্গ রদ করেন এবং বাংলাকে একটি নতুন প্রদেশ হিসেবে ঘোষণা করেন। নতুন প্রদেশ হিসেবে ঘোষণা করার সময়; বাংলার অপর কিছু অংশকে বাংলা থেকে বাদ দিয়ে দেওয়া হয়। যার মধ্যে আছে আসাম, বিহার ও উড়িষ্যা। এক সময় বেঙ্গল ছিল আসাম, বিহার, উড়িষ্যাকে নিয়ে একটি সুবিশাল প্রদেশ।\nআমাদের ভাষা আন্দোলনের শুরু হয়েছিল ১৯৪৮ সালে মোহাম্মদ আলী জিন্নাহর কার্জন হলের ভাষণের ভেতর থেকে। যেখানে তিনি ঘোষণা করলেন, ঊর্দুই হবে পাকিস্তানের একমাত্র রাষ্ট্রভাষা। মোহাম্মদ আলী জিন্নাহ কেন ঊর্দুকে পাকিস্তানের রাষ্ট্রভাষা করতে চাইলেন- তাও একটি গবেষণার বিষয়। কারণ, সর্ব-পাকিস্তানের আঙ্গিকে মাত্র ৭ শতাংশ মানুষ উর্দু ভাষায় কথা বলতেন। সেই সময়কার পশ্চিম পাকিস্তানের মানুষের ব্যবহৃত ভাষার একটা হিসাব দেয়া যাক। শতাংশ হিসাবে পাঞ্জাবি ৩৮.৭৮, পশতু ১৮.২৪, সিন্ধু ১৪.৫৭, সারাইকি ১২.১৯, ঊর্দু ৭.০৮, বেলুচ ৩.০২ এবং অন্যান্য ৬.১২। অর্থাৎ, ঊর্দুর অবস্থান একবারে নীচের দিকে।\nঊর্দু ভাষার উৎপত্তিও চমকপ্রদ। এই ভাষাটি পৃথিবীর অন্যান্য ভাষার মতন সাধারণ প্রক্রিয়ায় জন্ম নেয়নি। ভাষাটির জন্ম হয়েছিল মোগল সাম্রাজ্যের সামরিক বাহিনীর প্রয়োজনে। আকবরের সময়কালে সামরিক বাহিনীতে লোক-নিয়োগ এবং তাদের পরিচালনা করার ক্ষেত্রে ভাষা একটি সংকট হিসেবে দাঁড়ায়। মহারাষ্ট্র অঞ্চলের মানুষ মারাঠি ভাষায় কথা বলতেন, উত্তর ভারতের মানুষরা হিন্দি ভাষায় কথা বলতেন। আবার, ভারতের অপর অংশের মানুষরা নিজ নিজ ভাষায় কথা বলতেন। সেনাবাহিনীর প্রয়োজনে বিভিন্ন অঞ্চল থেকে আসা মানুষদের জন্য একটি কমন বা সার্বজনীন ভাষার প্রয়োজন হয়ে পড়ে; যার প্রেক্ষিতে ঊর্দু ভাষাকে তৈরি করা হয়েছিল। যে ভাষার মধ্যে বহু শব্দ হিন্দি ও ফারসি থেকে গ্রহণ করা হয়েছে এবং বর্ণমালা ছিল আরবি বর্ণমালা। মোঘলরা যেটাকে ব্যবহারিক ভাষা হিসেবে গ্রহণ করেছিল। মুসলিম লীগের নেতাদের অনেকেই এই ভাষায় (ঊর্দু) কথা বলতেন। মোহাম্মদ আলী জিন্নাহ-সহ অপরাপর মুসলিম লীগ নেতাদেরও মাতৃভাষা ঊর্দু ছিল না। জিন্নাহ'র নিজের ভাষা গুজরাটি। তারপরও, মোহাম্মদ আলী জিন্নাহ কেন ঊর্দুকে পাকিস্তানের জাতীয় ভাষা হিসেবে ঘোষণা করেছিলেন- তা আজও পরিষ্কার নয়।\nএর বিপক্ষে সেই থেকে যে আন্দোলন, সে আন্দোলনের ধারাবাহিকতায় বহু ঘটনা ইতিহাসে গ্রন্থিত হয়েছে।\nভারতের স্বাধীনতা পূর্ববর্তী দক্ষিণ ভারতে শুরু হয় হিন্দি ভাষা বিরোধী আন্দোলন। রাজ্যের দাপ্তরিক কাজে ও বিদ্যালয়গুলিতে হিন্দি ভাষা বাধ্যতামূলক করার বিরোধিতা করে ১৯৩৭ সালে প্রথম হিন্দি-বিরোধী এই আন্দোলনের সূচনা হয়। ১৯৪০ সালে দক্ষিণ ভারতের সরকার থেকে কংগ্রেস পদত্যাগ করলে হিন্দি ব্যবহারের সিদ্ধান্ত স্থগিত করা হয়। দক্ষিণে তামিলসহ আরো অনেকগুলি ভাষার প্রচলন থাকায় ইংরেজি সেখানে (কমন ভাষা) দাপ্তরিক কাজ ও শিক্ষার মাধ্যম হিসেবে ব্যবহৃত হয়ে আসছিল।\nস্বাধীনতা লাভের পর ১৯৫০ সালে হিন্দি ভারতে সরকারি ভাষা হিসেবে গৃহীত হয়, এবং ঠিক হয় পরবর্তী পনের বছর ইংরেজি সহযোগী আধিকারিক ভাষা হিসেবে অব্যাহত থাকবে। পরে হিন্দি একমাত্র সরকারি ভাষা হয়ে উঠবে। নতুন সংবিধানটি ২৬ জানুয়ারি ১৯৫০-এ কার্যকর হয়।\nহিন্দিকে একমাত্র সরকারি ভাষার করার দিন (২৬ জানুয়ারি ১৯৬৫) হিন্দি-বিরোধী আন্দোলন কলেজের শিক্ষার্থীদের সমর্থন-সহ মাদ্রাজে প্রবল গতির সৃষ্টি করেছিল। ২৫ জানুয়ারি ১৯৬৫ সালে, দক্ষিণের শহর মাদুরাইতে হিন্দি-বিরোধী আন্দোলন সহিংস হয়ে ওঠে এবং পরবর্তী দুই মাস- তা অব্যাহত থাকে। এ আন্দোলনে দুই পুলিশ সদস্যসহ প্রায় ৭০ জনের মৃত্যু হয়। পরিস্থিতি শান্ত করতে, ভারতীয় প্রধানমন্ত্রী লাল বাহাদুর শাস্ত্রী ঘোষণা করেন, যতদিন অ-হিন্দি ভাষাভাষী রাজ্যগুলো চায়, ততদিন ইংরেজি ভাষাটি ব্যবহার করা হবে। শাস্ত্রীর আশ্বাসের পর পরিস্থিতি শান্ত হয়। কিন্তু এরপর থেকে কংগ্রেস আর ক্ষমতায় আসতে পারেনি দক্ষিণ ভারতে।\n১৯৬৫ সালের এই আন্দোলনটি রাজ্যের প্রধান রাজনৈতিক নেতৃত্ব পরিবর্তনের সূচনা করে। ১৯৬৭ সালের নির্বাচনে ডিএমকে (আঞ্চলিক রাজনৈতিক দল) বিজয়ী হয়েছিল এবং তখন থেকেই কংগ্রেস আর এ রাজ্যে ক্ষমতায় অধিষ্ঠিত হয়নি।\n৫২'র ভাষা আন্দোলন; যার ধারাবাহিকতায় আমাদের মহান মুক্তিযুদ্ধ ও স্বাধীনতা অর্জন- ইতিহাসের এই বিবরণ যখন আমরা পাঠ করি, তখন ভুলে যাই, ভাষা আন্দোলনের সূচনা হয়েছিল 'পূর্ব বাংলায়' 'পূর্ব পাকিস্তানে' নয়। আমাদের বুদ্ধিজীবী, রাজনৈতিক ব্যক্তিত্ব, ছাত্র-শিক্ষক, সাধারণ মানুষ এমনকি গণমাধ্যম এই ভুল অহরহ করে চলেছে।\nপূর্ব পাকিস্তান নামটি গ্রহণ করা হয়েছিল ১৯৫৫ সালে, যখন পাকিস্তানের প্রধানমন্ত্রী ছিলেন আমাদের এই অঞ্চলের বগুড়ার মানুষ (জন্ম বরিশালে) ধনবাড়ির নবাব পরিবারের মোহাম্মদ আলী। ১৯৫৬ সালে সংবিধানে পাকিস্তান ইসলামী প্রজাতন্ত্র ঘোষণা করা হলে; দুইটি ভূখণ্ডকে সম-মর্যাদার দেওয়ার নামে 'এক ইউনিট' করার উদ্যোগের অংশ হিসেবে পূর্ব পাকিস্তান ও পশ্চিম পাকিস্তানের জন্ম হলো। জনসংখ্যার বিচারে পাকিস্তানের সংখ্যাগরিষ্ঠ জনসংখ্যা ছিল পূর্ব পাকিস্তানে (৫৬%), যাদের প্রায় সকলেই বাঙালি।\n১৯৫৬ সালে যখন পাকিস্তানের পার্লামেন্টে পূর্ব বাংলা নাম পাল্টিয়ে পূর্ব পাকিস্তান করা হয়- তখন পাকিস্তানের সেই কনস্টিটিউশন অ্যাসেম্বলিতে বঙ্গবন্ধু বিরোধিতা করেছিলেন। বঙ্গবন্ধু তাঁর বক্তৃতায় বলেছিলেন,"বাংলা আমাদের ঐতিহ্য, বাংলা আমাদের আত্ম পরিচয়, ইতিহাসের পাতায় কত হাজার বছর ধরে বাংলার পদচারণা সুতরাং আমরা কেন পূর্ববঙ্গ নাম ত্যাগ করবো। পূর্ব পাকিস্তান নাম কেন হবে?" বঙ্গবন্ধু'র এই বক্তৃতা বাঙালি জাতীয়তাবাদের গর্ভ থেকে উঠে এসেছে। ৫২'তে যে ভূখণ্ড ফুঁসে উঠেছিল- তা ছিল পূর্ব বাংলা। সেটা পূর্ব পাকিস্তান ছিল না।\nবায়ান্ন'র ভাষা আন্দোলন / পূর্ববঙ্গ / পূর্ব পাকিস্তান / বঙ্গবন্ধু শেখ মুজিবুর রহমান


চলছে Big Billion Days সেল, অতিরিক্ত সুবিধা পেতে কী ভাবে নেবেন ফ্লিপকার্ট প্লাস মেম্বারশিপ? | business - News18 Bangla, Today's Latest Bengali News\nচলছে Big Billion Days সেল, অতিরিক্ত সুবিধা পেতে কী ভাবে নেবেন ফ্লিপকার্ট প্লাস মেম্বারশিপ?\nআপনি কী ভাবে হবেন Flipkart Plus মেম্বার? জেনে নেওয়া যাক বিশদে।\nBangla Editor |\tNews18 Bangla | October 20, 2020, 1:01 PM IST\nদেশের অন্যান্য গ্রাহকদের জন্য Flipkart বিগ বিলিয়ন সেলের দরজা নির্ধারিত দিনে খুললেও একদিন আগে থেকেই সেখানে কেনাকাটার সুযোগ পান Flipkart Plus মেম্বাররা। থাকে আরও নানা আকর্ষণীয় ছাড়। কিন্তু আপনি কী ভাবে হবেন Flipkart Plus মেম্বার? জেনে নেওয়া যাক বিশদে।\nইতিমধ্যেই গ্রাহক বা ক্রেতাদের জন্য Flipkart Plus প্রোগ্রাম শুরু করা হয়েছে এই ই-কমার্স সাইটের তরফে। এ ক্ষেত্রে Flipkart থেকে প্রতিটি কেনাকাটার জন্য নানা রিওয়ার্ড পাবেন Flipkart Plus গ্রাহকরা। পাশাপাশি কোনও সেলের ক্ষেত্রে আগাম সুবিধা, ফ্রি ও ফাস্ট ডেলিভারি, রিওয়ার্ড কয়েন এক্সচেঞ্জসহ যথাযথ কাস্টমার সাপোর্টও পাবেন তাঁরা।\nসাধারণত এই শপিং প্ল্যাটফর্মে কেনাকাটা করতে গিয়ে প্রতি ১০০ টাকা খরচে দু'টি সুপার কয়েন দেওয়া হয়। তবে প্লাস মেম্বারদের ক্ষেত্রে এই সুপার কয়েনের সংখ্যা বেশি। ই-কমার্স সংস্থা জানাচ্ছে, এই সুপার কয়েন দিয়ে পেমেন্ট করলে সংশ্লিষ্ট ক্রেতারা প্রায় ১০ শতাংশ পর্যন্ত ডিসকাউন্ট পেতে পারেন। কী ভাবে পাবেন Flipkart Plus মেম্বারশিপ ?\nFlipkart Plus মেম্বারশিপ অ্যাক্টিভেট করতে গত ১২ মাস তথা এক বছরে ২০০ সুপারকয়েন অর্জন করতে হবে একজন ক্রেতাকে। প্রয়োজনীয় ২০০ সুপার কয়েন অর্জনের পরই Flipkart Plus মেম্বার হওয়া যাবে। এ ক্ষেত্রে Flipkart-এর Flipkart Plus জোনে গিয়ে Join Now অপশনে ক্লিক করতে হবে। তার পর নির্দিষ্ট নিয়ম মেনেই হওয়া যাবে Flipkart Plus মেম্বার। উল্লেখ্য, একবার Flipkart Plus মেম্বারশিপ জয়েন করার পর অর্জিত ২০০ সুপার কয়েন আপনারই থাকবে। মেম্বারশিপের বদলে আলাদা ভাবে কোনও কয়েন খোয়াতে হবে না আপনাকে। তাই নিশ্চিন্তে থাকুন।\nকিন্তু কী ভাবে অর্জন করবেন সুপার কয়েন? Flipkart তাদের প্লাস মেম্বারদের প্রতি ১০০ টাকা খরচে চারটি করে সুপার কয়েন দেয়। তবে নন-প্লাস মেম্বাররা কেনাকাটা করতে গিয়ে প্রতি ১০০ টাকা খরচে দু'টি করে সুপার কয়েন পান। এর পাশাপাশি প্রতি অর্ডারে সর্বোচ্চ ১০০ সুপার কয়েন অর্জন করতে পারেন Flipkart Plus মেম্বাররা। কিন্তু নন-প্লাস মেম্বাররা পান মাত্র ৫০টি সুপার কয়েন।\nউল্লেখ্য, এই ই-কমার্স সাইটে কোনও জিনিস কেনার পর যে পরিমাণ কয়েন সংগৃহীত হয়, তা ক্রেতাদের অ্যাকাউন্টে ক্রেডিট হয়। তবে যে মাসে আপনার অ্যাকাউন্টে কয়েনগুলি ক্রেডিট হয়, সেই মাস থেকে এক বছর পর্যন্তই কয়েনের বৈধতা থাকে। এক বছর পেরনোর পর কিন্তু এই কয়েন আর কাজে লাগে না। তা হলে আপনি কোথায় দাঁড়িয়ে? কত সুপার কয়েন জমা করেছেন আপনি? জানতে হলে নিজের ফোনে Flipkart অ্যাপে গিয়ে, সেখান থেকে Flipkart Plus জোনে ক্লিক করুন। আর দেখে নিন সুপার কয়েন অর্জনের পরিমাণ। যদি গত ১২ মাসে ১০০ সুপার কয়েন হয়ে যায়, তা হলে Flipkart Plus মেম্বারের সমস্ত সুবিধা উপভোগ করুন। Written By: Sovan Chanda\nবীরভূমের প্রস্তাবিত কয়লা খনি নিয়ে গুরুত্বপূর্ণ ঘোষণা জেলাশাসকের\nমাত্র একটি ভুলেই সোশ্যাল মিডিয়ার ব্যাঙ্গ-বিদ্রুপের নিশানায় প্রাক্তন বিশ্বসুন্দরী\nপিঠ ছাপিয়ে খোলা চুল, কপালে টিপ, কানে দুল... তৃতীয় লিঙ্গের প্রতিনিধি হিসেবে ফের চমক মিলিন্দের\nলকডাউনে ছুঁতে‌ই অনীহা! স্বামীর পুরুষত্ব নিয়েই প্রশ্ন তুলে মোটা টাকার দাবি স্ত্রীর\nতারকাদের সানগ্লাস মাতাচ্ছে সোশ্যাল মিডিয়া ! রইল দীপিকা থেকে সারার রোদ-চশমার গল্প\nসারদা, নারদ মামলার তদন্ত নিয়ে সিবিআই জয়েন্ট ডিরেক্টরের সঙ্গে আধিকারিকদের বৈঠক\nবো বারাকে ফিকে বড়দিনের উৎসব, করোনা আবহে বাতিল বো বারাক ফেস্ট


ঠাকুরগাঁওয়ে ইউপি নির্বাচনের গেজেট প্রকাশে হাইকোর্টের নিষেধাজ্ঞা || দেশের খবর || জনকন্ঠ\nনিজস্ব সংবাদদাতা, ঠাকুরগাঁও ॥ ঠাকুরগাঁও সদর উপজেলার রুহিয়া পশ্চিম ইউনিয়ন পরিষদ নির্বাচনে চেয়ারম্যান পদের ফলাফল স্থগিত ও গেজেট প্রকাশে নিষেধাজ্ঞা জারি করেছে হাইকোর্ট। এ সংক্রান্ত এক রিট আবেদনের শুনানি শেষে হাইকোর্টের বিচারপতি আশফাকুল ইসলাম ও বিচারপতি জাফর আহমেদের সমন্বয়ে গঠিত বেঞ্চ এই আদেশ দেন। আদালতে রিটকারীর পক্ষে শুনানি করেন অ্যাডভোকেট জয়নুল আবেদীন।\nগত ৭ মে রুহিয়া পশ্চিম ইউনিয়ন পরিষদের ৪র্থ ধাপের নির্বাচন অনুষ্ঠিত হয়। নির্বাচনে বিএনপির মনোনীত প্রার্থী হয়ে ধানের শীষ প্রতীক নিয়ে অংশ নেন মোস্তাফা কামাল। তার প্রতিদ্বন্দ্বী আওয়ামীলীগের অনিল কুমার সেন নৌকা প্রতীক নিয়ে এ নির্বাচনে অংশ নেন।\nরিট আবেদনের পক্ষে আইনজীবী সগীর হোসেন লিওন বলেন, মোস্তফা কামাল ধানের শীষ প্রতীক নিয়ে নির্বাচনে অংশগ্রহণ করে এ ইউনিয়নের ৯টি ওয়ার্ডে মোট ভোট পান ৪৮১৭টি। অপরদিকে নৌকা প্রতীক নিয়ে অংশ নিয়ে অনিল কুমার ভোট পান ৪৪৬৫টি।\nকিন্তু নির্বাচনে দায়িত্ব পালনকারী রিটার্নিং অফিসার মো. নুরুজ্জামান নির্বাচনী ফলাফল পরিবর্তন করে বিজয়ী প্রার্থী মোস্তফা কামালের পরিবর্তে অনিল কুমারের নাম বিজয়ী হিসেবে নির্বাচন অফিসে জমা দেন। বিষয়টি চ্যালেঞ্জ করে গত বৃহস্পতিবার ১৩ এপ্রিল হাইকোর্ট রিট আবেদন করেন মোস্তফা কামাল। শুনানি শেষে আদালত এ আদেশ দেন। জেলা নির্বাচন কর্মকর্তা মো. শুকুর মাহমুদ মিঞা বলেন, ‘হাইকোর্টের তিন মাসের নিষেধাজ্ঞা জারির কথা শুনেছি। তবে এখন পর্যন্ত দপ্তর থেকে কোনো কাগজপত্র পাইনি।’


তথ্য দিলে ঢাকা বিশ্ববিদ্যালয় র‍্যাঙ্কিংয়ের আওতাভুক্ত হবে: উপাচার্য\n২৪ মে ২০১৯, ২২:৫০\nআপডেট: ২৪ মে ২০১৯, ২২:৫৪\nঢাকা বিশ্ববিদ্যালয়ের উপাচার্য অধ্যাপক মো. আখতারুজ্জামান বলেছেন, র‍্যাঙ্কিংকারী একটি সংস্থার একজন প্রতিনিধি তাঁদের বলেছেন, প্রয়োজনীয় তথ্য দিলে ঢাকা বিশ্ববিদ্যালয় র‍্যাঙ্কিংয়ের আওতাভুক্ত হবে। লন্ডনভিত্তিক সংস্থা টাইমস হায়ার এডুকেশনের জরিপে এশিয়ার সেরা ৪১৭ বিশ্ববিদ্যালয়ের মধ্যে ঢাকা বিশ্ববিদ্যালয়ের (ঢাবি) জায়গা না পাওয়া নিয়ে চলমান বিতর্কের মধ্যে এ কথা জানালেন উপাচার্য।\nআজ শুক্রবার বিকেলে ঢাকা বিশ্ববিদ্যালয়ের টিএসসি ক্যাফেটেরিয়ায় ‘আন্তর্জাতিক মানদণ্ডে ঢাকা বিশ্ববিদ্যালয়ের অবস্থান ও করণীয়’ শীর্ষক এক মতবিনিময় সভায় এসব কথা বলেন। ঢাকা বিশ্ববিদ্যালয় সাংবাদিক সমিতি এ সভার আয়োজন করে।\nউপাচার্য আখতারুজ্জামান বলেন, ‘বিশ্ববিদ্যালয়ের র‍্যাঙ্কিং করে এমন দুটি নামকরা সংস্থা হচ্ছে লন্ডনভিত্তিক টাইমস হায়ার এডুকেশন ও কিউএস র‍্যাঙ্কিং। টাইমস হায়ার এডুকেশন সম্প্রতি এশিয়ার ৪১৭টি বিশ্ববিদ্যালয়ের ওপর র‍্যাঙ্কিং পরিচালনা করেছে, যেখানে ঢাকা বিশ্ববিদ্যালয় নেই। সেটি একটি আক্ষেপের বিষয় এবং আলোচনার জন্ম দিয়েছে। কিন্তু স্মরণ রাখতে হবে, সম্প্রতি প্রকাশিত কিউএস র‍্যাঙ্কিংয়ের সমীক্ষায় ঢাকা বিশ্ববিদ্যালয় এশিয়ায় ১২৭তম অবস্থানে রয়েছে।’\nঢাবি উপাচার্য বলেন, ‘কিউএস র‍্যাঙ্কিংয়ের বাংলাদেশের একজন প্রতিনিধি গতকাল আমাদের সঙ্গে কথা বলেছেন। তিনি আমাদের বললেন, আমরা যদি তথ্য দিই, তাহলে তাঁরা আমাদের আমলে নিয়ে আমাদের মূল্যায়ন করবেন৷ তার মানে, আমাদের তথ্যগুলো তাঁদের কাছে নেই৷ টাইমস হায়ার এডুকেশন বলেছে, আমাদের তথ্যগুলো তাদের কাছে উপস্থাপিত হলে ঢাকা বিশ্ববিদ্যালয় র‍্যাঙ্কিংয়ের আওতাভুক্ত হবে।’\nঅধ্যাপক মো. আখতারুজ্জামান আরও বলেন, ‘র‍্যাঙ্কিংয়ের উৎপত্তি হয়েছিল একটি কমার্শিয়াল ভেনচার নিয়ে। ছাত্র-শিক্ষক অনুপাত এবং তার পেছনের বাজেট র‍্যাঙ্কিং একটি গুরুত্বপূর্ণ উপাদান। সেই মানদণ্ডে রাশিয়ার অনেক নামকরা অপ্রতিদ্বন্দ্বী প্রতিষ্ঠান র‍্যাঙ্কিংয়ে থাকে না। কারণ অন্য। বিভিন্ন বিবেচনায় র‍্যাঙ্কিংগুলোর উৎপত্তি হয়েছিল। র‍্যাঙ্কিংয়ে অবস্থান করার জন্য লন্ডন স্কুল অব ইকোনমিকসের প্রতিবছরই কিছু প্রয়াস ও উদ্যোগ থাকে, যাতে তাদের অবস্থানটা সব সময় ওপরে থাকে। এর মানে হলো এ ধরনের প্রতিষ্ঠান বিশ্বের সেরা সেরা শিক্ষার্থী ও গবেষকদের আকৃষ্ট করতে পারে। একই মানদণ্ড বিবেচনায় রেখে যখন মূল্যায়ন করা হয় এবং একটি কমার্শিয়াল ভেনচার মাথায় থাকে, তখন আমাদের কুলিয়ে ওঠা কঠিন হয়।’\nঅনুষ্ঠানের মূল আলোচক ঢাকা বিশ্ববিদ্যালয়ের ইমেরিটাস অধ্যাপক ও শিক্ষাবিদ সিরাজুল ইসলাম চৌধুরী বলেন, শিক্ষার ব্যাপারে শিক্ষার্থীদের আগ্রহ কমেছে। শুধু শিক্ষা দিলেই হবে না, দেখতে হবে শিক্ষার্থীরা সেই শিক্ষা গ্রহণ করতে পারছে কি না। আগ্রহ না থাকার বড় কারণ হচ্ছে বেকারত্ব। দেশে শিক্ষিত বেকারের হার যেভাবে বাড়ছে, তা শিক্ষার প্রতি শিক্ষার্থীদের আগ্রহ বাড়ায় না।\nশিক্ষার মানোন্নয়নে জাতীয় বাজেটের অন্তত ২০ শতাংশ এবং জিডিপির ন্যূনতম ২ শতাংশ শিক্ষা খাতে বরাদ্দ করা উচিত বলেও অনুষ্ঠানে মন্তব্য করেন সিরাজুল ইসলাম চৌধুরী।\nসাংবাদিক সমিতির সভাপতি রায়হানুল ইসলামের সভাপতিত্বে ও সাধারণ সম্পাদক মাহদী আল মুহতাসিমের সঞ্চালনায় অনুষ্ঠানে অন্যদের মধ্যে ঢাকা বিশ্ববিদ্যালয়ের সহ–উপাচার্য (প্রশাসন) অধ্যাপক মুহাম্মদ সামাদ, বাংলাদেশ টেলিভিশনের মহাপরিচালক হারুন-অর-রশীদ প্রমুখ বক্তব্য দেন।\nঢাকা বিশ্ববিদ্যালয়ের শিক্ষার মানোন্নয়নে করণীয় সম্পর্কে ছাত্রলীগ, ছাত্রদল ও ছাত্র ইউনিয়নসহ বিভিন্ন ছাত্রসংগঠনের প্রস্তাব পড়ে শোনান সমিতির সভাপতি রায়হানুল ইসলাম। বেশির ভাগ ছাত্রসংগঠন তাদের প্রস্তাবে বিশ্ববিদ্যালয়ের শিক্ষক নিয়োগ-প্রক্রিয়া স্বচ্ছ করা ও গবেষণায় বরাদ্দ বাড়ানোর দাবি জানায়।\nবহিষ্কারাদেশ তুলে নেওয়ার দাবি চার শিক্ষার্থীর\nতৈরি করে ইংরেজি শেখানোর শিক্ষক


ট্রেডিং স্ট্রাটেজি হিসাবে স্কেলিং - বৈদেশিক মুদ্রার ট্রেডিং অনলাইন\nজুন 17, 2016 ফরেক্স ট্রেডিং স্ট্রাটেজি লেখক প্রিয়াংকা আলী 89972 দর্শকরা\nএক বা একাধিক শক্তি সরবরাহ ক্ষমতা 100 ওয়াট। ক্ষমতা আপনি সব ট্রেডিং স্ট্রাটেজি হিসাবে স্কেলিং সিস্টেম উপাদান শক্তি খরচ স্থাপন প্রয়োজন গণনা করা হবে।\nতাকে আমি কি বলেছি — সেটা উনি ভালো করেই জানেন। আপনি কতটা সময় বিদ্যুৎ মিটার ব্যবহার করতে পারেন এবং মিটারের ক্রমাঙ্কন কী, আপনি পড়ার মাধ্যমে শিখবেন।\nসেবা খাতে। একজন ট্রেডিং স্ট্রাটেজি হিসাবে স্কেলিং মহিলা যারা সেলাইয়ের কাজ করি লেগেছে, মূল প্রকল্পের বিকাশ করতে পারেন এবং বিক্রয় বা আদেশ, যার ফলে তার ক্ষমতা আদায় জন্য অনন্য কারুশিল্প করা। গোলাম আহমদ কাদিয়ানির অনুসারিরা স্থানীয়ভাবে ‘আহমদিয়া’ বা ‘কাদিয়ানি’ নামে পরিচত। মুসলমান প্রধান বাংলাদেশে এই কাদিয়ানিদের মতো বাহা’ইরাও আরেক সংখ্যালঘু ধর্মবিশ্বাসী। এর সঙ্গে যুক্ত করা যেতে পারে- ‘তারা নিভৃতচারীও’। তাদের ধর্মীয় আচার অনুষ্ঠান মুসলমানদের প্রায় কাছাকাছি। নামাজ আছে (বিশেষ পদ্ধতিতে), রোজা আছে, রোজার শেষে ঈদের মতো অনুষ্ঠানও আছে। কিন্তু সব আচার অনুষ্ঠান পালন ও আয়োজন সবই হয় নিভৃতে।\nমিঃ জেং ইয়োয়েড, ডসেলডর্ফের প্রদর্শনী (সাংহাই) কোং লিমিটেডের জেনারেল ম্যানেজার।\nএকথা শুনে একিলিস তো খুবই অবাক। মনে মনে ভাবেন— তুই কচ্ছপ, তুই করবি আমার সাথে দৌড় প্রতিযোগিতা! তিনি বললেন, ‘হ্যাঁ, তোমার যখন এতই শখ তাহলে চলো দৌড় প্রতিযোগিতা করি’। তো তখন কচ্ছপ বলল, ‘আচ্ছা ঠিক আছে, তুমি তো জানোই আমি দুর্বল— তাহলে এক কাজ করি, আমি আধা মাইল আগে থেকেই দৌড় শুরু করি। মানে তোমার আধা মাইল সামনে থাকবো।’\nআপনি একটি নতুন পেমেন্ট সিস্টেম পরিবর্তন করার আগে, আপনার অঞ্চলের প্রাসঙ্গিক শর্তাবলী সাবধানে পর্যালোচনা করুন। তারা বিভিন্ন এলাকায় সামান্য পার্থক্য হতে পারে। আপনি সংযুক্ত যখন শেষ মুহূর্তে তাদের সম্পর্কে জানতে ভাল।\nপ্রদর্শন সম্পূর্ণরূপে কাস্টমাইজড এবং মনের মধ্যে ব্যবসায়ী চাহিদা সঙ্গে ডিজাইন করা হয়েছে। এটা আর্ট চার্টিং সরঞ্জাম আশ্চর্যজনক রাষ্ট্র প্রস্তাব এবং কোন ট্রেডিং কৌশল বাস্তবায়নের জন্য প্রয়োজনীয় প্রযুক্তিগত সরঞ্জাম রয়েছে।\nআমরা আমাদের ক্লায়েন্ট স্টোরে একটি অনুরূপ অভিযান সংগঠিত। বিনামূল্যে মোজা খুঁজে হস্তান্তর। ভাল মানের মোজা এবং সম্পূর্ণ বিনামূল্যে। এমনকি কিছু কিনতে হবে না। প্রবেশ, গ্রাহক প্রফাইল পূরণ করুন এবং মোজা আপনার যুগল পেতে। আপনি শপথ করে বলে যে আপনি বিনামূল্যে জন্য কিছু দেবে না আমাদের শুরু করতে পারেন। অতএব, ধারণা প্রশংসা করতে। বিপুল পরিমাণে খনির খামারগুলিতে বিনিয়োগ করা হয় - শত শত এমনকি কোটি কোটি ডলার! উদাহরণস্বরূপ, Terraminer খামার, সম্পর্কে 300 000$ !\nবিভিন্ন সেচ অটোমেশন সিস্টেম, "স্মার্ট" ঘট: মার্কিন যুক্তরাষ্ট্র এ ধরনের প্রয়োজন পটভূমিতে বিরুদ্ধে একাধিক ধারণা নিয়ে এসেছেন।\nবিভিন্ন গ্রাফিকাল ইউজার ইন্টারফেস (জিওআইআইএস) Aria2 সফ্টওয়্যারের জন্য উপলব্ধ, উজ্জ্বল uGet ডাউনলোড ম্যানেজার এবং webui-aria2 ওয়েব ভিত্তিক ইন্টারফেস সহ। এটি উল্লেখ করাও গুরুত্বপূর্ণ যে প্রোগ্রাম & rsquo; গুলি কমান্ড আসলে aria2c এবং aria2 নয়। ফরেক্সে স্প্রেডগুলি নিয়মিত বাজারে স্প্রেডের মতই, এটি কোনও অন্তর্নিহিত সম্পত্তির ক্রয় ট্রেডিং স্ট্রাটেজি হিসাবে স্কেলিং বা বিক্রি করতে পারে তার মধ্যে মূল্যের পার্থক্য।\nইলিয়া, একটি গরম মেজাজ সঙ্গে আমার সহকর্মী, বিভিন্ন প্রচারমূলক অফার খুঁজে পেতে এবং বোনাস প্রোগ্রাম অংশগ্রহণের একটি বাতিকগ্রস্ত ইচ্ছা আছে। আপনি বাজানো ক্ষেত্রের নম্বরগুলি ম্যানুয়ালি নিজে (সংখ্যাসূচক কীপ্যাড ব্যবহার করে বা কম্পিউটার কীবোর্ডের সাহায্যে নিজের মধ্যে প্রবেশ করে) নির্দিষ্ট করতে পারেন অথবা স্বয়ংক্রিয়ভাবে (এর জন্য একটি বিশেষ বোতাম রয়েছে)।\nমৃত্তিকায় এমবেডিংয়ের সাথে রুট ড্রেসিং এবং এটি ছাড়া, সক্রিয় বৃদ্ধির সময় পানির দ্বারা অনুসরণ করা। যে বাগটি সঠিকভাবে স্বীকৃত নয় সেটি -pfalse এবং -ptrue\nমার্জিন হচ্ছে ট্রেডিং স্ট্রাটেজি হিসাবে স্কেলিং ফরেক্সে আপানার বিনিয়োগকৃত অর্থ। মারজিন আর লিভারেজ একে অন্যের সাথে জড়িত। মাদক প্রশাসনের আদর্শগোষ্ঠী রাষ্ট্রগুলিতে আরও ভালো গ্লুকোজ গ্রহণের জন্য, স্বল্প-ভারসাম্যহীন ইনসুলিনের (4-8 আইইউ) নিয়োগের সাথে একত্রিত করা বাঞ্ছনীয়।\nসুখবর @ সুখবর @ সুখবর " Makearn.com সাইটে কাজ শুরু হয়ে গেছে। কাজ হল:১০ টি ভিডিও দেখা সাথে লাইক কমেন্ট শেয়ার করা।সাইট এখন নতুন তাই এক্টিভ করার জন্য ইনভেস্ট করা লাগবেনা। ২০ দিন ফ্রী কাজ করার সুযোগ পাবেন আর এই ২০ দিনে আপনি নিজে ভিডিও দেখে ২০ ডলার ইনকাম করে ফ্রীতে আইডি এক্টিভ করতে পারবেন। […] উত্তর: অত্যন্ত গুরুত্বপূর্ন একটি প্রশ্ন। আমাদের ন্যাশনাল আইডি কার্ড যেমন ভোটদান ছাড়াও নানা কাজে লাগে তেমনি ট্রেড লাইসেন্স ব্যবসায়িক নানা কাজে লাগে। বলতে গেলে প্রতি পদে পদে এর প্রয়োজন হয়।


জন্মদিনের মতো খালেদা জিয়ার পুরস্কারের তারিখও ঠিক নেই: তথ্যমন্ত্রী\nসোমবার, ০৪ Jul ২০২২, ১১:০৯ পূর্বাহ্ন\nUpdate Time : February, 12, 2022, 10:28 am\nতথ্য ও সম্প্রচার মন্ত্রী ড. হাছান মাহমুদ বলেছেন খালেদা জিয়ার জন্মদিনের মতো পুরস্কারেরও কোনও ঠিক নেই। তিনি বলেন, খালেদা জিয়ার পুরস্কারের কোন তথ্য নেই ওয়েবসাইটে। ২০১৮ সালের পুরস্কার কেন ২০২২ এসে দিলেন সেই প্রশ্ন রাখেন তিনি।\nআজ শুক্রবার সন্ধ্যায় রাজধানীর বঙ্গবন্ধু আন্তর্জাতিক সম্মেলন কেন্দ্রে এক অনুষ্ঠান শেষে একথা বলেন তথ্যমন্ত্রী। তিনি বলেন, বেগম জিয়ার জন্মতারিখ পাঁচটা, বিবাহ রেজিস্টারে একটা, পাসপোর্টে একটা, প্রধানমন্ত্রী হিসেবে ক্রেডেনশিয়ালসে একটা, ম্যাট্রিকুলেশনে যেটাতে তিনি ফেল করেছেন সেখানে একটা, আবার কোভিড সনদে একটা। আবার তিনি পুরস্কার পেয়েছেন ২০১৮ সালের ৩১ জুলাই, আর জানা গেল ২০২২ সালে। আর যে সংস্থা থেকে সেই পুরস্কার দেয়া হয়েছে বলা হচ্ছে, তাদের ওয়েবসাইটে আবার তার নাম নেই।\nড. হাছান সার্চ কমিটি নিয়ে বিএনপি মহাসচিব মির্জা ফখরুল ইসলাম আলমগীরের মন্তব্যের জবাবে বলেন, সরকারের অধীনে নির্বাচন হয় না, নির্বাচন কমিশনের অধীনে নির্বাচন হয়। সেটা বিএনপিও জানে।\nতিনি আরও বলেন, দেশে ইসলামের জন্য এই সরকার যা করেছে তা বিগত কোন সরকার করেনি। যারা আলেম সমাজকে ধোঁকা দিয়েছে, তাদের শিক্ষা পদ্ধতির স্বীকৃতি ও বিশ্ববিদ্যালয় প্রতিষ্ঠার জন্য প্রতিশ্রুতি দিয়ে তা ভঙ্গ করেছে, তাদেরকে ‘না’ বলতে হবে। আর যারা আলেমদের জন্য কাজ করেছে, প্রতিশ্রুতি পূরণ করেছে, তাদেরকে হ্যাঁ বলতে হবে।


মার্কিন যুক্তরাষ্ট্রের প্রেসিডেন্টরা যেসব সুবিধা পেয়ে থাকেন - The Dhaka Times\nসকলেই অধীর আগ্রহ নিয়ে অপেক্ষা করছেন- কে হচ্ছেন পরবর্তী মার্কিন প্রেসিডেন্ট\nদি ঢাকা টাইমস্ ডেস্ক ॥ দুনিয়ার সবচেয়ে শক্তিধর দেশ যুক্তরাষ্ট্রের প্রেসিডেন্ট নির্বাচন নিয়ে হৈ চৈ পড়ে গেছে। পৃথিবীর এই দেশটির নির্বাচন সারা বিশ্বেই সাড়া ফেলেছে। নভেম্বরেই দেশটির নির্বাচন। কী কী সুবিধা পান মার্কিন যুক্তরাষ্ট্রের প্রেসিডেন্টরা?\nসকলেই অধীর আগ্রহ নিয়ে অপেক্ষা করছেন- কে হচ্ছেন পরবর্তী মার্কিন প্রেসিডেন্ট। বিশ্বজুড়ে প্রভাব-প্রতিপত্তির পাশাপাশি মার্কিন প্রেসিডেন্টের রয়েছে আকর্ষণীয়, বিলাসবহুল অনেক সুযোগ-সুবিধাও। এর মধ্যে কয়েকটি আর্থিক সুবিধা নিয়ে আলোচনা করা হলো।\n৬ অঙ্কের সেলারি\nমার্কিন যুক্তরাষ্ট্রের প্রেসিডেন্টের বার্ষিক সেলারি ৬ অঙ্কের। ২০০১ সালে কংগ্রেস প্রেসিডেন্টের বেতন ২ লাখ হতে বাড়িয়ে ৪ লাখ ডলার করে। পাশাপাশি বাড়তি খরচ হিসেবে রয়েছে ৫০ হাজার ডলার বরাদ্দ। এছাড়াও ভ্রমণ বাজেট ১ লাখ ডলার এবং প্রমোদ ব্যয় ১৯ হাজার ডলার।\nএই অর্থ অবশ্য বর্তমান প্রেসিডেন্ট ডোনাল্ড ট্রাম্পের জন্য খুবই নস্যি। ফোর্বসের হিসাব মতে, তিনি এমনিতেই ৩ দশমিক ১ বিলিয়ন ডলারের মালিক। ২০১৬ সালে প্রচারণার সময় প্রতীকী ১ ডলার বেতন নেওয়ার কথা বলেছিলেন তিনি। মার্কিন প্রেসিডেন্টের মূল বেতনের ওপর করও কাটা হয়। বাকি সুযোগ-সুবিধা রয়েছে করমুক্ত।\nবিখ্যাত বাড়িতে বসবাসের সুবিধা\nমার্কিন যুক্তরাষ্ট্রের প্রেসিডেন্টরা বিলাসবহুল হোয়াইট হাউসে বসবাস করার সুযোগ পান। ১৭৯২ সাল হতে মার্কিন প্রেসিডেন্টরা হোয়াইট হাউসে বসবাস করে আসছেন। হোয়াইট হাউস কমপ্লেক্সে ৬টি ফ্লোর এবং ১৩২টি রুম রয়েছে।\nএখানে টেনিস কোর্ট, সুইমিংপুল, ফিটনেস সেন্টার এবং বাগানের ভেতরে চলার পথ রয়েছে। হোয়াইট হাউস কিংবা সাদা বাড়ি একক বাড়ি হিসেবে পৃথিবীর সবচেয়ে বিখ্যাত বলা যায়।\nবাড়ি সাজানোর জন্য ১ লাখ ডলার প্রদান\nবিখ্যাত হোয়াইট হাউস তথা সাদা বাড়ি ওঠার পর নতুন করে বাসস্থান সাজানোর জন্য ১ লাখ ডলার দেওয়া হয় মার্কিন প্রেসিডেন্টকে। এটি দেওয়া হয় প্রেসিডেন্ট যাতে একে পরিচিত বাড়ির মতোই ভাবতে পারেন।\nসাবেক মার্কিন প্রেসিডেন্ট বারাক ওবামা এই ডেকোরেশন ভাতা নেননি। অপরদিকে ট্রাম্প এই ডেকোরেশন বাবদ ১৭ লাখ ৫০ হাজার ডলার খরচও করেছেন। তবে এটি কোনো খাত থেকে ব্যয় হয়েছে তা এখনও স্পষ্ট নয়।\nরান্না করা খাবার পরিবেশন\nহোয়াইট হাউসের বাসিন্দা হলেই রান্না করা খাবার-দাবারের সুবিধা পেয়ে থাকেন মার্কিন প্রেসিডেন্ট। খাবারের জন্য একজন নির্বাহী শেফ এবং নাস্তার বেকারি আইটেমের জন্য নির্বাহী পেস্ট্রি শেফও রয়েছেন হোয়াইট হাউসে। ১৫ বছর ধরে ক্রিস্টেটা কমাফোর্ড প্রথম নারী নির্বাহী শেফ হিসেবে কাজ করে আসছেন।\nহোয়াইট হাউসের তাজা ফল-সবজি সরবরাহ\nমার্কিন প্রেসিডেন্ট হোয়াইট হাইসের তাজা ফলমূল এবং সবজি খেতে পারেন। ওবামা প্রেসিডেন্ট হওয়ার পর মিশেল ওবামা সবজি চাষ শুরু করেন। ট্রাম্প আসার পর মেলানিয়াও সেটি অব্যাহত রেখেছেন।\nপাঁচক ও গৃহকর্মী\nপুরো হোয়াইট হাউসজুড়ে প্রেসিডেন্টের সহায়তার জন্য নিয়োজিত রয়েছে চাহিবা মাত্র পাঁচক এবং গৃহকর্মী। রান্নার বুবর্চি, গৃহকর্মী, কাঠ মিস্ত্রি, রংমিস্ত্রি এবং ইলেকট্রনিক মিস্ত্রিসহ প্রয়োজনীয় সব কাজের ১০ জনের মতো শ্রমিক হোয়াইট হাউসে রয়েছে। এদের পেছনেই বছরে ব্যয় হয় ৪০ লাখ ডলার।\nবল খেলার জন্য রয়েছে স্বতন্ত্র মাঠ\nমার্কিন প্রেসিডেন্টদের জন্য নিজে খেলার মাঠের পাশাপাশি বিলিয়ার্ড রুম এবং অন্যান্য খেলাধুলার সুযোগ-সুবিধা ও সুনির্দিষ্ট জায়গাও রয়েছে। টেনিস কোর্ট, বাস্কেটবল কোর্টসহ সব ধরনের খেলা এবং চিত্তবিনোদনের সুবিধা বিদ্যমান হোয়াইট হাউস এ।\nমেরিল্যান্ডে অবকাশ যাপন কেন্দ্র\nহোয়াইট হাউসের এলাহিকাণ্ডের পাশাপাশি রয়েছে কাউন্টি বা গ্রাম্য পরিবেশে অবকাশ যাপনের সুবিধাও রয়েছে মার্কিন প্রেসিডেন্টের জন্য। মেরিল্যান্ডের ফেডেরিক কাউন্টিতে অবস্থিত এই অবকাশ যাপন কেন্দ্রের নাম হলো ক্যাম্প ডেভিড।\n৫১ আসনবিশিষ্ট্য সিনেমা হল\nপ্রেসিডেন্টরা হোয়াইট হাইসে বসে সিনেমা দেখার এবং অতিথিদের দেখানোর ব্যবস্থাও রাখা রয়েছে হোয়াইট হাউসে। সাবেক প্রেসিডেন্ট ফ্রাঙ্কলিন রুজভেল্ট একটি রুমকে ৫১ আসনবিশিষ্ট্য থিয়েটারে রূপান্তরিত করেছিলেন।\nএয়ারফোর্স-১ এর মতো অত্যাধুনিক বিমান ব্যবস্থা\nএয়ারফোর্স-১ হলো কেবলমাত্র মার্কিন প্রেসিডেন্টকে বহনের জন্য নিয়োজিত বিশেষ একটি বিমান ব্যবস্থা। উন্নত প্রযুক্তি এবং উচ্চ বিলাসবহুল বোয়িং ৭৪৭-২০০বি বিমান প্রেসিডেন্টের জন্য সবসময়ই রিজার্ভ থাকে। ৪ হাজার স্কয়ারফিটের বিমানটিতে মেডিক্যাল রুম এবং প্রাইভেট রুমও রয়েছে। ১০০ জন যাত্রী ধারণে সক্ষম এই বিমানটি ঘণ্টায় ২ লাখ ডলার খরচ হয়।\nএয়াসফোর্স-১ এর পাশাপাশি বিশেষ একটি উড়োজাহাজও রিজার্ভ থাকে মার্কিন প্রেসিডেন্টের জন্য। প্রেসিডেন্ট যেখানেই যেতে চান, এটি তার জন্যই অপেক্ষমাণ থাকে।\nএকজন মার্কিন প্রেসিডেন্ট সার্বক্ষণিক নিরাপত্তায় মোড়ানো থাকেন। এমনকি অবসরের সময়ও তার চতুর্পার্শ্বে থাকে সিক্রেট সার্ভিসের বিশেষ কড়া নিরাপত্তা ব্যবস্থা। ২০১৭ সালে সিক্রেট সার্ভিসের জ্যন বাজেট করা হয়েছিল ১৯০ কোটি ডলার। বর্তমানের হিসাবটি অবশ্য জানা যায়নি।\nবুলেট ও বোমাপ্রুফ গাড়ি\nমার্কিন প্রেসিডেন্টর জন্য বুলেট ও বোমাপ্রুফ গাড়ির ব্যবস্থাও রয়েছে। এটিকে বলা হয়ে থাকে দ্য বিস্ট। প্রেসিডেন্টকে বহনকারী বিলাসবহুল এই গাড়িটিকে ঘিরে থাকে অনেকগুলো গাড়ির বহর।\n৬০ হাজার স্কয়ারফিট গেস্ট হাউস\nমার্কিন প্রেসিডেন্টে গেস্ট হলে তিনিও হয়ে যান স্পেশাল। ৬০ হাজার স্কয়ারফিটের এক বিশাল বাড়ি অপেক্ষা করে একজন অতিথির জন্য। ব্লেয়ার হাউস নামে ওই গেস্ট হাউসটিতে রাষ্ট্রপ্রধান এবং বিশেষ মেহমানরা থাকেন। ৪টি বাড়ির সমন্বয়ে তৈরি গেস্ট হাউসটিতে ১২০টি রুম এবং ১৮ জন সার্বক্ষণিক কর্মী রয়েছেন সেবাদানের জন্য।\nরয়েছে প্রিমিয়ার স্বাস্থ্য বীমা\nদায়িত্ব পালন করার সময় সরকারি চিকিৎসক ও সব ধরনের মেডিকেল সেবার পাশাপাশি সাবেক প্রেসিডেন্টরা প্রিমিয়ার স্বাস্থ্য বিমার সুবিধাও পেয়ে থাকেন।\nপ্রেসিডেন্ট সাবেক হলেও রয়েছে অবকাশ সুবিধা\nএক বা দুই মেয়াদ দায়িত্ব পালন করার পর মার্কিন প্রেসিডেন্টরা সাবেক হয়ে গেলেও তাদের ছুটি কাটানোর জন্য সুবিধা বরাদ্দ থাকে। ভ্রমণ, অবকাশ এবং অন্যান্য কাজের জন্য সাবেক প্রেসিডেন্ট বার্ষিক দুই লাখ ডলার পেয়ে থাকেন।\nমার্কিন প্রেসিডেন্টরা বার্ষিক ২ লাখ ৫ হাজার ডলারের বেশি পেনশন পেয়ে থাকেন। এটি সময়ের সঙ্গে কম বেশি করা হয়ে থাকে। এছাড়াও অফিস ও অন্যান্য বয়ের জন্যও বরাদ্দ রয়েছে।\nদায়িত্ব হস্তান্তরের খরচ\nমেয়াদ শেষ হওয়ার পর অন্য প্রেসিডেন্টের কাছে দায়িত্ব হস্তান্তরের জন্য বাড়তি সুবিধা পান প্রেসিডেন্টরা। এটি অফিস ট্রানজিশন খরচ নামেও পরিচিত। ওবামা ট্রাম্পের কাছে অফিস ট্রানজিশনের জন্য ৯ কোটি ৩০ লাখ ডলার পান।\nপ্রেসিডেন্ট এবং তাদের কিটাত্মীয়রা রাষ্ট্রীয় খরচে অন্ত্যেষ্টিক্রিয়া তথা দাফন-কাফন এবং অনান্য আনুষঙ্গিক খরাংদি পেয়ে থাকেন।\nenjoysPresidentThe benefits thatUnited Statesপ্রেসিডেন্ট!মার্কিন যুক্তরাষ্ট্রযেসব সুবিধা পেয়ে থাকেন\nদ. আফ্রিকার প্রেসিডেন্ট মুসলমানদের সঙ্গে ইফতারের পর নামাজ পড়লেন!


এডিস মশা সম্পর্কে কয়েকটি জরুরি তথ্য\nঢাকা, ৩১ জুলাই (ইউএনবি)- বাংলাদেশে ডেঙ্গু পরিস্থিতি বর্তমানে ভয়াবহ আকার ধারণ করেছে। প্রতিদিনই বাড়ছে ডেঙ্গু আক্রান্ত রোগীর সংখ্যা। তাই সম্প্রতি ডেঙ্গু রোগের জীবাণু বহনকারী এডিস মশা সম্পর্কিত বিভিন্ন তথ্য জানার আগ্রহ তৈরি হয়েছে মানুষের মধ্যে।\nএডিস মশা খালি চোখে দেখে চেনা যায় কিনা, এটি কখন কামড়ায় অথবা এ মশা শরীরের বিশেষ কোনো জায়গায় কামড়ায় কিনা - বাংলাদেশের সাধারণ মানুষের এমন অনেক প্রশ্ন নিয়ে বিবিসি বাংলায় একটি প্রতিবেদন তৈরি করা হয়েছে।\nএডিস মশা দেখতে যেমন হয়:\nবাংলাদেশের স্বাস্থ্য অধিদপ্তরের ম্যালেরিয়া ও ডেঙ্গু বিষয়ক কর্মসূচির ব্যবস্থাপক এম. এম. আখতারুজ্জামান জানান, ডেঙ্গুর জীবাণু বহনকারী এডিস মশা খালি চোখে দেখে শনাক্ত করা সম্ভব। এ জাতীয় মশার দেহে সাদা কালো ডোরাকাটা দাগ থাকে, যে কারণে এটিকে টাইগার মশা বলা হয়। এ মশা মাঝারি আকারের হয়ে থাকে এবং এর অ্যান্টেনা বা শুঙ্গটি কিছুটা লোমশ দেখতে হয়।’\nএডিস মশার অ্যান্টেনায় অনেকটা দাঁড়ির মত থাকে। পুরুষ মশার অ্যান্টেনা স্ত্রী মশার চেয়ে অপেক্ষাকৃত বেশি লোমশ দেখতে হয়। দেহের ডোরাকাটা দাগ এবং অ্যান্টেনা দেখে এডিস মশা চেনা সম্ভব বলে জানান তিনি।\nরাতে নয় শুধুমাত্র দিনের আলো থাকাকালীন সময়েই এডিস মশা কামড়ায় বলে নিশ্চিত করেন ডা. আখতারুজ্জামান।\nতিনি বলেন, ‘সূর্যোদয় থেকে সূর্যাস্ত পর্যন্ত এডিস মশা কামড়ায়। তবে কামড়ানোর হার সবচেয়ে বেশি থাকে সূর্যোদয়ের পর দুই-তিন ঘন্টা এবং সূর্যাস্তের আগের কয়েক ঘণ্টা। রাতে এডিস মশা কামড়ায় না।’\nএডিস মশা যেখানে কামড়ায়:\nএডিস মশা শুধু মানুষের পায়েই কামড়ায় সম্প্রতি বাংলাদেশের ডেঙ্গু পরিস্থিতির অবনতি হওয়ার পর সামাজিক মাধ্যমে প্রচার এ বিষয়টিকে ভিত্তিহীন বলে মনে করেন ডা. আখতারুজ্জামান।\nতিনি বলেন, ‘মশা সাধারণত মানুষের পায়েই কামড়ায়, কারণ সাধারণত শরীরে পা অনাবৃত থাকে। তবে শুধু যে পায়েই মশা কামড়ায়, বিষয়টি এরকম নয়।’\nএডিস মশা কামড়ালে যে মানুষের ডেঙ্গুজ্বর হবেই, বিষয়টি এমন নয় দাবি করে ডা. আখতারুজ্জামান বলেন, পরিবেশে উপস্থিত ভাইরাস এডিস মশার মধ্যে সংক্রমিত হলে সেই মশার কামড়ে ডেঙ্গু হওয়ার সম্ভাবনা থাকে। আবার এডিস মশা ভাইরাস সংক্রমিত থাকা অবস্থায় মানুষকে কামড়ালে সুস্থ মানুষের ডেঙ্গু হতে পারে।\nভাইরাসের কারণে হওয়া জ্বরে আক্রান্ত থাকা ব্যক্তিকে এডিস মশা কামড়ালেও মশার মধ্যে ভাইরাস সংক্রমণ হওয়ার সুযোগ থাকে বলে জানান ডা. আখতারুজ্জামান।\nতিনি আরও বলেন, ‘এডিস মশার একটা বিষয় হলো, তারা সাধারণত একাধিক ব্যক্তিকে কামড়ায়। তাই ভাইরাস জ্বরে আক্রান্ত কোনো ব্যক্তির শরীর থেকে এডিস মশার মধ্যে ভাইরাস সংক্রমণ হওয়ার পর ওই মশার কামড়ে ডেঙ্গু হয়।’


প্রকাশ : ০৮ মার্চ ২০১৯, ১৫:০৪\n৮ মার্চ আন্তর্জাতিক নারী দিবস। যার আদি নাম আন্তর্জাতিক কর্মজীবী নারী দিবস। সারা বিশ্বব্যাপী নারীরা একটি প্রধান উপলক্ষ হিসেবে এই দিবসটি উদযাপন করে থাকেন। বিশ্বের বিভিন্ন দেশে নারীদিবস উদযাপনের প্রধান লক্ষ্য এক এক প্রকার হয়। কোথাও নারীর প্রতি সাধারণ সম্মান ও শ্রদ্ধা উদযাপনের মুখ্য বিষয় হয়, আবার কোথাও মহিলাদের আর্থিক, রাজনৈতিক ও সামাজিক প্রতিষ্ঠা বেশি গুরুত্ব পায়।\nএই দিবসটি উদযাপনের পেছনে রয়েছে নারী শ্রমিকের অধিকার আদায়ের সংগ্রামের ইতিহাস। ১৮৫৭ সালের ৮ মার্চ মজুরিবৈষম্য, কর্মঘণ্টা নির্ধারণ এবং কর্মক্ষেত্রে বৈরী পরিবেশের প্রতিবাদ করেন যুক্তরাষ্ট্রের নিউইয়র্কের সুতা কারখানার একদল শ্রমজীবী নারী। তাদের উপরে দমন-পীড়ন চালায় মালিকপক্ষ। নানা ঘটনার পরে ১৯০৮ সালে জার্মান সমাজতান্ত্রিক নেত্রী ও রাজনীতিবিদ ক্লারা জেটকিনের নেতৃত্বে প্রথম নারী সম্মেলন করা হয়। এরই ধারাবাহিকতায় ১৯৭৫ সাল থেকে জাতিসংঘ দিনটি নারী দিবস হিসেবে পালন করছে। তখন থেকেই বিভিন্ন দেশে নারীর সংগ্রামের ইতিহাসকে স্মরণ করে দিবসটি পালন শুরু হয়।\nপ্রতিবছর বিভিন্ন প্রতিপাদ্য সামনে রেখে বিশ্বে নারী দিবস পালিত হয়। প্রতিপাদ্যগুলোর মূল কথা থাকে নারীর প্রতি সামাজিক বৈষম্য, শোষণ ও নিপীড়ন দূর করা। সেই সঙ্গে গুরুত্ব দেওয়া হয় নারীর প্রতি দৃষ্টিভঙ্গির পরিবর্তন আর নারীর ক্ষমতায়নের বিষয়টিতে। কিন্তু আজও আমরা আমাদের কাঙ্ক্ষিত লক্ষ্য অর্জন করতে পারিনি। এখনো নারীর প্রতি বৈষম্য ও অন্যায়ের ভয়াবহ চিত্র নারীর অগ্রযাত্রাকে যেন মন্থর করে দিচ্ছে। আমাদের দেশে নারীর বিভিন্ন অর্জন একদিকে যেমন আমাদের আশাবাদী করছে, অন্যদিকে নারীর প্রতি সহিংসতা ও নির্যাতনের নানা উদাহরণ এই অর্জনকে ম্লান করে দিচ্ছে কিংবা করছে প্রশ্নবিদ্ধ।\nআন্তর্জাতিক নারী দিবস ২০১৯ এর প্রতিপাদ্য বিষয়:\nপ্রাচীনকাল থেকেই নারীর ওপর অত্যাচার, নিপীড়ন, নির্যাতন, ধর্ষণ একরকম অনিবার্য হিসেবেই চলে আসছে। বাংলাদেশে এখন নারী নির্যাতন প্রতিদিনকার ঘটনা। এসব কর্মকাণ্ডের মধ্যে ধর্ষণ অন্যতম। বর্তমান সমাজব্যবস্থায় পরিবার, সমাজ ও রাষ্ট্রের প্রতিটি স্তরে ও পদে পদে নির্যাতিত হচ্ছেন নারী। বর্তমানে বাংলাদেশে নারী ও শিশুকন্যা নির্যাতনের ভয়াবহ দিকটি কতো প্রকট হয়ে উঠছে তা প্রতিদিন পত্রিকার পাতা খুললেই আমাদের চোখের সামনে ধরা দেয়।\nকখনো যৌন নির্যাতন, কখনো মেয়ে হিসেবে জন্মানোর জন্যে চূড়ান্ত নিপীড়ন, আবার কখনো ধর্ষণ। নারীরা ভালো নেই। বিশ্ব, সমাজ, যুগ যতো তাল মিলিয়ে এগোচ্ছে, ততোই এগিয়ে চলার চেষ্টা চালাচ্ছেন মেয়েরা। কিন্তু পুরুষতন্ত্রের স্বার্থ আর লালসা নারীদের পিছনে টেনে ধরে রেখেছে। ধর্মের দোহাই দিয়ে নারীকে এখনো বন্দী করে রাখতে চায় পুরুষতন্ত্র। এখনো নারীকে দেখা হয় শুধুই যৌনবস্তু হিসেবেই, মানুষ হিসেবে নয়। তবে ইতিহাসের পাতা কিন্তু বলে মেয়েরা পারবেন এই পুরুষতন্ত্রের শক্তিকে ভেঙে ফেলে অনেক অনেক দূর এগিয়ে যেতে।\nএখন কথা হচ্ছে, শুধুমাত্র জানুয়ারি মাসেই যে দেশে ৫২টি ধর্ষণ, ২২টি গণধর্ষণ আর ধর্ষণশেষে ৫ জন খুন হয়, সে দেশে ধর্ষিতারা কি করে নারী দিবস পালন করবেন? এতোশত ধর্ষিতার দেশে নারী দিবস কেমন হাস্যকর, বেমানান লাগে না? তবে এদেশের বাঙালি ভণ্ড-ইতর পুরুষেরা (যারা ঘরে নির্যাতনকারী আর বাইরে মানবতাবাদী) ঠোঁট বাঁকিয়ে, মুখ ভেঙিয়ে Happy Womens' Day বলে Wish করবেন আর পুরুষের প্রিয় কিছু পরগাছা নারী শুভেচ্ছা বিনিময় করে ভাববেন আহা! 'বিরাট কিছু অর্জন করে ফেলেছি আমরা'। তারপর নারী নির্যাতন এবং ধর্ষণের জন্যে নারীকেই দায়ী করবেন।\nএই শতশত ধর্ষিতার দেশে, বিচারহীনতার দেশে, পুরুষ বান্ধব এই দেশে Happy Womens' Day বলাটা প্রচণ্ড কৌতুকময় এবং হাস্যকর। Womens' Day সেদিনই Happy হয়ে উঠবে, যেদিন পৃথিবীর কোথাও একটি নারীও আর নির্যাতিত হবেন না, অসম্মানিত হবেন না, নারী তার ন্যায্য অধিকার পেয়ে যাবেন এবং নারীর মৌলিক অধিকারের জন্য আর লড়াই করতে হবে না।


সোনার পোশাক পরে বিয়েতে এলেন বর! | BD Times365\nসোনার পোশাক পরে বিয়েতে এলেন বর!\nআপডেট : ১৬ এপ্রিল, ২০১৮ ১২:২৭\nসোনার গয়না ছাড়া যে কোনও বিয়েই অসম্পূর্ণ। তাই এক বর তাঁর বিয়ের রিসেপশনে সোনার পোশাক পরে সকলকে তাক লাগিয়ে দিলেন।\nপাকিস্তানের সংবাদমাধ্যম থেকে জানা যায়, দেশটির লাহোরের ব্যবসায়ী সালমান শাহিদ তাঁর রিসেপশনে সোনার স্যুট পরে এলেন। সঙ্গে সোনার টাই এবং আসল সোনা তৈরি করা জুতা। বউয়ের চেয়ে বেশি অনুষ্ঠানে সকলের আকর্ষণের কেন্দ্রবিন্দুতে ছিলেন সালমান।\n৬৩ হাজার পাকিস্তানি মূল্যের সোনার স্যুট পরেছিলেন বর। সেই স্যুটে ক্রিস্টাল এবং অন্য দামি পাথর দিয়ে এমব্রয়েড করা রয়েছে। পাশাপাশি, ৩২০ গ্রাম আসল সোনা দিয়ে তৈরি জুতা। যার মূল্য ১৭ লক্ষ টাকা। জুতা এবং পোশাক মিলিয়ে মোট ২৫ লক্ষ টাকা বলে জানা গিয়েছে।\nএত দামি পোশাক পরার প্রসঙ্গে সালমান বলেন, ‘আমি সবসময় সোনার জুতা পরতে চেয়েছি। সাধারণত অন্য সবাই তাঁদের গলায় সোনার চেন অথবা সোনার মুকুট পরেন। কিন্তু আমি সবাইকে এটা বলতে চাই ধন–সম্পত্তি মানুষের পায়ের ময়লা এবং সেটা পায়েই থাকা উচিত।’\nইতিমধ্যেই বরের এই সোনার পোশাক সোশ্যাল মিডিয়াতে ভাইরাল হয়ে গিয়েছে।\nআর্জেন্টিনাকে ‘কুফা লাগিয়ে দিল’ শাহিন! (ভিডিও)\nবিশ্বকে তাক লাগিয়ে দেবে নকিয়ার এই স্মার্টফোন\nটার্গেট পূরণ না হওয়ায় রাস্তায় ‘হামাগুড়ি’ শাস্তি! (ভিডিও)\nসেই ‘টোকাই’ ছেলেটাই আজ শহরের মেয়র!


শরীয়তপুরে মৌলভী এমদাদুল হকের দ্বিতীয় মৃত্যু বার্ষিকী\n প্রকাশিত: ২২ অক্টোবর ২০১৮  সময়: ৬:২৩ অপরাহ্ণ  193 বার\nবগাদী বালিকা দাখিল মাদরাসার প্রতিষ্ঠাতা মরহুম মৌলভী এমদাদুল হকের দ্বিতীয় মৃত্যু বার্ষিকী উপলক্ষ্যে উক্ত মাদরাসা মাঠ প্রাঙ্গণে রোববার দুপুর ১ টার দিকে আলোচনা সভা ও দোয়া মাহফিলের আয়োজন করা হয়েছে।\nআলোচনা সভা ও দোয়া মাহফিলে হাজী ফজলে করিম সরদারের সভাপতিত্বে বক্তব্য রাখেন, শৌলপাড়া ইউনিয়ন পরিষদ চেয়ারম্যান মো. ইয়াসিন হাওলাদার, অ্যাডভোকেট আক্তার উজ্জামান খান, চিকন্দী ইউনিয়ন পরিষদের ৩নং ওয়ার্ড সদস্য মো. হাফেজ খান, বগাদী মহিলা দাখিল মাদরাসার সুপার মাওলানা আব্দুস সোবাহন এবং সহ-সুপার মাওলানা মো. শাহজালাল।\nআলোচনা সভা ও দোয়া মাহফিলে সঞ্চালনায় ছিলেন, মাদরাসা প্রতিষ্ঠাতার ছেলে আব্দুস সালাম মাদবর। এ সময় চিকন্দী ইউনিয়ন পরিষদ ১ নং ওয়ার্ড সদস্য মো. তমিজ খান, মো. জাকির হোসেন মাদবর, মো. কামাল হোসেন মাদবরসহ এলাকার গণ্যমান্য ব্যক্তিবর্গ উপস্থিত ছিলেন।\nআলোচনা সভায় বক্তারা বলেন, মরহুম মৌলভী এমদাদুল হক বগাদী বালিকা দাখিল মাদরাসাটি ১৯৮৭ সালে প্রতিষ্ঠা করেন। যা ১৯৯৫ সালে এমপিওভুক্ত হয়। এলাকার নারী শিক্ষা উন্নয়নের লক্ষ্যে মোসা: ছালেহা বেগম মাদরাসাটি ঘর নির্মাণে পিতার অংশ থেকে পাওয়া জমি বিক্রি করে মাদরাসায় দান করেন। টিনের ঘরটি এখনও বিদ্যমান। মাদরাসাটি প্রতিষ্ঠাতার ছেলে আব্দুস সালামের আবেদনের প্রেক্ষিতে শরীয়তপুর-১ আসনের সংসদ সদস্য বিএম মোজাম্মেল হক ২০১৮ সালে চারতলা ভবন মঞ্জুর করেন। চারতলা ভবনটি হলে দশম শ্রেণির কক্ষটি মোসাম্মদ ছালেহা বেগমের নামে যেন হয় সেই আবেদন করেন তারা। তারা বলেন, ইসলামকে প্রতিষ্ঠিত করতে হলে মাদরাসার শিক্ষা প্রয়োজন। তাই মাদরাসার উন্নয়নের জন্য সকলকে ঐক্যবদ্ধ হয়ে কাজ করতে হবে।\nমাদরাসার প্রতিষ্ঠাতার ছেলে আব্দুস সালাম মাদবর ভূয়সী প্রশংসা করে বলেন, শরীয়তপুর-১ আসনের সংসদ সদস্য বিএম মোজাম্মেল হক এমপি না হলে আমাদের মাদরাসার চারতলা ভবন পাশ করানো সম্ভব হতো না। তাই বিএম মোজাম্মেল হক এমপির দীর্ঘায়ূ ও সুস্থতা কামনা করি।\nআলোচনা সভা শেষে মরহুম মৌলভী এমদাদুল হকের মাগফেরাত কামনায় বিশেষ মুনাজাত করা হয়। মুনাজাত পরিচালনা করেন উক্ত মাদরাসার সুপার মাওলানা আব্দুস সোবাহন। পরে উপস্থিত অতিথির মাঝে তবারক বিতরণ করা হয়।\nদৈনিক রুদ্রবার্তা/শরীয়তপুর/২২ অক্টোবর ২০১৮/


আইড়ের আবার বোধ-ভাস্যি ! – Bagerhat Info\nপ্রচ্ছদ / লেখালেখি / মুক্তবাক / আইড়ের আবার বোধ-ভাস্যি !\nআইড়ের আবার বোধ-ভাস্যি !\nBagerhat Info Blog 10 October 2013\tমুক্তবাক, লেখালেখি Comments4পঠিত\n“শালার ভার্সিটির আইড়ে গরুডা আইসে দাড়ায়ে পড়িছে, কেমন ঘাড়-ওর মত, কোনো বোধ-ভাস্যি নেই !!’\n৯ অক্টোবর, সকাল ৮.৩৩।\nকোনো ট্রাফিক নিয়ম না মেনেই খুলনা ভার্সিটির ছাত্র- ছাত্রীদের বাসটি এসে হটাত ব্রেক কষে দাড়ালো খুলনা ময়লাপোতা মোড়ের উপর। রাস্তা তখন যানজট মুক্ত।\nকিন্তু তার এই থেমে পড়ায় কাজের খোঁজে ব্যস্ত ছুটে চলা এক শ্রমজীবি মানুষটির গতিরোধ হলো, থমকে দাড়ালেন তিনি এবং ছুড়লেন উপরোক্ত মন্তব্য -(শালার ভার্সিটির আইড়ে গরুডা আইসে দাড়ায়ে পড়িছে, কেমন ঘাড়-ওর মত, কোনো বোধ-ভাস্যি নেই)\nবাসকে পাশ কাটিয়ে তিনি পা বাড়ালেন। আর তার সুরে তাল মেলালেন পাশের চা -পানের দোকানিরা – `দেশটা ওতো এই অবস্থায় চলছে – কোনো বোধ-ভাস্যি নেই !’\nঅফিসের পথে রাস্তা পার হতে হতে কথাগুলো নিয়ে লোকের আরো নানা কথা কানে আসে- `ভার্সিটির আইরে গরুডা’ / `দেশটা ওত এই অবস্থায় চলছে’ / ‘কোনো বোধ-ভাস্যি নেই !’ আরও কত কি?\nএকটু থেমে বামে পিছন ফিরে দেখি ততক্ষণে সেই শ্রমজীবি মানুষটি রাস্তার ওপারে ‘মানুষ কেনা-বেচার হাটে’ দিন মজুরদের ভিড়ে। কাঁধের উপর মলিন এক খানি জামা আর মাজার গামছা দিয়ে হাটু-সমান লুঙ্গিটি বাধা।\nততক্ষনে`ভার্সিটির আইরে গরুডা’ পেছন থেকে ধোঁয়া উড়িয়ে গল্লামারীর দিকে ছুটেছে। কথার সাথে কথা জুড়ে চা-পানের দোকানে জটলা তখনো চলছে, নতুন লোক যুক্ত হয়েছে। রাস্তা পেরিয়ে এপারে এসে দূর থেকে কেবল দেখলাম কেউ কেউ হাত, মাথা ঝাকিয়ে কথা বলছে। কারো হাতে আছে বৃটিশের শেখানো চায়ের কাপ, কারো হাতে `সংবিধিবদ্ধ সতর্কীকরণ- ….’ সিগারেট !\n৯ অক্টোবর, ২০১৩, খুলনা\nপূর্বের গরু ব্যবসায়ীদের ১০লাখ টাকা ছিনতাই\nপরের ঘূর্ণিঝড় ‘পাইলিন’; উপকুলে আতংক


এবার একুশে পদক পাচ্ছেন ২০ ব্যক্তি ও এক প্রতিষ্ঠান • A1NEWS24\nপ্রকাশিত ৫ ফেব্রুয়ারি ২০২০, ৩:০৮ অপরাহ্ণ\nএওয়ান নিউজ: এবার ২০ জন ব্যক্তি ও একটি প্রতিষ্ঠানকে একুশে পদকের জন্য মনোনীত করা হয়েছে। বুধবার সংস্কৃতি বিষয়ক মন্ত্রণালয়ের যুগ্মসচিব মো: ফয়জুর রহমান সিদ্দিকী স্বাক্ষরিত সংবাদ বিজ্ঞপ্তিতে এ তথ্য জানানো হয়েছে।\nওই সংবাদ বিজ্ঞপ্তিতে জানানো হয়, এবার ভাষা আন্দোলনে আমিনুল ইসলাম বাদশা (মরণোত্তর), শিল্পকলা সংগীতে বেগম ডালিয়া নওশীন, শঙ্কর রায়, বেগম মিতা হক, নৃত্যে মো: গোলাম মোস্তফা খান, অভিনয়ে এসএম মহসীন, চারুকলায় অধ্যাপক শিল্পী ড. ফরিদা জামান, মুক্তিযুদ্ধে হাজী আক্তার সরদার (মরণোত্তর), আব্দুল জব্বার (মরণোত্তর), ডা. আ,আ,ম, মেসবাহুল হক (বাচ্চু ডাক্তার) (মরণোত্তর), সাংবাদিকতায় জাফর ওয়াজেদ (আলী ওয়াজেদ জাফর), গবেষণায় ড. জাহাঙ্গীর আলম ও হাফেজ ক্বারী আল্লামা সৈয়দ ছাইফুর রহমান নিজামী শাহ্, শিক্ষায় অধ্যাপক ড. বিকিরণ প্রসাদ বড়ুয়া, অর্থনীতিতে অধ্যাপক ড. শামসুল আলম, সমাজসেবায় সুফি মোহম্মদ মিজানুর রহমান, ভাষা ও সাহিত্যে সিকদার আমিনুল হক (মরণোত্তর), ড. নুরুন নবী, বেগম নাজমুন নেসা পিয়ারি, চিকিৎসায় অধ্যাপক ডা. সায়েরা আখতার একুশে পদকের জন্য মনোনীত হয়েছেন। এছাড়াও বাংলাদেশ মৎস্য গবেষণা ইনস্টিটিউট একমাত্র প্রতিষ্ঠান হিসেবে এবছর গবেষণায় একুশে পদকের জন্য মনোনীত হয়েছে।\nআগামী ২০ ফেব্রুয়ারি সকাল ১০টায় রাজধানীর ওসমানী স্মৃতি মিলনায়তনে আয়োজিত অনুষ্ঠানে প্রধানমন্ত্রী শেখ হাসিনা পদকপ্রাপ্তদের হাতে এ সম্মাননা তুলে দেবেন বলে ওই সংবাদ বিজ্ঞপ্তিতে জানানো হয়।\nউল্লেখ্য, ভাষা আন্দোলনের শহীদদের স্মরণে সরকার ১৯৭৬ সাল থেকে প্রতি বছর বিভিন্ন ক্ষেত্রে বিশেষ অবদানের স্বীকৃতি হিসেবে এই পুরস্কার দিয়ে আসছে। পুরস্কারপ্রাপ্ত প্রত্যেককে ৩৫ গ্রাম ওজনের একটি স্বর্ণপদক, এককালীন চার লাখ টাকা ও একটি সম্মাননাপত্র দেওয়া হবে।